ডাটা এন্ট্রি কি? কিভাবে ডাটা এন্ট্রি শিখে আয় করবেন?\nbyAdmin - ফেব্রুয়ারী ২১, ২০২২\nবর্তমান সময়ে অনেক ছাত্রছাত্রী থেকে শুরু করে অনেকে বেকার বসে না থেকে ডাটা এন্ট্রির কাজ করে ঘরে বসে টাকা আয় করছে। ডাটা এন্ট্রির কাজ করে অনলাইনে অথবা অফলাইনে পার্ট টাইম কিংবা ফুল টাইম কাজ করে টাকা আয় করা যায়। আর হ্যাঁ ডাটা এন্ট্রির কাজ করার জন্যে আপনাকে কম্পিউটারে যথেষ্ট পরিমান টাইপিংয়ে দ্রুত থাকলে ভালো হয় কারণ ডাটা এন্ট্রির কাজই হলো যেকোনো ফিজিক্যাল ডাটা গুলো কম্পিউটারের মাধ্যমে ডিজিটাল ডাটায় রুপান্তর করা।\nডাটা এন্ট্রি (Data entry) এমন একটি সেক্টর যেখানে ডাটা এন্ট্রি অপারেটরদের দিয়ে বিভিন্ন কোম্পানি থেকে শুরু করে সরকারি বেসরকারি প্রতিষ্ঠান তাদের বিভিন্ন ডাটা (data) যোগ, সম্পাদনা এবং যাচাই করে থাকে। আপনি চাইলে একজন ডাটা এন্ট্রি অপারেটর হয়ে বিভিন্ন সফটওয়্যার দিয়ে ডাটা এন্ট্রির কাজ করে টাকা আয় করতে পারবেন। ডাটা এন্ট্রির কাজ অফলাইনে হলে ও বর্তমানে অনলাইনের মাধ্যমে ঘরে বসে বসে ডাটা এন্ট্রির কাজ করে টাকা আয় করা যায়। আর সবচেয়ে মজার বিষয় হলো যে, ঘরে বসে ডাটা এন্ট্রির কাজ করে টাকা আয় যায় পার্ট টাইম কিংবা ফুল টাইম কাজ করে। আর এই কাজ করতে পারবেন যেকোনো, ছাত্র ছাত্রী, গৃহিনীরা, অবসরপ্রাপ্ত ব্যক্তিরা এমনকি যারা বেকার বসে আছেন তারা ও ডাটা এন্ট্রির কাজ করে ঘরে বসে টাকা আয় করতে পারবেন।\nডাটা এন্ট্রি কি? What is data entry\nযেকোনো ডাটা হার্ড কপি থেকে সফ্ট কপিতে টাইপ করে রুপান্তর করার মাধ্যমে ডাটা গুলো কে নির্দিষ্ট স্থানে যোগ করে বা সংগ্রহ করে রাখে তাকেই মূলত ডাটা এন্ট্রি ( data entry ) বলা হয়।\nডাটা (data) গুলো হতে পারে কোন ফাইল (file), টেক্সট (text), ডকুমেন্টস (documents), অবজেক্ট (object), ইমেজ (image), নাম্বার (number), ওয়ার্ড (word), ইনফোরমেশন (information) অথবা মিডিয়া (media) সহ ইত্যাদি।\nযিনি এসব ফাইল বা ডকুমেন্টস গুলোকে অন্য কোথায় যোগ, সম্পাদনা, সংশোধন করে তাকে টাইপিস্ট (typist) বা টাইপার (types) বলা হয়।\nএই টাইপিস্ট সাধারণত বিভিন্ন ডকুমেন্টস বা ফাইলের বিভিন্ন তথ্য বা ডাটা গুলো দেখে দেখে টাইপ করে সেই ডাটা গুলো সংরক্ষণ বা সম্পাদন অথবা যথাযথ স্থানে জমা করে আর এই জমা বা সংগ্রহ করার প্রক্রিয়াই হলো এন্ট্রি (entry)।\nবিভিন্ন রকমের ডাটা (data) গুলো এন্ট্রি (entry) করা হয় যেমন কোন পেপার ডকুমেন্টস এর ডাটা গুলো দেখে দেখে কিবোর্ড দিয়ে টাইপ করে, সেই ডাটা গুলো কম্পিউটারে ডিজিটাল ডকুমেন্টসে রুপান্তরিত বা অনলাইন কপি করে।\nআর যে টাইপিস্ট এর মাধ্যমে এসব পেপার ডকুমেন্টস ডাটা গুলো কে ডিজিটাল ডকুমেন্টস এ রুপান্তর করে তাকে মূলত 'ডাটা এন্ট্রি অপারেটর (data entry operator)' বলা হয়ে থাকে।\nডাটা এন্ট্রি অপারেটর রা কম্পিউটার বা ল্যাপটপ এ সাহায্যে বিভিন্ন অ্যাপস বা নির্ধারিত সফটওয়্যার এর মাধ্যমে ডাটা গুলো টাইপ করে করে ডিজিটাল কপি তে এন্ট্রি করে।\nডাটা এন্ট্রি অপারেটরদের MS Office, MS Excel, MS Word সহ এরকম সফটওয়্যার এর মাধ্যমে ডাটা গুলো টাইপ এর মাধ্যমে এন্ট্রির কাজ করে থাকে।\nযে-ভাবে ডাটা এন্ট্রির কাজ করা হয় সেটা আমরা আগেই বলেছি যে, কম্পিউটার ও কীবোর্ড টাইপ করে বিভিন্ন সফটওয়্যার দিয়ে যেকোনো প্রকার ডাটা গুলো প্রবেশ করা কেই ডাটা এন্ট্রির কাজ বলা হয়ে থাকে।এভাবেই ডাটা এন্ট্রি অপারেটর রা ডাটা এন্ট্রির কাজ করে টাকা আয় করে থাকে।\nআপনার যদি বেসিক কম্পিউটার এবং টাইপিং স্কিল জানা থাকে তাহলে আপনি ও একজন ডাটা এন্ট্রি অপারেটর হয়ে টাকা আয় করতে পারবেন।\nডাটা এন্ট্রি কত প্রকার?\nডাটা এন্ট্রির কাজ অনেক রকমের আছে। একেকটি ডাটা এন্ট্রি কাজের জন্য আলাদা আলাদা চাহিদা থাকায় সব রকমের ডাটা এন্ট্রির কাজের জনপ্রিয়তাই কম বেশি আছে। কম্পিউটার দিয়ে আজকাল সব রকমের ডাটা ই এন্ট্রি করার প্রয়োজনীয়তা দিন দিন বেড়েই চলেছে।বর্তমানে সবচেয়ে জনপ্রিয় কয়েকটি ডাটা এন্ট্রির কাজের মধ্যে উল্লেখযোগ্য হলো:\nপেপার ডকুমেন্টস (Paper documents)\nএমএস এক্সেল ডাটা এন্ট্রি (MS excel data entry)\nস্পেলিং চেকিং (Spelling checking)\nঅনলাইন থেকে শুরু করে অফলাইনে সব জায়গাতেই এই পেপার ডকুমেন্টস এর ডাটা এন্ট্রির কাজটি সবচেয়ে বেশি। এছাড়া পেপার ডকুমেন্টস এর ডাটা এন্ট্রির কাজ টি অনান্য ডাটা এন্ট্রির কাজের চেয়ে খুবই সহজ কাজ।\nবিভিন্ন পেপার ডকুমেন্টস এর ডাটা গুলো কে ডিজিটাল ডকুমেন্টসে অন্যত্রে বিভিন্ন সফটওয়্যার দিয়ে টাইপ করে সংরক্ষণ, যোগ, সম্পাদনা করা হয়। এই কাজে আপনাকে বিভিন্ন ডাটা কাগজে লিখে দেওয়া হবে আপনি সেই ডাটা গুলো কম্পিউটার, সফটওয়্যার এর সাহায্যে দেখে দেখে কিবোর্ড দিয়ে টাইপিং করে ডিজিটাল ডকুমেন্টস এর পরিণত করতে হবে। এই কাজ গুলো করার জন্য এমএস এক্সেল, এমএস ওয়ার্ড, নোটপ্যাড, গুগল ডকস সহ অনেক সফটওয়্যার দিয়ে করতে হয়। পেপার ডকুমেন্টস এর ডাটা এন্ট্রির কাজ যেমন প্রচুর আছে, ঠিক তেমনি এই ডাটা এন্ট্রির কাজের চাহিদা ও রয়েছে প্রচুর পরিমানে। এই ডাটা এন্ট্রির কাজ টাকে নিজের ক্যারিয়ার হিসেবেও নেওয়া যায়। এছাড়া অনলাইনের মাধ্যমে ও এই ডাটা এন্ট্রির কাজ করে ঘরে বসে টাকা আয় করা যায়।\nবর্তমানে সবচেয়ে বেশি ডাটা এন্ট্রি কাজ গুলোর মধ্যে সবচেয়ে বেশি কাজ হলো এমএস এক্সেল এর ডাটা এন্ট্রি কাজ। অনেক কোম্পানি তাদের বাই ও সেলস, কাস্টমার রিভিউ ও ফিডব্যাক সহ অসংখ্য ডাটা এন্ট্রির কাজ গুলো এমএস এক্সেল সফটওয়্যার এর সাহায্যে ডিজিটাল ডাটাবেজ কপি করে থাকে। কেন না এমএস এক্সেল এর ডাটা এন্ট্রির কাজ গুলো করার সব ধরনের সুবিধা রয়েছে। এছাড়া কোম্পানি থেকে শুরু করে ডাটা এন্ট্রি অপারেটর পর্যন্ত সবাই এমএস এক্সেল ব্যবহার করা কে সহজ মনে করে।\nএমএস এক্সেল এর সাহায্যে যেকোনো ধরনের ডাটা রেকর্ড করে সেগুলো এড বা সম্পাদন করে এন্ট্রি করতে পারে। এমএস এক্সেল এর যেকোনো ডাটা এন্ট্রির সব কাজ গুলো এই সফটওয়্যার ব্যবহার করে করতে হয়। এমএস এক্সেল এর সাহায্যে পেপার ডকুমেন্টস বা হার্ড কপি থেকে রেকর্ড গুলো কে টাইপের সাহায্যে খুব সহজেই এন্ট্রি করা যায়। সেজন্য বর্তমানে ডাটা এন্ট্রির কাজ গুলোর মধ্যে সবচেয়ে ভালো ও জনপ্রিয় ডাটা এন্ট্রি মার্কেট এমএস এক্সেল ডাটা এন্ট্রি।\nস্পেলিং চেকিং এর ডাটা এন্ট্রির কাজ গুলো মূলত বিভিন্ন উপন্যাস, গল্পের বই, গাইড সহ যেকোনো বড় কনটেন্ট এর বানান বা শব্দ গুলো ভুল থাকলে ডাটা এন্ট্রি কাজ করে ঠিক করা হয়। উপন্যাস বা বইগুলোতে যদি কোন শব্দ বা বানান টাইপ করার পরে ভুল লেখা বা বানান থাকে তাহলে স্পেলিং চেকিং করার মাধ্যমে টাইপিং করে ভুল বানান বা লেখা গুলো ডাটা এন্ট্রির কাজ গুলো সমাধান করা হয়ে থাকে। মূলত পুরো উপন্যাস বা বইয়ের লেখাটির ভিতরে যেসব ভুল বানান গুলো থাকে, সেসব ভুল বানান গুলো ঠিক করে দেয়ার মাধ্যমে এই ডাটা এন্ট্রির কাজ গুলো সম্পাদন করা হয়। বর্তমানে স্পেলিং এর কাজের চাহিদা থাকলেও এই কাজ করার জন্য ডাটা এন্ট্রি অপারেটর সহজে পাওয়া যায় না। চাইলে ডাটা এন্ট্রির কাজ শিখে এই সেক্টরে কাজ করে টাকা আয় করা সহজ হবে।\nডাটা এন্ট্রি শিখতে কি কি প্রয়োজন?\nডাটা এন্ট্রি কাজ শিখতে সবচেয়ে বেশি যেটায় দক্ষ হতে হবে সেটা হলো টাইপে যথেষ্ট দ্রুত থাকতে হবে। যেহেতু ডাটা এন্ট্রির কাজ গুলো টাইপ করে করা হয়। সেকারণে টাইপে যত দ্রুত হওয়া যায় ডাটা এন্ট্রির কাজ ততই বেশি করতে সুবিধা হয়। এছাড়া ডাটা এন্ট্রির কাজ করতে একটি কম্পিউটার থাকলেই যথেষ্ট আর কিছুর প্রয়োজন পড়ে না। কম্পিউটারে বিভিন্ন সফটওয়্যার রয়েছে যেগুলো দিয়ে ডাটা এন্ট্রির কাজ করা হয়। তার মধ্যে উল্লেখযোগ্য হলো; MS Excel, MS Word, MS Office, Word Pad, Note Pad সহ ইত্যাদি। তবে মূল বিষয় হলো কম্পিউটার থাকলে এসব সফটওয়্যার এর কাজ নিয়ে ভাবতে হবে না। এসব সফটওয়্যার এর কাজ গুলো খুবই সহজে শিখতে পারবেন। আর যদি কম্পিউটার থাকে তাহলে যত দ্রুত টাইপ করা যায় সেজন্য টাইপিং এর প্রাকটিস করতে হবে। ডাটা এন্ট্রির কাজে টাইপের উপর নির্ভর করে কাজ কত টা বেশি করা যাবে। এজন্য ডাটা এন্ট্রির কাজ শিখতে একটি কম্পিউটার থাকলেই যথেষ্ট।\nকিভাবে ডাটা এন্ট্রি শিখবেন?\nবর্তমানে অনেক ভাবেই ডাটা এন্ট্রির কাজ শিখা যায়। যেমন ফ্রিতে অনলাইনের মাধ্যমে ইউটিউবের ভিডিও দেখে দেখে ডাটা এন্ট্রির কাজ শিখতে পারবেন। আবার চাইলে অনেক ডাটা এন্ট্রির কোর্স রয়েছে যেগুলো ক্রয় করে সেই ভিডিও এর মাধ্যমে ডাটা এন্ট্রির কাজ শিখতে পারবেন। তবে অনলাইনে ডাটা এন্ট্রির কাজ শিখার চাইতে অফলাইনে ডাটা এন্ট্রির কাজ শিখলে তারাতাড়ি শিখা যায়। অফলাইনে ডাটা এন্ট্রির কাজ শিখার জন্য অনেক কম্পিউটার প্রশিক্ষন প্রতিষ্ঠান রয়েছে যারা তিন মাস ও ছয় মাস মেয়াদী কোর্স করে থাকে। এসব কোর্স করে খুব শিগগিরই ডাটা এন্ট্রির কাজ শিখতে পারবেন। এই সব কোর্স গুলো করতে তারা বিভিন্ন প্যাকেজ অফার করে। তবে ডাটা এন্ট্রির কাজ তিন মাস মেয়াদী কোর্স এর জন্য ৩,০০০/- টাকা থেকে ৪,০০০/- টাকা পর্যন্ত ফি নিয়ে থাকে। আর ৬ মাস মেয়াদী কোর্স এর জন্য ও ৩,০০০/- টাকা থেকে ৬,০০০/- টাকা নিয়ে থাকে।আর যদি অনলাইনের মাধ্যমে ডাটা এন্ট্রির কাজ শিখতে চান ভিডিও দেখে দেখে তাহলে ইউটিউব এ ফ্রিতেই শিখতে পারবেন। আর যদি ভিডিও কোর্স ক্রয় করেন তাহলে প্রায় ৫০০/- টাকা থেকে ১,৫০০০/- টাকা পযন্ত ফি দিয়ে শিখতে হবে।\nব্লগিং কি? কিভাবে ব্লগিং শিখে আয় করবেন?\nকিভাবে ওয়েব ডিজাইন এবং ডেভেলপমেন্ট শিখবেন?\nসিপিএ মার্কেটিং কি? কিভাবে সিপিএ মার্কেটিং করবেন?\nডাটা এন্ট্রি শিখে কোথায় কাজ করতে পারবেন?\nঅনলাইন কিংবা অফলাইনে যেকোনো জায়গায় ডাটা এন্ট্রির কাজ করতে পারবেন। অনলাইনে ডাটা এন্ট্রির কাজ করার কয়েকটি সেরা ওয়েবসাইট হলো; ফাইবার (Fiverr), (Freelancer), সহ আরো অনেক ওয়েবসাইট আছে। যেখানে বিভিন্ন ধরনের ডাটা এন্ট্রির কাজ করা যায়। এসব ওয়েবসাইটের মাধ্যমে বিভিন্ন কাজ পাওয়া যায় ডাটা এন্ট্রির সেই কাজ করে ঘরে বসেই টাকা আয় করতে পারেন। এছাড়া বিভিন্ন প্রতিষ্ঠান ডাটা এন্ট্রির কাজের জন্য মাঝে মাঝে বিজ্ঞাপন দিয়ে থাকে তাদের প্রতিষ্ঠানে মাসিক বেতনে ও ডাটা এন্ট্রির কাজ করে টাকা আয় করতে পারেন। তবে বর্তমানে বেশির ভাগ ডাটা এন্ট্রি অপারেটররা অনলাইনের মাধ্যমে ঘরে বসে বসে ডাটা এন্ট্রি কাজ করে টাকা আয় করে থাকে। এজন্য তারা ফাইবার কিংবা ফ্রিল্যান্সার ওয়েবসাইটে নিজেদের প্রোফাইল বায়ো তৈরি করে রাখে। এরপরে বিভিন্ন কোম্পানি তাদের ডাটা এন্ট্রির কাজ গুলো তাদের দিয়ে করিয়ে থাকে। এভাবে অনলাইনের মাধ্যমে ডাটা এন্ট্রির কাজ করলে বেশি টাকা আয় করা যায়।\nডাটা এন্ট্রি শিখে কত টাকা আয় করতে পারবেন?\nযদি অফলাইনে আপনি কোন কোম্পানি বা প্রতিষ্ঠানে ডাটা এন্ট্রির কাজ করেন তাহলে সর্বনিম্ন ১৫,০০০/- টাকা আয় করতে পারবেন। তবে শুধু ১৫,০০০/- টাকা ই আয় করতে পারবেন এমন না। এরকম অনেকেই আছে যারা ডাটা এন্ট্রি অপারেটর হিসেবে মাসে লাখ টাকা পযন্ত আয় করে। তবে তাদের এত টাকা আয় করার পিছনে রয়েছে কঠোর পরিশ্রম। সেজন্য যদি আপনি প্রথম প্রথম ডাটা এন্ট্রি অপারেটর হিসেবে সরকারী কিংবা বেসরকারী কোম্পানিতে চাকরী করলে মাসে প্রায় ১৫,০০০/- টাকা থেকে ৩০,০০০/- টাকা পর্যন্ত আয় করতে পারবেন। আর যদি অনলাইনের মাধ্যমে ডাটা এন্ট্রি অপারেটর হিসেবে বিভিন্ন ফ্রিল্যান্সার হিসেবে কাজ করেন তাহলে মাসে কত টাকা আয় করবেন এটা আপনার উপর নির্ভর করবে। কেননা ফ্রিল্যান্সিং হলো মুক্ত পেশা। এখানে আপনি যখন ইচ্ছে তখনই কাজ করতে পারবেন। যখন ইচ্ছে নিজের মত করে কাজ করতে পারবেন। যেকারনে আপনি ডাটা এন্ট্রি অপারেটর হিসেবে অনলাইনে কত টাকা আয় করবেন সেটা আপনার উপর নির্ভর করবে। এমন অনেকে আছে যারা ডাটা এন্ট্রির কাজ করে অনলাইনের মাধ্যমে মাসে ২০,০০০/- টাকা থেকে ৫০,০০০/- টাকা পযন্ত আয় করে থাকে।\nএকস্ট্রা সিক্রেট টিপসঃ ডাটা এন্ট্রির কাজ করে বেশি টাকা আয় করতে চাইলে যেকোনো কোম্পানিতে একটা ডাটা এন্ট্রির চাকরি নিতে পারেন। সেখানে সপ্তাহে ৪-৫ দিন কাজ করে মাসিক একটা বেতন পাবেন। আর বাকি ২-৩ দিন ও রাতে ফ্রিল্যান্সিং করে এক্সট্রা বেশি টাকা আয় করতে পারবেন।\nডাটা এন্ট্রির কাজ করে কিভাবে আয় করবেন তার সব তথ্যই দেওয়ার চেষ্টা করেছি। যদি ও কোন কিছু বুঝতে অসুবিধা হয় ডাটা এন্ট্রির কাজ সম্পর্কে, তাহলে কমেন্ট করে জানাতে পারেন। আমরা আপনার সমস্যা সমাধান করে দিবো। তো আজ এই পর্যন্তই ছিল ডাটা এন্ট্রি থেকে যেভাবে আয় করবেন তার সব তথ্য নিয়ে। দেখা হবে নতুন কোন আর্টিকেলে নতুন কোন বিষয় নিয়ে। ততক্ষণ পযন্ত আমাদের অন্যান্য আর্টিকেল গুলো পড়ে থাকুন। ধন্যবাদ।


anti drug movement is going on by Rail police at jalpaiguri, মাদক ও প্রতারণার বিরুদ্ধে রেল পুলিশের অভিযান, সচেতন করা হল যাত্রীদের – News18 Bangla\nAwareness against Drugs- মাদক ও প্রতারণার বিরুদ্ধে রেল পুলিশের অভিযান, সচেতন করা হল যাত্রীদের\nরেলের উদ্যোগে জলপাইগুড়িতে প্রচার চলছে\nট্রেনের মধ্যে মাদক ব‍্যবহার ও প্রতারকদের থেকে সাবধান থাকার জন্য রেল যাত্রীদের সচেতন করতে জলপাইগুড়ি স্টেশনে প্রচার চালাচ্ছে রেল পুলিশ।\nLast Updated : May 27, 2022, 15:55 IST\nবৃষ্টির জেরে ব্যাপক ক্ষতি ডুয়ার্সে!\n#জলপাইগুড়ি- ট্রেনের মধ্যে মাদক ব‍্যবহার ও প্রতারকদের থেকে সাবধান থাকার জন্য রেল যাত্রীদের সচেতন করতে টাউন স্টেশনে প্রচার চালাচ্ছে রেল পুলিশ। তবে কেবল একটি বা দুটি স্টেশনেই নয়, সমস্ত স্টেশনে এই অভিযান চলবে বলে রেল পুলিশ সূত্রে খবর।\nঅন্যান্য দিনের থেকে এদিন জলপাইগুড়ি টাউন স্টেশনের ছবিটা ছিল একটু আলাদা। জনবহুল ব্যস্ত সময়ে স্টেশনে যখন দৌড়োদৌড়ি করছে সাধারণ মানুষ, তখনই রীতিমতো ব‍্যানার হাতে নিয়ে র‍্যালি করতে নেমে পড়েছে আর.পি.এফ-এর অফিসারেরা। যে কোনো ধরনের মাদক, যাত্রীরা যাতে ট্রেন বা রেলচত্ত্বরে ব্যবহার না করেন সে বিষয়ে সচেতন করা হচ্ছে। পাশাপাশি কোনো অজানা ব্যক্তির কাছ থেকে খাবার বা অন্য জিনিস না নেওয়ার সচেতনতার বার্তাও দিচ্ছেন তারা। এই সচেতনতা প্রচারের কর্মসূচীতে হাজির হয়েছেন জলপাইগুড়ি টাউন স্টেশনে অবস্থিত রেল পুলিশের কর্মী‌রাও। ট্রেন থেকে মানুষ নেমে আসলেই তারা হাতে কলমে ধরে ধরে শেখাচ্ছেন সচেতনতার বিধি।\nজলপাইগুড়ি টাউন স্টেশনে এদিন সচেতনতা প্রচারের এই অনুষ্ঠানের নেতৃত্বে ছিলেন রেল পুলিশের আধিকারিক বিশ্বনাথ মারডি। তিনি বলেন, নিত্য‌দিন‌ই ট্রেনের মধ্যে বিভিন্ন ঘটনার খবর পাওয়া যায়। এজন্য ট্রেনের যাত্রীদের আর‌ও বেশি করে সচেতন করতে এই প্রচার চালানো হচ্ছে। কোনও যাত্রী যাতে ট্রেনের মধ্যে মাদকদ্রব্য ব‍্যবহার না করেন, পাশাপাশি প্রতারকদের থেকে সাবধান থাকার জন্যেও রেল যাত্রীদের সচেতন করতে রেল পুলিশের পক্ষ থেকে এই প্রচার চালানো হচ্ছে। সাধারণ মানুষ, নিত্যযাত্রীকে সরাসরি বোঝানো হচ্ছে কি করনীয় নয়। সাড়াও মিলছে।\nআরও পড়ুন- নেশাগ্রস্তদের আস্তানা, গা ছমছমে পরিবেশ! তার মাঝেই হচ্ছে নৃসিংহ দেবের পুজো!\nঅন্যদিকে, রেলের এই উদ্যোগকে সাধুবাদ জানিয়েছেন সাধারণ মানুষ। স্থানীয় এক বাসিন্দা বিপুল নিয়োগী সংবাদ মাধ্যমকে বলেন, সময়ের আগে সচেতন হয়ে যাওয়াই ভালো। রেল পুলিশের এই ধরনের কর্মসূচী চলছে মাদক ও প্রতারণা চক্রের বিরুদ্ধে। এই উদ্যোগ প্রশংসার যোগ্য।\nFirst published: May 27, 2022, 15:55 IST\nTags: Drug, Jalpaiguri, Rail police


ভারতফেরত ১০ করোনা রোগী পালিয়েছেন, ‘ভারতীয় ধরন’ ছড়ানোর শঙ্কা! -\nযশোর জেনারেল হাসপাতাল থেকে পালিয়ে গেছেন ভারতফেরত ১০ করোনা রোগী। শনিবার (২৪ এপ্রিল) সকাল থেকে রোববার (২৫ এপ্রিল) দুপুরের মধ্যে তারা পালিয়েছেন। অভিযোগ উঠেছে, হাসপাতালের নার্স ও কর্মচারীদের অবহেলার কারণে তারা পালিয়ে যেতে সক্ষম হয়েছেন।\nএতে করে করোনার ভারতীয় ধরন ছড়িয়ে পড়ার আশঙ্কা রয়েছে। অবশ্য হাসপাতালের তত্ত্বাবধায়কের দাবি, মাত্র দু’জন রোগী পালিয়েছেন। আর সিভিল সার্জন বলছেন, হাসপাতালে দেয়া নাম ঠিকানা ঠিক থাকলে তাদের খুঁজে বের করা সম্ভব।\nযশোর জেনারেল হাসপাতালের জরুরি বিভাগের ব্রাদার তারক চন্দ্র বিশ্বাস বলেন, গত শনিবার (২৩ এপ্রিল) সকাল ১০টা ৫৭ মিনিটে ভারত ফেরত কিছু রোগী ভর্তি করা হয়। এরপর রোববারও রোগী আসেন। সব মিলিয়ে দুইদিনে দশজন করোনা রোগী হাসপাতালে ভর্তি করা হয়।\nতাদের সবাইকে হাসপাতালের তৃতীয় তলায় করোনা ওয়ার্ডে পাঠানো হয়। হাসপাতালের ভর্তি রেজিস্টার মতে, ভর্তি রোগীরা হলেন- যশোর শহরের বিমান অফিস মোড়ের আবুল কাসেমের স্ত্রী ফাতেমা বেগম (৫৭), খালধার রোডের বিশ্বনাথের স্ত্রী মালা দত্ত (৫০),\nসদর উপজেলার পাঁচবাড়িয়া গ্রামের রবিউল ইসলামের স্ত্রী ফাতেমা বেগম (১৯), একই গ্রামের একরামের স্ত্রী রোমা (৩০), প্রতাপকাঠি গ্রামের জালাল উদ্দিনের ছেলে মমিন, রামকান্তপুর গ্রামের গোলাম রব্বানীর স্ত্রী নাসিমা বেগম (৫০),\nবাঘারপাড়া উপজেলার রায়পুর গ্রামের ফজর আলীর ছেলে শহিদুল ইসলাম (৪৫), ঝিনাইদাহ জেলার কালীগঞ্জের মনোতষের স্ত্রী শেফালি রানী, খুলনা জেলার পাইকগাছা উপজেলার রামরাইল গ্রামের আহম্মদের সানার ছেলে আমিরুল সানা ও একই জেলার রুপসা এলাকার শের আলীর ছেলে সোহেল (১৭)।\nজানতে চাইলে হাসপাতালের তত্ত্বাবধায়ক ডাক্তার দিলিপ কুমার রায় বলেন, ভারত থেকে করোনায় আক্রান্ত হয়ে কোনো রোগী হাসপাতালে আনা হলে তা পুলিশ স্কট করে দিয়ে যাবে। একইসাথে তাদের পাসপোর্ট পুলিশ হাসপাতালে জমা করবে। কিন্তু তার কোনোটাই করা হয়নি।\nকোনো রোগী যাতে পালাতে না পারে সেজন্য বিষয়টি গুরুত্ব দিয়ে দেখার বিষয়ে আমি পুলিশ সুপারের সঙ্গে কথা বলব। এ ব্যাপারে সিভিল সার্জন ডা. শেখ আবু শাহীন বলেন, রোগী পালানোর কথা শুনে আমি রোববার সকালে যশোর জেনারেল হাসপাতালে গিয়েছিলাম।\nহাসপাতাল তত্ত্বাবধায়কের সঙ্গে কথা হয়েছে। যে দশজন রোগী পালিয়েছেন তাদের নাম ঠিকানা সঠিক থাকলে খুঁজে বের করা সম্ভব। বিষয়টি গুরুত্বের সাথে দেখা হচ্ছে।


আজ শনিবার ময়মনসিংহের ত্রিশালে কবি কাজী নজরুল ইসলাম বিশ্ববিদ্যালয় আয়োজিত ‘বঙ্গবন্ধু: বাঙালির চেতনার বাতিঘর’ শীর্ষক আলোচনা সভায় প্রধান অতিথির বক্তব্যে তিনি এ কথা বলেন। জাতীয় শোক দিবস উপলক্ষে আয়োজিত আলোচনা সভায় ওবায়দুল কাদের তার সরকারি বাসভবন থেকে ভিডিও কনফারেন্সের মাধ্যমে যুক্ত হন।\nঅনুষ্ঠানে জীবিকা নয়, জীবনের জন্যই শিক্ষা প্রয়োজন, এ বাস্তবতা শিক্ষার্থীদের উপলব্ধি করার আহ্বান জানিয়েছেন আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের।\nএছাড়াও আলোচনা সভায় বিশ্ববিদ্যালয়ের অর্থনীতি বিভাগের প্রধান অধ্যাপক ড. মো. নজরুল ইসলাম, হিসাব বিজ্ঞান ও তথ্যপদ্ধতি বিভাগের প্রধান অধ্যাপক ড. সুব্রত কুমার দে, সিন্ডিকেট সদস্য অধ্যাপক ড. মাহবুব হোসেন, কলা অনুষদের ডিন অধ্যাপক ড. মো. সাহাবউদ্দিন, বিজ্ঞান ও প্রকৌশল অনুষদের ডিন অধ্যাপক ড. জান্নাতুল ফেরদৌস প্রমুখ বক্তব্য দেন।


বিডিটুডে.নেট:শিক্ষা উপমন্ত্রী যেভাবে প্রতিক্রিয়া প্রকাশ করেছেন তাতে বলা যায় তিনি আক্রমণই করেছেন\nব্যবসায়ী সৈয়দ নাসিম মঞ্জুরের একটা বক্তব্য নিয়ে সোশ্যাল মিডিয়ায় প্রতিক্রিয়া প্রকাশ করেছেন শিক্ষা উপমন্ত্রী মহিবুল হাসান চৌধুরী। সৈয়দ মঞ্জুর দেশের কর ব্যবস্থার সমালোচনা করে ব্যবসায়ী হিসেবে হতাশা প্রকাশ করে বলেছিলেন, আমরা ব্যবসায়ীরা কাল থেকে কান ধরে ব্যবসা ছেড়ে দেবো। কি পরিস্থিতিতে দেশের শীর্ষ একজন উদ্যোক্তাকে এমন হতাশা ব্যক্ত করতে হয়, তা নিয়ে মিডিয়ায় বা কোনো ফোরামে সেই অর্থে তেমন আলোচনা হয়নি। অথচ এ নিয়ে আলোচনা জরুরী ছিলো।\n২০ থেকে ২২ বছর আগে আমি নিজে যখন ঢাকায় রিপোর্টার তখনো ব্যবসায়ীরা কর নিয়ে অভিযোগ করতেন, হতাশা প্রকাশ করতেন। তখনো কর নিয়ে হয়রানির সংবাদ আমরা প্রকাশ করেছি। এতো বছরেও এটি সমস্যাই থেকে গেলো কেন? সৈয়দ নাসিমের বক্তব্যের সূত্র ধরে এই নিয়ে আলোচনা হতে পারতো।\nতবে নাসিম মঞ্জুরের বক্তব্য নিয়ে সোশ্যাল মিডিয়ায় শিক্ষা উপমন্ত্রী মহিবুল হাসান চৌধুরী তীব্র একটি প্রতিক্রিয়া প্রকাশ করেছেন। মজার ব্যাপার হচ্ছে, অর্থমন্ত্রী নন, বাণিজ্য মন্ত্রী নন, জাতীয় রাজস্ব বিভাগ নয়-শিক্ষা উপমন্ত্রী একজন ব্যবসায়ীর কর বিষয়ক হতাশার জবাব দেয়ার চেষ্টা করেছেন, প্রতিক্রিয়া প্রকাশ করেছেন, বলা যায় তিনি আক্রমণই করেছেন।\nশিক্ষা উপমন্ত্রী কিন্তু কর ব্যবস্থা নিয়ে কোনো কথা বলেননি, সেখানে কোনো সমস্যা আদৌ আছে কিনা সেটি যে দেখা যেতে পারে সে ধরনের ঈঙ্গিত দেননি। একজন শীর্ষ উদ্যোক্তাই নয়, যে কোনো নাগরিক কোনো বিষয় নিয়ে হতাশা বোধ করলে রাষ্ট্রের দায়িত্ব হচ্ছে সেই হতাশা সঠিক কী না তা খোঁজার চেষ্টা করা, নাগরিকদের আশ্বস্থ করা। কিন্তু মহিবুল হাসান যে ভাবে প্রতিক্রিয়া প্রকাশ করেছেন- সেটি যতোটা না মন্ত্রীসুলভ হয়েছে, তার চেয়ে বেশি হয়েছে আওয়ামী লীগের অনলাইন এক্টিভিস্টসুলভ। নানা দলের অনলাইন এক্টিভিস্টরা মনে করে- যুক্তি নয়, পাল্টা আক্রমণ কিংবা প্রতিপক্ষকে হেয় করতে পারাই হচ্ছে যে কোনো সমালোচনার মোক্ষম জবাব। কিন্তু সরকারের কোনো মন্ত্রীকে যে ভিন্নভাবে ভাবতে হয়- সেটা বিদেশে পড়াশোনা করা মহিবুল কেন জানবেন না!\nলেখক: প্রকাশক ও সম্পাদক, নতুন দেশ ডটকম।


ভিলেনের চরিত্রে নাগা চৈতন্য ? - DNA বাংলা\nভিলেনের চরিত্রে নাগা চৈতন্য ?\nমাকিলির সাফল্যের পর আক্কিনেনি নাগা চৈতন্য তার খেলা বদলে দিয়েছেন। ছবির সাফল্যের পরে, অভিনেতা এমন চলচ্চিত্রগুলিতে স্বাক্ষর করছেন যা তাকে অভিনয়ের সুযোগ দেয়। অভিনেতা সম্পূর্ণরূপে এমন চলচ্চিত্র এড়িয়ে যাওয়ার সিদ্ধান্ত নিয়েছেন যা তার ক্যারিয়ারে কোন মূল্য যোগ করে না। এই প্রক্রিয়ায় তিনি তার একটি আসন্ন প্রকল্পের জন্য নেতিবাচক ভূমিকায় স্বাক্ষর করেন।\nফিল্ম কম্পেনিয়ানের সঙ্গে তার সাম্প্রতিক সাক্ষাৎকারে এই বিষয়ে আরও বিস্তারিত বর্ণনা করেন। লাভ স্টোরি অভিনেতা বলেছিলেন যে তিনি অ্যামাজন প্রাইম ভিডিও প্ল্যাটফর্মের একটি হরর ওয়েব সিরিজ গ্রিনলিটের জন্য নেতিবাচক ভূমিকা পালন করবেন। বিক্রম কে কুমার যিনি ছায়ার সঙ্গে মানাম এবং থ্যাঙ্ক ইউ এর জন্য কাজ করেছিলেন তিনি প্রকল্পটি পরিচালনা করবেন।\nতিনি বলেন এই প্রথম আমি নেতিবাচক চরিত্রে অভিনয় করছি। গল্পটা খুব ইন্টারেস্টিং। আমি এটি ওটিটির জন্য করছি কারণ এটি সেখানে ফিট করবে। আমি গল্পটি কোনো প্রযোজকের কাছে নিয়ে যেতে পারি না এবং তাকে এটি নির্মাণ করতে বলি না। এমনকি আমি এটি তৈরি করতে আগ্রহ দেখাব না।\nঅভিনেতা আরও যোগ করেছেন যে একটি শূন্যতা রয়েছে যা প্রতিটি অভিনেতা ভূমিকা নিয়ে পরীক্ষা করার সময় অনুভব করছেন। "ওটিটি সেই শূন্যতা পূরণ করে এবং অভিনেতাদের এমন কিছু করার সুযোগ দেয় যা তারা নিয়মিত চেষ্টা করতে পারে না।\nনাগা চৈতন্যের পরবর্তী মুক্তি লাভ স্টোরি। ছবিটি ২৪ শে সেপ্টেম্বর পর্দায় আসছে। শেখর কামমুলা পরিচালিত এই ছবিতে সাই পল্লবীও রয়েছেন।\nভিলেনের চরিত্রে নাগা চৈতন্য ? Reviewed by Priyanka Ghosh on September 24, 2021 Rating: 5


প্রকাশিত: ২১:৩২, ১৫ অক্টোবর ২০২০\nকৃষি মন্ত্রণালয়ের সচিব হিসেবে নিয়োগ পেয়েছেন পার্বত্য চট্টগ্রাম বিষয়ক মন্ত্রণালয়ের সচিব মো. মেসবাহুল ইসলাম। তিনি হবেন কৃষি মন্ত্রণালয়ের ৩৪তম সচিব।\nবৃহস্পতিবার (১৫ অক্টোবর) এ নিয়োগ দিয়ে জনপ্রশাসন মন্ত্রণালয় থেকে আদেশ জারি করা হয়েছে।\nআগামী ১৬ অক্টোবর অবসরোত্তর ছুটিতে যাচ্ছেন কৃষি সচিব মো. নাসিরুজ্জামান।\nমো: মেজবাহুল ইসলাম ২০১৮ সালের ১৮ মার্চ পার্বত্য চট্টগ্রাম বিষয়ক মন্ত্রণালয়ের সচিব হিসেবে যোগদান করেন।তিনি বাংলাদেশ কৃষি বিশ্ববিদ্যালয় হতে কৃষি অর্থনীতিতে স্নাতক এবং বঙ্গবন্ধু শেখ মুজিবুর রহমান কৃষি বিশ্ববিদ্যালয় হতে একই বিষয়ে স্নাতকোত্তর ডিগ্রী লাভ করেন।মো: মেজবাহুল ইসলাম যুগ্ম সচিব পদে পদোন্নতি পেয়ে ২০১২ সালে অতিরিক্ত মহাপরিচালক হিসেবে জাতীয় পরিকল্পনা ও উন্নয়ন একাডেমীতে কর্মরত ছিলেন। তিনি অতিরিক্ত সচিব হিসেবে মে ২০১৫ সালে বস্ত্র ও পাট মন্ত্রণালয়ে যোগদান করেন। তিনি ঢাকা উত্তর সিটি কর্পোরেশনের প্রধান নির্বাহী হিসেবেও দায়িত্ব পালন করেছেন।\nবিদায়ী কৃষি সচিব মো: নাসিরুজ্জামান কৃষি মন্ত্রণারয়ের ভারপ্রাপ্ত সচিব হিসেবে যোগদান করেন ২০১৮ সালের ১৯ আগস্ট। দুই বছরের বেশি সময় ধরে কৃষি সচিব হিসেবে দায়িত্ব পালনকারী মো: নাসিরুজ্জামান প্রায় ৮ বছর ধরে কৃষি বিষয়ক বিভিন্ন পদে দায়িত্ব পালন করেছেন।


প্রকাশিত: ০৬:০৪ পিএম, ১৭ মে ২০২১\nভারতে গত ২৪ ঘণ্টায় করোনা সংক্রমণ কিছুটা কমেছে। কিন্তু মৃত্যুর সংখ্যা চার হাজারেরও বেশি। স্বাস্থ্য ব্যবস্থায় ব্যাপক হারে চাপ বেড়েছে। এ চাপ সামলাতে হিমশিম খাচ্ছেন চিকিৎসকরা। প্রতিনিয়ত প্রাণও হারাচ্ছেন তারা।\nইন্ডিয়ান মেডিকেল অ্যাসোসিয়েশন এক বিবৃতিতে বলেছে, করোনার দ্বিতীয় ঢেউ শুরুর পর থেকে ভারতে করোনায় প্রাণ হারিয়েছেন ২৪৪ জন চিকিৎসক। তাদের মধ্যে একদিনে সর্বোচ্চ ৫০ জনের মৃত্যু হয়েছে।\nতবে কোন দিন এই রেকর্ড মৃত্যু হয়েছে, তা বলা হয়নি বিবৃতিতে।\nএবার মৃতদের মধ্যে সর্বকনিষ্ঠ হলেন- ডা. আনাস মুজাহিদ। দিল্লির সরকারি জিটিবি হাসপাতালে জুনিয়র রেসিডেন্ট ছিলেন ২৫ বছরের আনাস। করোনা ধরা পড়ার কিছুক্ষণের মধ্যেই ইন্ট্রাক্রেনিয়াল হ্যামরেজ (স্কালের মধ্যে ব্লিডিং) হয়। কয়েক ঘণ্টার মধ্যেই প্রাণ হারান এই তরুণ।\nকরোনাভাইরাসে মৃত চিকিৎসকদের মধ্যে প্রবীণতম হলেন- ভারতের বিশাখাপত্তনমের অধ্যাপক সত্যমূর্তি। তার বয়স হয়েছিল ৯০ বছর। কোভিডের দ্বিতীয় ঢেউয়ে ৬৯ জন চিকিৎসক মারা গেছে বিহারে। উত্তরপ্রদেশ (৩৩), দিল্লি (২৬)।\nঅ্যাসোসিয়েশনের বিবৃতিতে জানানো হয়, ভারতে করোনার প্রথম ধাক্কায় (গত বছর) প্রাণ হারিয়েছিলেন ৭৩০ জন চিকিৎসক।\nমৃতদের মধ্যে মাত্র ৩ শতাংশ কোভিড-১৯ টিকা নিয়েছিলেন। কেন চিকিৎসকরাই নেননি টিকা? সেই প্রশ্ন উঠছে বিভিন্ন মহলে।\nএদিকে ভারতে গত ২৪ ঘণ্টায় ২ লাখ ৮১ হাজার ৩৮৬ জনের করোনা শনাক্ত হয়েছে। গত ২১ এপ্রিলের পর দেশটিতে এই প্রথম ২৪ ঘণ্টায় ৩ লাখের নিচে করোনা রোগী শনাক্ত হলো। ২৪ ঘণ্টায় দেশটিতে করোনায় মারা গেছেন ৪ হাজার ১০৬ জন।\nসবশেষ এই তথ্য নিয়ে ভারতে করোনায় সংক্রমিত মোট শনাক্তের সংখ্যা দাঁড়িয়েছে ২ কোটি ৪৯ লাখ ৬৫ হাজার ৪৬৩। করোনায় দেশটিতে মোট মারা গেছেন ২ লাখ ৭৪ হাজার ৩৯০ জন।\nভারতে শনিবার ৩ লাখ ১১ হাজার ১৭০ জনের করোনা শনাক্ত হয়। এদিন দেশটিতে করোনায় মারা যান ৪ হাজার ৭৭ জন। শুক্রবার শনাক্ত হয় ৩ লাখ ২৬ হাজার জন। এদিন মারা যান ৩ হাজার ৯৮০ জন। বৃহস্পতিবার শনাক্ত হয় ৩ লাখ ৪৩ হাজার। এদিন মারা যান ৪ হাজার মানুষ।\nগত মার্চের মাঝামাঝিতে ভারতে এক দিনে শনাক্ত করোনা রোগীর সংখ্যা ছিল ২০ হাজারের কাছাকাছি। তারপর দেশটিতে লাফিয়ে লাফিয়ে বাড়তে থাকে সংক্রমণ। গত ৩ এপ্রিল ভারতে করোনায় সংক্রমিত শনাক্ত রোগীর সংখ্যা দুই কোটির মাইলফলক ছাড়ায়।\nগত ৩০ এপ্রিল ভারতে প্রথম এক দিনে চার লাখের বেশি মানুষের করোনা সংক্রমণ ধরা পড়ে। তারপর একাধিক দিন দেশটিতে চার লাখের বেশি রোগী শনাক্ত হয়।\n৭ মে ভারতে প্রথম এক দিনে চার হাজারের বেশি মানুষের মৃত্যুর ঘটনা ঘটে। তারপর একাধিক দিন দেশটিতে চার হাজারের বেশি মানুষের মৃত্যু হয়েছে।\nদেশটিতে করোনা রোগীর সংখ্যা ব্যাপকভাবে বাড়তে থাকায় চাপ সামাল দিতে হাসপাতালগুলো হিমশিম খাচ্ছে। হাসপাতালে পাওয়া যাচ্ছে না শয্যা। অনেকের অবস্থা গুরুতর হলেও হাসপাতালে ভর্তির সুযোগ পাচ্ছেন না।\nঘরে রেখে তাদের চিকিৎসা দেয়া হচ্ছে। হাসপাতালে অক্সিজেনের অভাবে রোগীদের মৃত্যুর খবর আসছে। এমন পরিস্থিতিতে ভারতের পাশে এসে দাঁড়িয়েছে বিশ্বের বিভিন্ন দেশ ও সংস্থা।\nদেড় বছর পর সৌদির প্রধান দুই মসজিদে মুসল্লিদের জুমার নামাজ আদায়\nটাইগারদের ‘একের ভেতর তিন’ ক্রিকেটার শেখ মেহেদি


বাসায় বসে অফিসের কাজ করে অনেকেই অভ্যস্ত হয়ে উঠছেন Dhakatimes24\nবাসায় বসে অফিসের কাজ করে অনেকেই অভ্যস্ত হয়ে উঠছেন\n| আপডেট : ২০ এপ্রিল ২০২০, ১৯:০০ | প্রকাশিত : ২০ এপ্রিল ২০২০, ১৮:৪৯\nবাংলাদেশ কম্পিউটার সমিতির জনসংযোগ ব্যবস্থাপক এস এম আলাউদ্দিন আল আজাদ আলিফ। পাশাপাশি তিনি তথ্যপ্রযুক্তি এবং অটোমোবাইল নিয়ে সংবাদপত্রে লেখালেখি করেন। বান্দবারবান থেকে প্রকাশিত একটি আঞ্চলিক পত্রিকার ঢাকা ব্যুরো প্রধান। করোনাভাইরাসের সংক্রমণে চলমান লকডাউনে তথ্যপ্রযুক্তিখাতের প্রভাব এবং এই বিসিএস-এর বিভিন্ন বিষয়ে কথা হয় ঢাকাটাইমসের সঙ্গে। সাক্ষাৎকার নিয়েছেন আসাদুজ্জামান।\nমহামারি করোনাভাইরাসের এই সময়ে বাংলাদেশ কম্পিউটার সমিতির সর্বশেষ অবস্থা কী?\nবাংলাদেশ কম্পিউটার সমিতি (বিসিএস) করোনা পরিস্থিতিতে সদস্যদের ব্যবসায়িক অবস্থার অবনতি নিরসনে সর্বদা কাজ করে যাচ্ছে। সারা পৃথিবীতে তথ্যপ্রযুক্তি ব্যবসায় ভাটা পরেছে। উন্নত দেশ থেকে শুরু করে উন্নয়নশীল দেশ পর্যন্ত এখন ক্রান্তিকাল অতিক্রম করছে। করোনা পরিস্থিতিতে সাধারণ নাগরিকদের চলাচল সীমিত করার আগে থেকে তথ্যপ্রযুক্তি ব্যবসায়ীরা মানুষদের বাসায় থেকে কাজ করতে উৎসাহিত করে গেছেন। এজন্য প্রায় প্রতিটি ক্ষেত্রে হোম ডেলিভারি বা বাসায় পণ্য পৌঁছে দেয়ার সেবা চালু হয়েছে। বিসিএস করোনা ভাইরাসের প্রাদুর্ভাব বৃদ্ধি পাওয়ার আশঙ্কা দেখা দেয়ার পর থেকেই এই প্রতিষ্ঠানের কর্মকর্তা এবং কর্মচারীদের বাসায় বসে অনলাইনে কাজ করার জন্য উৎসাহ প্রদান করেছে। আমরা ২২ মার্চ থেকে বাসায় বসে অনলাইনে অফিস করে যাচ্ছি।\nকয়দিন আগে বিসিএস-এর নির্বাচন হলো। কোন প্যানেল জয়ী হয়েছে? তাদের অভিষেক হয়েছে কি? নতুন কমিটি দায়িত্ব বুঝে নিয়েছে? বাংলাদেশ কম্পিউটার সমিতিতে প্রতি দুইবছর পর পর দ্বিবার্ষিক কার্যনির্বাহী এবং শাখা কমিটির সাধারণ নির্বাচন অনুষ্ঠিত হয়। ২০২০-২২ মেয়াদকালে ১৭ জন প্রার্থী দুইটি প্যানেলে এবং স্বতন্ত্র নির্বাচন করেন। নির্বাচনে ‘সমমনা ৭’ প্যানেল থেকে পাঁচজন এবং চ্যালেঞ্জার্স ২০২১ প্যানেল থেকে দুইজন পরিচালক নির্বাচিত হন। করোনা পরিস্থিতির কারণে নতুন কমিটির অভিষেক অনুষ্ঠান স্থগিত করা হয়েছে। নতুন কমিটি দায়িত্ব বুঝে নিয়েছে।\nবাংলাদেশ কম্পিউটার সমিতির কতজন সদস্য আছে? ঢাকা ছাড়াও কয়টা শাখা আছে? সেগুলো কোথায়? বর্তমানে বাংলাদেশ কম্পিউটার সমিতিতে ২৩১১ জন সদস্য রয়েছেন। ঢাকা ছাড়াও বিসিএস এর খুলনা, সিলেট, যশোর, ময়মনসিংহ, রাজশাহী, কুমিল্লা, বরিশাল এবং চট্টগ্রামের শাখা রয়েছে।\nআপনি বাংলাদেশ কম্পিউটার সমিতির সঙ্গে কবে থেকে যুক্ত আছেন? আমি ২০১৬ থেকে বাংলাদেশ কম্পিউার সমিতির জনসংযোগ বিভাগে কর্মরত রয়েছি।\nবিসিএস-এ আপনার দায়িত্ব কী? এই দায়িত্ব আপনি কীভাবে পালন করছেন? জনসংযোগ সংক্রান্ত সকল দায়িত্ব ভার আমার উপর নিয়োজিত। এছাড়া গণমাধ্যমের সঙ্গে যোগাযোগ, তথ্য প্রদান, সংবাদকর্মীদেরকে বিসিএস এর কার্যক্রম সম্পর্কে অবগত করাসহ সকল ধরণের সংবাদ বিজ্ঞপ্তি লেখা আমার দায়িত্বের অন্তর্ভূক্ত। এছাড়াও বিসিএস এর প্রয়োজনে সম্মানিত সভাপতির নির্দেশে যেকোন দায়িত্ব পালন করতে আমি প্রস্তুত থাকি।\nবিসিএস-এ আপনি জনসংযোগ ব্যবস্থাপক হিসেবে আছেন। আপনার পড়াশোনা কী গণযোগাযোগের উপর? মূলত আমি আইনের ছাত্র। স্টামফোর্ড বিশ্ববিদ্যালয় থেকে আইনে স্নাতক এবং ইউনিভার্সিটি অব ইনফরমেশন টেকনোলজি অ্যান্ড সায়েন্সেস (ইউআইটিএস) থেকে আইনে স্নাতকোত্তর ডিগ্রি অর্জন করি। পরবর্তীতে আমি বাংলাদেশ প্রেস ইন্সটিটিউট (পিআইবি) থেকে সাংবাদিকতায় স্নাতকোত্তর ডিপ্লোমা কোর্স সম্পন্ন করি। মূলত সাংবাদিকতা বিষয়ে পড়ার সময় আমি জনসংযোগ বিষয়ের উপর পড়াশোনা করি। সাংবাদিকতার সঙ্গে গণযোগাযোগের নিবিঢ় সম্পর্ক রয়েছে। সাংবাদিকতা আমার প্রিয় পেশা। আমি লিখতে পছন্দ করি। তাই সাংবাদিকতার পাশাপাশি আমি বিসিএস-এর জনসংযোগ বিভাগ দেখার দায়িত্ব পালন করতে আগ্রহী হয়ে এখানে দায়িত্বপ্রাপ্ত হই।\nএখন আপনি কোথায় অবস্থান করছেন? বর্তমানে আমি আমার জন্মস্থান এবং পৈত্রিক বাড়ি পাহাড় কন্যা বান্দরবানে অবস্থান করছি। ১৭ মার্চ বঙ্গবন্ধু শেখ মুজিবর রহমানের শততম জন্মবার্ষিকী ছিল। নির্বাচনের পরে আমি দুইদিন ছুটি নিয়ে বান্দরবানে আসি। তারপর থেকে লকডাউনে আটকে গিয়ে এখন বান্দরবানে বাসায় বসে অনলাইনে অফিসের কাজ করছি।\nলকডাউনের এই দিনগুলোতে আপনি কীভাবে অফিসের কাজ করছেন? তথ্যপ্রযুক্তি নিয়ে যে সংগঠনটি ১৯৮৭ সাল থেকে বাংলাদেশে কাজ করে আসছে সেই সংগঠনটি বাংলাদেশ কম্পিউটার সমিতি (বিসিএস)। কম্পিউটার শিল্প তথা হার্ডওয়্যার নিয়ে কাজ করলেও সফটওয়্যার, আউটসোর্সিং, ই-কমার্স থেকে শুরু করে তথ্যপ্রযুক্তির প্রতিটি শাখা প্রশাখায় আমাদের কার্যাবলী বিস্তৃত। বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেস (বেসিস), ইন্টারনেট সার্ভিস প্রোভাইডরস অ্যাসোসিয়েশন অব বাংলাদেশ(আইএসপিএবি), বাংলাদেশ অ্যাসোসিয়েশন অব কল সেন্টার অ্যান্ড আউটসোর্সিং (বাক্য) এবং ই-কমার্স অ্যাসোসিয়েশন অব বাংলাদেশ (ই-ক্যাব)সহ তথ্যপ্রযুক্তির প্রতিটি সংগঠন বিসিএস সদস্যদের হাত ধরেই প্রতিষ্ঠিত হয়েছে। আমরা হোয়াটস অ্যাপ, মেসেঞ্জার এবং মেইলে আমাদের অনলাইনের কাজগুলো সম্পন্ন করি। এছাড়া জুম অ্যাপে আমরা প্রতিনিয়ত অফিসের মিটিং এ যোগদান করি। সারাদেশেই বিসিএস এর অনলাইন কার্যক্রম চলমান রয়েছে।\nতথ্যপ্রযুক্তির এই উত্থানের এই যুগে আপনি কি মনে করেন অফিসে বসেই অফিসের কাজ সারতে হবে। নাকি বাসায় বসেও অফিসের কাজ সারা যায়? তথ্যপ্রযুক্তির উৎকর্ষতার যুগে বাসায় বসে অফিসের কাজ করার দারুণ একটি অভ্যাস অনেকের মধ্যেই তৈরি হয়েছে। তবে বিসিএস এর সবকাজ বাসায় বসে করা সম্ভব নয়। আমরা সরকারের তথ্য ও যোগাযোগ প্রযুক্তি বিভাগের সঙ্গে যৌথভাবে অনেকগুলো কাজ করে থাকি। দাপ্তরিক ব্যাপারগুলো অফিসে যাওয়া ছাড়া পরিপূর্ণ করা যায় না। তবে যেভাবে অনলাইনে সবকাজ সম্পন্ন করার সুযোগ সৃষ্টি হচ্ছে, অদূর ভবিষ্যতে আমরা বাসায় বসেই অফিসের সব কাজ সম্পন্ন করতে পারবো বলেই আমার বিশ্বাস।\nবিসিএস-এর সদস্যরা এখন ব্যবসা পরিচালনা করতে পারছে না। এতে করে অনেকেই সমস্যাগ্রস্থ। তাদেরকে সংগঠনের পক্ষ থেকে সহযোগিতা করা হচ্ছে কিনা? বিভাগীয় শহরগুলোসহ দেশের অনেক অঞ্চলে এখন লকডাউন পরিস্থিতি বিরাজ করছে। প্রযুক্তি পণ্যের বিপণন এবং প্রদর্শনী কেন্দ্রগুলো বন্ধ রয়েছে। অনলাইনে স্বল্প পরিসরে বেচাকেনার কাজ হলেও প্রযুক্তি পণ্য বিপণন এবং ইন্সটলেশনে দক্ষ টেকনিশিয়ান অনেক ক্ষেত্রে আবশ্যক। তাই আমরা সরকারের কাছে এই খাতে সম্ভাব্য ক্ষতি এবং এর সমাধানের উপায় নিয়ে প্রতিনিয়ত আলোচনা করে যাচ্ছি। এই খাতকে জরুরি সেবাখাত হিসেবে ঘোষণা দেয়ার জন্য বিসিএস কার্যনির্বাহী কমিটি তথ্য ও যোগাযোগ প্রযুক্তি বিভাগের কাছে জোর দাবি জানিয়েছেন। আমাদের দক্ষ এবং অভিজ্ঞ নেতৃবৃন্দ বাসায় থেকেও এই সেক্টরকে গতিশীল করতে তাদের কার্যক্রম চলমান রেখেছে।\nঅনলাইন মিটিং, সিদ্ধান্ত, প্রযুক্তি ব্যবসায়ীদের স্বার্থ নিয়ে কাজ করা বিসিএস এর নৈমিত্তিক। তাই বিসিএস প্রযুক্তি ব্যবসায়ীদের স্বার্থ রক্ষার্থে জোড়দার ভূমিকা রাখতে বদ্ধ পরিকর। আমরা নিয়মিতভাবে সদস্যদের সঙ্গে যোগাযোগ রাখছি। সম্মানিত পরিচালকবৃন্দ তাদের মূল্যবান সময় ব্যয় করে এই সেক্টরের সোনালী দিন ফিরিয়ে আনতে উদয়অস্ত মেধা এবং শ্রম দিয়ে যাচ্ছেন। ইতোমধ্যে মাননীয় সভাপতিসহ পুরো কার্যনির্বাহী কমিটি একাধিকবার সরকারের উচ্চ পর্যায়ের সাথে বর্তমান পরিস্থিতিতে করণীয় বিষয়ে একাধিক বৈঠক করেছেন। আমি আশা করছি, শিগগিরিই আমরা এই মহাসংকটসময় অবস্থার অবসান ঘটাতে সক্ষম হবো।\nআপনার মতো এই ক্ষতি কাটিয়ে উঠার উপায় কী? দেখুন, তথ্যপ্রযুক্তি পণ্য বিলাসিতার পণ্য নয় বরং প্রয়োজনীয় অনুসঙ্গ। প্রতিটি সেক্টরকে বেগবান রাখতে তথ্যপ্রযুক্তি শিল্পের ভূমিকা অনস্বীকার্য। মাননীয় প্রধানমন্ত্রী ইতোমধ্যে করোনা পরিস্থিতি মোকাবেলায় প্রণোদনা ঘোষণা করেছেন। তথ্যপ্রযুক্তি খাতকে রক্ষা করতে প্রযুক্তি খাতে কর্মরতদের আগামী ৬ মাসের আংশিক বেতন ও অফিস ভাড়া পরিশোধপূর্বক ব্যবসা প্রতিষ্ঠানগুলো সচল রাখতে তথ্যপ্রযুক্তি খাতের জন্য কেবলমাত্র বেতন বাবদ ১৫৬০ কোটি ও অফিস/শো-রুম/ওয়্যারহাউজ ভাড়া বাবদ ৩৭০ কোটিসহ মোট ১৯৩০ কোটি টাকা অনুদান হিসেবে প্রদান করার জোর দাবি জানিয়েছে বিসিএস। এছাড়াও তথ্যপ্রযুক্তি ব্যবসার ধারাবাহিকতা বজায় রাখতে অনুদানের পাশাপাশি সহজ শর্তে ৫ বছর মেয়াদী ২ শতাংশ সুদে জামানতবিহীন ঋণ দেয়া প্রয়োজন। যে ঋণ গ্রহণের এক বছর পর থেকে শোধের সময় শুরু হবে। আশা করছি, এতে উদ্যোক্তারা বর্তমান ক্ষতি কাটিয়ে নতুন করে সম্ভাবনার দ্বারে প্রযুক্তি ব্যবসাকে প্রতিষ্ঠিত করতে পারবে।\nসময় দেয়ার জন্য আপনাকে ধন্যবাদ। ঢাকাটাইমস এবং আপনাকেও ধন্যবাদ।


জানুয়ারিতে ঢাকা দুই সিটির নির্বাচনে নৌকা ধানের শীষের লড়াই\nসমাবর্তনে অংশ নিতে ঢাকায় আসছেন বান কি মুন\nনন-ক্যাডার পদে নিয়োগ পাচ্ছেন চিকিৎসকরা\nবেনাপোল সীমান্ত থেকে ৮৯৬ বোতল ফেন্সিডিল ও ৬ কেজি গাঁজাসহ আটক-২\nবরগুনায় রিফাত হত্যাঃ প্রাপ্তবয়স্ক ১০ আসামির বিরুদ্ধে অভিযোগ গঠন ২৮ নভেম্বর\nযুবককে ঝুলিয়ে ইউপি সদস্যের নির্যাতনের ভিডিও ভাইরাল\nশাহজাদপুরের খুকনীতে প্রকাশ্যে বন্ড সূবিধার কোটি টাকার চোরাই সূতার রমরমা ব্যবসা\nঠাকুরগাঁওয়ে আন্ত:বিভাগ ফুটবল টুর্নামেন্ট অনুষ্ঠিত\nশার্শা’র গোগা পল্লীতে তথ্য যোগাযোগ প্রযুক্তির মাধ্যমে মহিলাদের ক্ষমতায়ন প্রকল্পের আওতায়…\nমুরাদনগরে ভোক্তা অধিকার ও বাজারে দ্রব্য মূল্যের মূল্য নিয়ন্ত্রনে সেমিনার অনুষ্ঠিত\nHome প্রধান খবর জানুয়ারিতে ঢাকা দুই সিটির নির্বাচনে নৌকা ধানের শীষের লড়াই\nNovember 5, 2019 8:38 am\nখবর৭১ঃ একাদশ জাতীয় সংসদ নির্বাচনের ঠিক এক বছর পর জানুয়ারিতে ফের মুখোমুখি হচ্ছে আওয়ামী লীগ ও বিএনপি। ঢাকার দুই সিটি কর্পোরেশন নির্বাচনে নৌকা ও ধানের শীষের জমজমাট লড়াই দেখার অপেক্ষায় দেশবাসী। ভোট সামনে রেখে প্রাথমিক প্রস্তুতিও নিচ্ছে দল দুটি। এ লড়াইয়ে জয়ী হতে মেয়র পদে শক্তিশালী প্রার্থী দেবে উভয় দলই। এ লক্ষ্যে খোঁজা হচ্ছে স্বচ্ছ ও ক্লিন ইমেজের নেতাদের। এবার আওয়ামী লীগের মেয়র পদে পরিবর্তন আসতে পারে- এমন আভাস পাওয়া যাচ্ছে।\nদুই সিটির সম্ভাব্য মেয়র প্রার্থীদের নিজ এলাকায় সামাজিক কর্মকাণ্ডসহ গুরুত্বপূর্ণ ইস্যুতে ভোটারদের পাশে থাকার নির্দেশ দিয়েছেন দলীয় হাইকমান্ড। কেন্দ্রের নির্দেশ পেয়ে সম্ভাব্য প্রার্থীরা নির্বাচনের প্রস্তুতিও শুরু করেছেন। নেতাকর্মীদের সঙ্গে মতবিনিময়সহ বিভিন্ন শ্রেণি-পেশার মানুষের সঙ্গে শুভেচ্ছা বিনিময়ও করছেন কেউ কেউ।\nনিজ নিজ প্রার্থীর পক্ষে তাদের সমর্থকরা পোস্টার ছাপানোসহ সামাজিক যোগাযোগমাধ্যমেও প্রচার চালাচ্ছেন। বসে নেই কাউন্সিলর প্রার্থীরাও। তারাও মাঠ গরম করার প্রস্তুতি নিচ্ছেন। জানুয়ারিতে ঢাকা উত্তর ও দক্ষিণ সিটি কর্পোরেশন নির্বাচনে ভোটগ্রহণের সিদ্ধান্ত নিয়েছে নির্বাচন কমিশন (ইসি)। এ লক্ষ্যে ১৮ নভেম্বরের পর যে কোনো দিন দুই সিটি নির্বাচনের তফসিল ঘোষণা হবে বলে জানিয়েছে ইসি। রোববার কমিশনের সভায় এ সিদ্ধান্ত হয়।\nএদিকে শুধু মেয়র নয়, কাউন্সিলর পদের জন্যও ওয়ার্ডে ওয়ার্ডে চলছে ভোটের প্রস্তুতি। কাউন্সিলর পদেও সম্ভাব্য প্রার্থীদের ব্যাপারে খোঁজখবর নিতে শুরু করেছে দুই দল। যাদের বিরুদ্ধে নানা অনিয়মের অভিযোগ রয়েছে, তাদের এবার মনোনয়ন দেয়া হবে না বলে ক্ষমতাসীন দলের পক্ষ থেকে স্পষ্ট ঘোষণা দেয়া হয়েছে। হাইকমান্ডের এমন নির্দেশ পেয়ে ত্যাগী ও যোগ্য নেতারা আশার আলো দেখছেন। দেরিতে হলেও এবার দলীয় মনোনয়ন পাবেন বলে প্রত্যাশা তাদের। দুই দলের বাইরে অন্যান্য রাজনৈতিক দল এবং স্বতন্ত্র অনেকেই নির্বাচনের প্রস্তুতি নিতে শুরু করেছে।\nএ বিষয়ে জানতে চাইলে আওয়ামী লীগের প্রেসিডিয়াম সদস্য লে. কর্নেল (অব.) মুহাম্মদ ফারুক খান যুগান্তরকে বলেন, আওয়ামী লীগ সবসময় নির্বাচনের জন্য প্রস্তুত। ঢাকা উত্তর-দক্ষিণ সিটি নির্বাচনের জন্য আমরা ৫ বছর ধরেই কাজ করছি। আমাদের মেয়র কাউন্সিলররাও কাজ করেছে। কিছু কাউন্সিলরের বিরুদ্ধে অভিযোগ এসেছে। তাদের আমরা কোনো ধরনের সমর্থন বা সহায়তা দেইনি। দলের গঠনতন্ত্র ও দেশের আইন অনুযায়ী তাদের বিরুদ্ধে ব্যবস্থা নেয়া হচ্ছে। কেউ অপরাধ করলে আওয়ামী লীগ তাদের সমর্থন দেয় না। আগামী দিনেও দেবে না।\nজানতে চাইলে বিএনপি মহাসচিব মির্জা ফখরুল ইসলাম আলমগীর যুগান্তরকে বলেন, আমরা সিটিসহ অন্যান্য নির্বাচনে অংশগ্রহণের বিষয়ে ইতিবাচক চিন্তাভাবনা করছি। তবে প্রার্থীর ব্যাপারে এখনও চূড়ান্ত কোনো সিদ্ধান্ত হয়নি। তফসিল ঘোষণার পর দলীয় ফোরামে আলোচনা করে নির্বাচনে অংশগ্রহণ ও প্রার্থীর ব্যাপারে চূড়ান্ত সিদ্ধান্ত নেয়া হবে।\nআওয়ামী লীগঃ ঢাকা উত্তর-দক্ষিণ সিটি নির্বাচনে এবার স্বচ্ছ ভাবমূর্তির নেতাদের প্রাধান্য দেবে ক্ষমতাসীন আওয়ামী লীগ। মেয়র পদে মনোনয়ন এবং কাউন্সিলর পদে দলীয় সমর্থনের ক্ষেত্রে প্রার্থীদের সততা ও ব্যাকগ্রাউন্ড বিশেষভাবে যাচাই-বাছাই করবে ক্ষমতাসীনরা।\nএ কারণে আগেই নির্বাচনের প্রস্তুতি নেয়ার জন্য নেতাকর্মীদের নির্দেশ দিয়েছেন আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের। সম্প্রতি তিনি বলেছেন, এবারের সিটি কর্পোরেশন নির্বাচন চ্যালেঞ্জিং হবে। প্রতিপক্ষ আটঘাট বেঁধে নির্বাচনে নামবে। ঐক্যবদ্ধ হলে অনেক শক্তি আছে তাদের।\nএদিকে ঢাকার দুই সিটিতে যোগ্যদের প্রার্থী করতে চায় আওয়ামী লীগ। দক্ষিণে মেয়র সাঈদ খোকন আবারও মনোনয়ন চাইবেন। তবে নানা কারণে তার মনোনয়ন ঝুঁকির মধ্যে রয়েছে। সেক্ষেত্রে পরিবর্তন দেখা যেতে পারে। ফলে ঢাকা-১০ আসনের সংসদ সদস্য ফজলে নূর তাপস বা ঢাকা-৯ আসনের সংসদ সদস্য সাবের হোসেন চৌধুরী, এফবিসিসিআইয়ের সাবেক সভাপতি সফিউল ইসলাম মহিউদ্দিন আলোচনায় রয়েছেন। তাদের যে কেউ প্রার্থী হতে পারেন।\nবিএনপিঃ বিগত একাদশ জাতীয় সংসদ নির্বাচনের পর বর্তমান সরকার ও ইসির অধীনে সব ধরনের নির্বাচন বর্জন করার ঘোষণা দেয় বিএনপি। কিন্তু পরিবর্তিত পরিস্থিতিতে সেই সিদ্ধান্ত থেকে সরে আসে দলটি। আগামী দিনে স্থানীয় সরকারসহ সব নির্বাচনেই অংশ নেয়ার সিদ্ধান্ত নেয়া হয়।\nনীতিনির্ধারকদের এমন ঘোষণার পরপরই সিটি কর্পোরেশনের সম্ভাব্য মেয়র প্রার্থীরা নড়েচড়ে বসেন। সিটি নির্বাচনে বিএনপি অংশ নিচ্ছে- এমনটা ধরে নিয়ে তারা প্রস্তুতি শুরু করেছেন।\nঢাকার দুই সিটিতেই ডেঙ্গু প্রতিরোধে সচেতনতা সৃষ্টিতে বিভিন্ন বাসাবাড়ি দোকানপাট, বিপণিবিতানে দলের সিনিয়র নেতাদের সঙ্গে লিফলেট বিতরণ করেন সম্ভাব্য প্রার্থীরা। ডেঙ্গুতে নিহত পরিবারের সদস্যদের সান্ত্বনা দিতে তাদের বাসায়ও ছুটে যান তারা।\nবিগত নির্বাচনে ঢাকা দক্ষিণ সিটিতে মেয়র পদে অংশ নেন বিএনপির স্থায়ী কমিটির সদস্য মির্জা আব্বাস ও উত্তরে তাবিথ আওয়াল। জানা গেছে, আগামী নির্বাচনে দক্ষিণে মির্জা আব্বাসের নির্বাচন করার সম্ভাবনা কম। তবে দলের হাইকমান্ড শেষ পর্যন্ত তাকে মনোনয়ন দিলে তিনি নির্বাচন করতে পারেন।\nদক্ষিণে মির্জা আব্বাসের চেয়ে তার স্ত্রী আফরোজা আব্বাসকে মনোনয়ন দেয়ার পক্ষে দলের একটি অংশ। তাদের মতে, বিগত নির্বাচনে আব্বাসকে মনোনয়ন দেয়া হলেও তার অুনপস্থিতিতে মাঠ পর্যায়ে যোগ্যতার স্বাক্ষর রাখেন আফরোজা।\nযুক্তরাষ্ট্র যাওয়ার আগে আলাপকালে ইশরাক যুগান্তরকে বলেন, দল যদি নির্বাচনে অংশ নেয় এবং আমাকে মনোনয়ন দেয়, তাহলে আমি নির্বাচনে লড়ব। আমার বাবা অবিভক্ত ঢাকা সিটি কর্পোরেশনের মেয়র ছিলেন। তাই বাবার অভিজ্ঞতাকেও আমি কাজে লাগাতে পারব।\nদক্ষিণে মেয়র পদে আলোচনায় আছেন বিএনপির যুগ্ম মহাসচিব ও ঢাকা মহানগর দক্ষিণের সভাপতি হাবিব উন নবী খান সোহেল। তার ঘনিষ্ঠদের কাছে মেয়র পদে নির্বাচন করার আগ্রহ প্রকাশ করেন। দলের নীতিনির্ধারকদের কারও কারও সঙ্গেও বিষয়টি নিয়ে আলোচনা করেছেন সোহেল।\nসম্প্রতি মহানগর দক্ষিণের একাধিক সভায়ও নেতাকর্মীরা তাকে মেয়র পদে নির্বাচন করার প্রস্তাব দেন। তবে পুরো বিষয়টি হাইকমান্ডের সিদ্ধান্তের ওপর ছেড়ে দিয়েছেন তিনি। দল মনোনয়ন দিলে নির্বাচন করতে প্রস্তুত আছেন বলে জানান হাবিব উন নবী সোহেল।\n২০১৫ সালের ২৮ এপ্রিল ঢাকা সিটি উত্তরের ভোটে অংশ নিয়েছিলেন বিএনপির ভাইস চেয়ারম্যান আবদুল আউয়াল মিন্টুর ছেলে দলের নির্বাহী কমিটির সদস্য তাবিথ আউয়াল। ওই নির্বাচনে নতুন মুখ হিসেবে উত্তরের ভোটারদের আকৃষ্ট করতে সক্ষম হন তিনি। বিএনপি শেষ মুহূর্তে নির্বাচন বর্জন করলেও তাবিথ আউয়াল কয়েক লাখ ভোট পান।\nআগামী নির্বাচন প্রসঙ্গে তাবিথ আউয়াল বলেন, দল নির্বাচনে অংশ নেবে কিনা জানি না। অংশ নিলে পরিবর্তিত পরিস্থিতির আলোকে সিদ্ধান্ত নেব। তবে দল নির্বাচনে অংশ নিলে এবং আমাকে মনোনয়ন দিলে ভোট করার ইচ্ছা রয়েছে। অতীতের অভিজ্ঞতা কাজে লাগিয়ে নির্বাচনে ভালো ফল করতে পারব বলে আশা করি।\nতাবিথ আউয়ালের পাশাপাশি উত্তরের মেয়র পদে নির্বাচনের প্রস্তুতি নিচ্ছেন এলডিপির সিনিয়র যুগ্ম মহাসচিব শাহাদাত হোসেন সেলিম। এরই মধ্যে তিনি প্রাথমিক প্রস্তুতি শুরু করেছেন। নেতাকর্মী ও শুভাকাক্সক্ষীদের সঙ্গে এ বিষয়ে মতবিনিময়ও করছেন।\nজানতে চাইলে সেলিম যুগান্তরকে বলেন, আমি বর্তমানে এলডিপিতে থাকলেও আমার রাজনীতি শুরু হয় বিএনপির হাত ধরেই। জোট থেকে মনোনয়ন দেয়া হলে বিএনপি নেতাকর্মীরা আমাকে ইতিবাচকভাবে গ্রহণ করবে বলে আশা করি।\nPrevious articleখোকার লাশ দেশে আনতে সহযোগিতা করা হবেঃ ওবায়দুল কাদের\nNext articleদুর্নীতির থাবা বাজারে ঃ এলসির পেঁয়াজে ৩শ’ ভাগ মুনাফা\nছাত্রলীগ সভাপতির নামে চাকরির সুপারিশ, যুবক গ্রেফতার\nSanjida Akter Munni - November 21, 2019 11:35 pm\nখবর৭১ঃ ব্র্যাক বিশ্ববিদ্যালয়ের সমাবর্তনে অংশ নিতে ঢাকায় আসছেন জাতিসংঘের সাবেক মহাসচিব বান কি মুন। শুক্রবার সন্ধ্যায় ঢাকায় পৌঁছাবেন জাতিসংঘের সাবেক এই মহাসচিব। বৃহস্পতিবার পররাষ্ট্র মন্ত্রণালয়...\nSanjida Akter Munni - November 21, 2019 11:02 pm\nখবর৭১ঃ সিলেটের জকিগঞ্জে বিচারের নামে এক যুবককে বেঁধে বাঁশের সঙ্গে ঝুলিয়ে নির্যাতন করার অভিযোগ উঠেছে কাজলসার ইউপি সদস্য আব্দুস সালামের বিরুদ্ধে। এদিকে, নির্যাতনের ভিডিও...\nSanjida Akter Munni - November 21, 2019 10:40 pm\nখবর৭১ঃ পেঁয়াজের বাজার স্থিতিশীল রাখতে তুরস্ক থেকে পেঁয়াজ আসছে। মেঘনা গ্রুপ অব ইন্ডাস্ট্রিজের মাধ্যমে টার্কিশ এয়ারলাইনসে করে পেঁয়াজের প্রথম চালান ঢাকায় এসে পৌঁছাবে। বৃহস্পতিবার (২১...


সংস্কৃতি ডেস্ক ॥ বিখ্যাত তারকা দম্পতি ব্র্যাড পিট ও এ্যাঞ্জেলিনা জোলি দীর্ঘদিন প্রেমের পর গত বছরের আগস্টে ফ্রান্সের কোরেন্সে গিয়ে থিতু হয়েছিলেন। এই তথ্য গোটা দুনিয়া জানে। অথচ তার আগেই ক্যালিফোর্নিয়ায় বিয়ে করে ফেলেছিলেন তারা! এই তথ্য ফাঁস করেছেন জোলি। ৩৯ বছর বয়সী এই অভিনেত্রী-নির্মাতা আন্তর্জাতিক এক গণমাধ্যমকে বলেন, আমেরিকার নাগরিকদের ফ্রান্সে বিয়ে করার বৈধতা নেই। তাই বাচ্চাদের সঙ্গে নিয়ে মূল অনুষ্ঠানের আগেই আমরা ক্যালিফোর্নিয়ায় বিয়েটা সেরে ফেলেছিলাম।\nসেদিন বিয়েটা হুট করেই হয়েছিল বলেও জানান জোলি। একদিন বিকেল বেলা পিটের সঙ্গে দেখা করতে চেয়েছিলেন তিনি। দেখা করার পরেই চুপিসারে খাতা-কলমে বিয়েটা সেরে ফেলেন হলিউডের এ দুই হেভিওয়েট তারকা। সেই বিয়েও হয়েছিল সাদামাটাভাবে। অনাড়ম্বর বিয়ে প্রসঙ্গে জোলি বলেন, একদিন ব্র্যাডকে বললাম, বিকেল সাড়ে ৪টায় দেখা করবে? তারপর কাজ থেকে এক ঘণ্টা বিরতি নিয়ে বাড়ি ফিরে কাগজপত্র সই করে ফেললাম দু’জনে! আমরা একে অপরের দিকে তাকালাম আর বললাম আমরা বিয়ে করে ফেলেছি! খুব হাসছিলাম আমরা, খুশি ছিলাম। গোটা ব্যপারটাই ছিল বেশ প্রেমময়। জানা গেছে, ছয় ছেলেমেয়ের চাপে পড়েই নাকি বিয়ের মন্ত্র পরতে রাজি হয়েছিলেন ‘মিস্টার এ্যান্ড মিসেস স্মিথ’। রূপকথার সেই বিয়েতে উপস্থিত ছিলেন মাত্র ২০ জন নিমন্ত্রিত অতিথি।


বিদ্যাপতি ও গোবিন্দদাস - কিছু প্রশ্নোত্তর - MEMBER'S CORNER\nঅনুবাদ ও অনুষঙ্গ – নানা প্রশ্নোত্তর\nএসএলএসটি র ক্লাশ – কোনি\nবাংলা ব্যাকরণ – শব্দভান্ডার ও পদ পরিচয় (দ্বিতীয় পর্ব)\nবাংলা ব্যাকরণ – শব্দভান্ডার ও পদ পরিচয়\nby Target Bangla,afacebook group\nJul to Dec\nবিদ্যাপতি ও গোবিন্দদাস – কিছু প্রশ্নোত্তর\nmyportal September 16, 2017\nটার্গেট বাংলা গ্রুপে আয়োজিত SSC CLASS এ সদস্যদের দ্বারা আলোচিত নানা বিষয় থেকে উঠে আসা প্রশ্নোত্তর নিয়ে আমাদের আজকের প্রতিবেদন। আমাদের আজকের আলোচ্য বিদ্যাপতি ও গোবিন্দদাস । আজ আলোচনার দ্বিতীয় পর্ব।\n১০১] “নহাই উঠল তীরে রাই কমলমুখী/ সমুখে হেরল বরকান।/ গুরুজন সংগে লাজে ধনী নতমুখী কৈসনে হেরব বয়ান।। — কার কোন পর্যায়ের পদ ?\nউঃ বিদ্যাপতি পূর্বরাগ\n১০২] “একেলা গায়কের নহে তো গান” – এ কথা চণ্ডীদাসের পদ সম্পর্কে কে বলেন ?\nউঃ অসিতকুমার বন্দ্যোপাধ্যায়\n১০৩] সমালোচকেরা গোবিন্দদাসকে কোন পর্যায়ের দুর্বল কবি বলেছেন ?\n১০৪] বঙ্কিমচন্দ্র কোন উপন্যাসে ব্রজবুলিতে পদ রচনা করেছেন ?\nউঃ মৃণালিনী উপন্যাস\n১০৫] বিষ্ণুপ্রিয়া কার কন্যা ?\n১০৬] ছাপার অক্ষরে ‘ব্রজবুলি’ শব্দটি প্রথম কে প্রকাশ করেন ?\n১০৭] “খন্ডনখণ্ড খাদ্য ” কার রচনা ?\n১০৮] বিদ্যাপতির কোন পর্যায়ের পদে রাধা চরিত্রের পূর্ণ বিকাশ হয়েছে ?\n১০৯] “প্রায়শ্চিত্ত প্রকরণ” এর লেখক কে ?\nউঃ ভট্ট ভবদেব\n১১০] ‘ন্যায়কন্দলী’ কার রচনা ?\nউঃ শ্রীধর ভট্ট\n১১১] বৈষ্ণব পদের সর্ববৃহৎ সংকলন গ্রন্থের নাম কি ?\n১১২] বৈষ্ণব সাহিত্য কি ?\nউঃ বৈঞ্চব মতকে কেন্দ্র করে রচিত সাহিত্য\n১১৩] বৈষ্ণব পদাবলী সাহিত্যর সূচনা ঘটে কবে ?\nউঃ চর্তুদশ শতকে।\n১১৪] বৈষ্ণব পদাবলী সাহিত্যের বিকাশ কাল কখন ?\nউঃ ষোড়শ শতকে।\n১১৫] শাক্ত পদাবলী কোন শতকের সাহিত্য ছিল ?\nউঃ আঠারো শতক।\n১১৬] বৈষ্ণব পদাবলী সাহিত্যের আদি কবি কে কে ?\nউঃ বিদ্যাপতি ও চন্ডীদাস।\n১১৭] বৈষ্ণব পদাবলী সাহিত্যের চতুষ্টয় কে কে ?\nউঃ বিদ্যাপতি, চন্ডীদাস, জ্ঞানদাস ও গোবিন্দ দাস।\n১১৮] বিদ্যাপতি ও চন্ডীদাস কোন শতকের কবি ?\nউঃ চর্তুদশ শতক।\n১১৯] জ্ঞানদাস ও গোবিন্দদাস কোন শতকের কবি ?\nউঃ ষোড়শ শতক।\n১২০] বিদ্যাপতি কোন ভাষায় বৈষ্ণব পদাবলী রচনা করেছেন ?\nউঃ ব্রজবুলী ভাষায়।\n১২১] বৈষ্ণব পদাবালী সাহিত্যের উল্লেখ্যযোগ্য কবি কে কে ?\nউঃ বিদ্যাপতি, চন্ডীদাস, জ্ঞানদাস, গোবিন্দ দাস, যশোরাজ খান, চাঁদ কাজী, রামচন্দ বসু, বলরাম দাস, নরহরি দাস, বৃন্দাবন দাস, বংশীবদন, বাসুদেব, অনন্ত দাস, লোচন দাস, শেখ কবির, সৈয়দ সুলতান, আলাওল, দীন চন্ডীদাস, চন্দ্রশেখর, হরিদাস, শিবরাম, করম আলী, পীর মুহম্মদ, হীরামনি, ভবানন্দ প্রমুখ।হরহরি সরকার, ফতেহ পরমানন্দ, ঘনশ্যাম দাশ, গয়াস খান ।\n১২১] বৈষ্ণব পদাবলী সাহিত্যের উল্লেখযোগ্য মুসলিম কবি কে কে ?\nউঃ আলাওল, সৈয়দ সুলতান, আকবর, ফয়জুল্লাহ, আফজল, সালেহ বেগ, নাসির মাহমুদ, সৈয়দ আইনুদ্দীন, গয়াস খান, ফাজিল, নাসির মহম্মদ, আলীরজা, করম আলী।\n১২২] বৈষ্ণব পদাবলীর প্রধান অবলম্বন কি কি ?\nউঃ রাধাকৃষ্ণের প্রেমলীলা।\n১২৩] অধিকাংশ বৈষ্ণব পদাবলী কোন ভাষায় রচিত হয়েছে ?\nউঃ ব্রজবূলী ভাষায়।\n১২৪] ‘খনে খনে নয়ন কোন অনু সরঈ। খনে খনে বসনধূলি তনু ভরঈ।’ – কার লেখা কোন পর্যায়ের পদ ?\nউঃ বিদ্যাপতি বয়োসন্ধি\n১২৫] ড, অসিতকুমার বন্দ্যোপাধ্যায় বিদ্যাপতির পদগুলিকে কয় ভাগে ভাগ করেছেন ?\n১২৬] এমন কঠিন নারীর পরাণ বাহির নাহিক হয় – কার পদ? কোন পর্যায়ের ?\nউঃ গোবিন্দ দাসের পদ। অনুরাগ পর্যায়ের\n১২৭] বৈষ্ণব কাদের বলা হয় ?\nউঃ বিষ্ণুর উপাসকদের\n১২৮] “দুহু দিসে দারুদহনে জৈসে দগধই আকুল কীটপরাণ” – এখানে কোন অলংকার ব্যবহৃত হয়েছে ?\n১২৯] বিদ্যাপতির মেয়ের নাম কি ?\n১৩০] ‘বিদ্যাপতির পদাবলী’ গ্রন্থটি কারা প্রকাশ করেন ?\nউঃ খগেন্দ্রনাথ মিত্র ও বিমানবিহারী মজুমদার।\n১৩১] “বিদ্যাপতি চণ্ডীদাস শ্রীগীতগোবিন্দ / এই তিন গীত প্রভু কর এই আনন্দ।” –কোথায় আছে ?\n১৩২] ‘সঙ্গীত দামোদর’ গ্রন্থের রচয়িতা কে ?\nউঃ দামোদর সেন\n১৩৩] বিদ্যাপতি কোন পর্যায়ের শ্রেষ্ঠ কবি ?\n১৩৪] “বিদ্যাপতি বিচার” গ্রন্থটি কার লেখা ?\nউঃ সতীশচন্দ্র রায়\n১৩৫] ‘ষটসন্দর্ভ’ কার লেখা ?\nউঃ জীব গোস্বামী\n১৩৬] ‘অভিসার’ আর ‘অভিসারিকা’ কী ?\nউঃ প্রিয় মিলনের উদ্দেশ্যে নায়ক বা নায়িকার পূর্বনিদিষ্ট সঙ্কেতকুঞ্জাভিগমন কে অভিসার। আর যে নায়িকা কান্তকে অভিসার করান কিংবা স্বয়ং অভিসার করেন তাকেই বলা হয় অভিসারিকা।\n১৩৭] চারজন মুসলমান বৈষ্ণব পদ রচয়িতার নাম বল ?\nউঃ নাসির মামুদ, সৈয়দ মুতুজা, আলীরাজা ও চাঁদ কাজী\n১৩৮] ব্রজবুলি ভাষায় প্রথম পদ রচনা করেন কে ?\nউঃ যশোরাজ খান\n১৩৯] পদকল্পতরুতে গোবিন্দদাসের কটি পদ পাওয়া গেছে ?\n১৪০] বিদ্যাপতির পদে উল্লিখিত মুসলমান রাজার নাম কি ?\nউঃ নুসরৎ শাহ\n১৪১] বিদ্যাপতির পদর উল্লেখ প্রথম কোথায় পাওয়া যায় ?\nউঃ রাজেন্দ্রলাল মিত্রের বঙ্গভাষার উৎপত্তি নামক প্রবন্ধে\n১৪২] গোবিন্দদাসের সাথে চৈতন্যদেবের সাক্ষাৎ হয়েছিল কি ?\n১৪৩] গোবিন্দদাসকে কে “কবিরাজ/কবীন্দ্র” উপাধি দেন ?\nউঃ শ্রীজীব গোস্বামী\n১৪৪] গোবিন্দদাসের পিতার বাড়ি কোথায় ?\nউঃ কুমার নগরে\n১৪৫] বিদ্যাপতি সংকৃতে কি কি গ্রন্থ লেখেন ?\nউঃ দানবাক্যাবলী ও বিভাসাগর\n১৪৬] “কোটি কুসুম শর” – কার পদ ?\n১৪৭] চৈতন্যদেব কার পদাবলী রসাস্বাদন করতেন ?\n১৪৮] বিদ্যাপতি কার উপাসক ছিলেন ?\nউঃ তিনি পঞ্চোপাসক ছিলেন। যথা শৈব, শাক্ত, সৌর, বৈষ্ণব এবং গাণপত্য।\n১৪৯] গোবিন্দদাস বাঙালি কবি নন – এমন ধারণা কার ছিল ?\nউঃ নগেন্দ্রনাথ গুপ্ত\n১৫০] নৈমিষ অরণ্যে থাকার সময় বিদ্যাপতি কোন গ্রন্থ রচনা করেন ?\n১৫১] কোন পর্যায়ে বিদ্যাপতি আর পদ রচনা করেন নি ?\n১৫২] চারজন বৈষ্ণব পদ রচয়িতার নাম বল ?\nউঃ চণ্ডীদাস, জ্ঞানদাস, বিদ্যাপতি, গোবিন্দদাস\n১৫৩] কে চণ্ডীদাসকে “কবিতাপস” বলেছেন ?\nউঃ শংকরীপ্রসাদ বসু\n১৫৪] কোন গ্রন্থে বিদ্যাপতি মনসার কথা উল্লেখ করেছেন ?\nউঃ বাড়ীভক্তি তরঙ্গিণী\n১৫৫] বিদ্যাপতির “মাথুর” পর্যায়ের পদের মূল রস কোনটি ?\n১৫৬] “শিবসিংহের মৃত্যুর পর বিদ্যাপতিকে মৌলিক কবিশিল্পী রূপে আর পাই না, পাই প্রধানতঃ স্মার্তপণ্ডিত মূর্তিতে।” – মন্তব্যটি কার ?\nউঃ সুকুমার সেন\n১৫৭] বিদ্যাপতি মিথিলার কবি একথা কে প্রথম প্রকাশ করেন ?\nউঃ জন বিমস\n১৫৮] বিদ্যাপতির পদাবলীর ভাষাকে বিকৃত মৈথিলী কে বলেছেন ?\n১৫৯] কবিরাজ উপাধি কারা কাকে কেন দেন ?\nউঃ বৈষ্ণব গোস্বামীরা গোবিন্দ দাসকে তাঁর সঙ্গীতমাধব পড়ে\n১৬০] উজ্জ্বলনীলমণি গ্রন্থ কার রচিত ?\nউঃ শ্রীরূপ গোস্বামী\n১৬১] ‘অব মথুরাপুর মাধব গেল’ পদটির পদকর্তা কে ? পদটি কোন রস-পর্যায়ের ?\nউঃ বিদ্যাপতির। মাথুর বা বিরহ পর্যায়ের পদ।\n১৬২] বিদ্যাপতির ‘হরপা্রবতী’ বিষয়ক পদগুলি কি নামে পরিচিত ?\nউঃ নাচারী ও মহেশবাণী\n১৬৩] ‘মহাজন পদাবলী’ কার রচনা ? কে কবে তা প্রকাশ করেন ?\nউঃ বিদ্যাপতি। জগবন্ধু ভদ্র, ১৮৭৪ খিঃ\n১৬৪] জ্ঞানদাস কার থেকে শিষ্যত্ব গ্রহন করেন ?\nউঃ জাহ্নবী দেবী\n১৬৫] রবীন্দ্রনাথ ঠাকুর কোন প্রবন্ধে বিদ্যাপতিকে সুখের কবি বলেছেন ?\nউঃ চণ্ডীদাস ও বিদ্যাপতি\n১৬৬] সজনী ভালো করি পেখম ন ভালো – কার পদ ?\n১৬৭] “বিদ্যাপতি সাধারণ চাতুর্যের কবি” — কে বলেছেন ?\nউঃ কালিদাস রায়\n১৬৬] বিদ্যাপতির পদসংকলন কি নামে পরিচিত ?\nউঃ মহাজন পদাবলী\n১৬৭] বিদ্যাপতি কার নির্দেশে বিভাগসাগর, দানবাক্যাবলী কাব্য রচনা করেন ?\nউঃ নরসিংহ ও ধীরমতি\n১৬৮] ‘কবিরা পৃথিবী আঁকিয়াছেন এবং স্বর্গ আঁকিয়াছেন কিন্তু বৈষ্ণব কবিরা পৃথিবী ও স্বর্গ এক করিয়া দেখিয়াছেন’- কথাটি কার ?\n১৬৯] বিদ্যাপতিকে “কবি সার্বভৌম” বলা হয় কেন ? কে বলেছেন?\nউঃ বিদ্যাপতির কবিপ্রতিভা বিচিত্রমুখি, তাই তাঁকে ‘কবিসার্বভৌম’ বলা হয়। বিদ্যাপতিকে ‘কবিসার্বভৌম ‘বলেছেন শঙ্করীপ্রসাদ বসু ।\n১৭০] এ সখী হামারি দুখের নাহি ওর- কার কোন পর্যায়ের পদ ?\nউঃ বিদ্যাপতি রচিত মাথুর পর্যায়ের পদ।\n১৭১] বিদ্যাপতি সুখের কবি নাকি মাথুর পর্যায়ে শ্রেষ্ঠ বিদ্যাপতি – এ সম্পর্কে কি বলবেন ?\nউঃ রবীন্দ্রনাথ বিদ্যাপতিকে সুখের কবি বলেছেন। অথচ মাথুর পর্যায়ের শ্রেষ্ঠ পদকর্তা বিদ্যাপতি। রাধার বিরহের গভীরতা তার পদের মধ্যে এমন ভাবে ছড়িয়ে রয়েছে বলে তিনি মাথুর পর্যায়ে শ্রেষ্ঠ। তাহলে তিনি যে শুধুমাত্র সুখের কবি নন তা তার মাথুর পর্যায়ের শ্রেষ্ঠত্বই প্রমাণ করে।\n১৭২] কৃষ্ণের প্রতিনায়িকা কে ?\n১৭৩] পূর্ববর্তী বৈষ্ণব কবিদের উদ্দেশ্যে মোট কয়টি বন্দনাপদ লিখেছিলেন গোবিন্দদাস ?\n১৭৪] বিদ্যাপতির ধর্মমত উল্লেখ কর।\nউঃ কুলধর্মে শৈব ছিলেন। আবার অনেক গবেষকের মতে, তিনি স্মার্ত ও পঞ্চোপাসক ছিলেন।\n১৭৫] অষ্টাদশ শতাব্দীতে কোন কোন পদসংকলনে বিদ্যাপতির পদ সংকলিত হয়েছিল ?\nউঃ বিশ্বনাথ চক্রবর্তীর ক্ষণদাগীতচিন্তামণি, রাধামোহন ঠাকুরের পদামৃতসমুদ্র এবং গোকুলানন্দ সেনের পদকল্পতরু\n১৭৬] ব্রজবুলি ভাষার ভিত্তি কোন ভাষা ?\nউঃ বাংলা ও মৈথিলীর মিশ্রণ\n১৭৭] পদাবলী কথাটির উৎস কী ?\nউঃ জয়দেবের গীতগোবিন্দ (মধূর কোমলকান্ত পদাবলীং)\n১৭৮] “ব্রজবুলি” নামকরনের কারণ কী ?\nউঃ ব্রজধামে বহুল প্রচলিত ও রাধা কৃষ্ণের ব্রজলীলা বর্ণিত, সেকারণেই।\n১৭৯] বিদ্যাপতিকে সাধারণত চাতুর্যের কবি কে বলেছেন?\nউঃ কবিশেখর কালিদাস রায়।\n১৮০] জগবন্ধু ভদ্রের মতে গোবিন্দদাসের জন্ম ও মৃত্যু সাল উল্লেখ কর।\nউঃ জন্ম ১৫৩৭ এবং মৃত্যু ১৬১৫\n১৮১] জয়দেব বিদ্যাপতি আর চন্ডীদাস / শ্রীকৃষ্ণচরিত্র তারা করিল প্রকাশ। কার লেখা, কোন গ্রন্থ ?\nউঃ জয়ানন্দের চৈতন্যমঙ্গল\n১৮২] গোবিন্দদাসের ‘সংগীতমাধব’ নাটক কোন ভাষায় লেখা ?\n১৮৩] বৈষ্ণব মতে রস কয় প্রকার ও কি কি?\nউঃ শান্ত, দাস্য, সখ্য, মধুর, বাৎসল্য\n১৮৪] বিদ্যাপতির পদ সংগ্রহে সবচেয়ে বড় কৃতিত্ব কার ?\nউঃ জর্জ গিয়ারসন।\n১৮৫] “বিদ্যাপতির পদাবলি মধুচক্রের মত, তার কুহরে কুহরে মাধুর্য্য” – কে কোথায় এই মন্তব্য করেছেন ?\nSSC CLASS – by Target Bangla, Thanks to all of the participants\nসুধীন্দ্রনাথ দত্ত ও অন্যান্য কবির কাব্যসাহিত্য\nNEXT POST Next post: বিদ্যাপতি ও গোবিন্দদাস – প্রথম পর্ব\nবিদ্যালয়ে প্রচলিত নানা প্রকল্প – পর্ব ২\nবিদ্যালয়ে প্রচলিত নানা প্রকল্প কথা\nইন্টারভিউ মডেল প্রশ্নোত্তর – পর্ব ১\nইন্টারভিউ – কিছু টিপস\nইন্টারভিউ – কিছু গাইডলাইনস\nঅনুবাদ অনুষঙ্গ অমিয় চক্রবর্তী ইন্টারভিউ একাদশ শ্রেনি এডমিন সেট কবিতা কাব্য কোনি ক্ষীরোদপ্রসাদ বিদ্যাবিনোদ গোবিন্দদাস চন্ডীদাস চন্ডীমঙ্গল চর্যাপদ চৈতন্যজীবনী সাহিত্য জসীমউদ্দীন মোল্লা জীবনানন্দ দাশ জ্ঞানদাস তুলসী লাহিড়ী দশম শ্রেণি ধর্মমঙ্গল কাব্য নাট্যসাহিত্য পদ পরিচয় পাঠ্যপুস্তক প্রেমেন্দ্র মিত্র ফোর্ট উইলিয়ম কলেজ বঙ্কিমচন্দ্র বিজন ভট্টাচার্য বিদ্যাপতি বিদ্যালয়ের প্রকল্প বিদ্যাসাগর বৈষ্ণব পদাবলী ব্যাকরন মনসামঙ্গল মন্মথ রায় মেম্বার্স সেট যতীন্দ্রনাথ সেনগুপ্ত রামমোহন রায় শব্দভান্ডার শ্রীকৃষ্ণকীর্তন সাহিত্যচর্চা সুধীন্দ্রনাথ দত্ত\nmovers near me on বিদ্যাসাগরের প্রবন্ধ – শেষ পর্ব\ninsurance tips on বিদ্যাসাগরের প্রবন্ধ – শেষ পর্ব\nscr888 on বিদ্যাসাগরের প্রবন্ধ – শেষ পর্ব\nhouses with sea views in malaga on বিদ্যাসাগরের প্রবন্ধ – শেষ পর্ব\ncredit on বিদ্যাসাগরের প্রবন্ধ – শেষ পর্ব\nTotal Visitors: 57,392\nTotal Users: 372\nMEMBER'S CORNER © 2018 - Designed By BfastMag Powered by WordPress


HC's Message to Mamata: Don't Blur the Lines Between Restriction and Prohibition – News18 Bangla\nনিষেধাজ্ঞা ও নিয়ন্ত্রণের মধ্যের সূক্ষ্ম সীমারেখা মুছে দেবেন না, মুখ্যমন্ত্রীকে বার্তা হাইকোর্টের\nLast Updated : September 22, 2017, 16:27 IST\n#কলকাতা: প্রতিমা বিসর্জন মামলায় বৃহস্পতিবারই রায়দান করেছে কলকাতা হাইকোর্ট ৷ সব দিনই প্রতিমা বিসর্জন করা যাবে বলে জানিয়ে দিল কলকাতা হাইকোর্ট ৷ রাজ্যের বিজ্ঞপ্তিকে খারিজ না করে মহরমের দিনও বিসর্জনের অন্তর্বর্তী নির্দেশ দিল ভারপ্রাপ্ত প্রধান বিচারপতির বেঞ্চ ৷ সেক্ষেত্রে বিসর্জনের দিন আইন-শৃঙ্খলা নিয়ন্ত্রণের জন্য ভাসান শোভাযাত্রা ও মহরমের শোভাযাত্রার জন্য সেদিন পুলিশকে আলাদা রুট করার নির্দেশ জারি করেছে কোর্ট ৷ রাত ১২টার মধ্যে ঘাটে পৌঁছতে হবে পুজো উদ্যোক্তাদের ৷\nমহরমের দিনও দুর্গাপুজোর বিসর্জন হবে। তবে থাকছে কিছু বিধিনিষেধ। আইন-শৃঙ্খলা রক্ষায় তাজিয়া ও বিসর্জনের আলাদা রুট করতে হবে। রাত বারোটার মধ্যে পৌঁছতে হবে ঘাটে। বিসর্জন মামলায় অন্তর্বর্তী নির্দেশ দেয় কলকতা হাইকোর্ট।\nবৃহস্পতিবার শুনানির সময় আদালত বর্তমান ইস্যু ছাড়াও রাজ্যের ক্ষমতা সংক্রান্ত একটি বড় প্রশ্ন নিয়েও আলোচনা করে ৷ সরকার কি অনুমানের ভিত্তিতে নাগরিকদের উপর অনুমানের ভিত্তিতে অবাধ ক্ষমতা প্রয়োগ করে ?\nকলকাতা হাইকোর্টের একটি বিভাগীয় বেঞ্চ সংবিধানের ২৫ ও ২৬ অনুচ্ছেদ পেশ করে, যা নাগরিকদের মৌলিক অধিকারগুলি তাদের পছন্দের ধর্ম প্রচার ও ধর্মীয় আচরণের নিশ্চয়তা দেয়। আদালতে তাতে প্রশ্ন ওঠে, যে বর্তমান নিষেধাজ্ঞাগুলি এই অধিকারগুলির উপর লঙ্ঘন করেছে কিনা।\nমামলায় অ্যাডভোকেট জেনারেল কিশোর দত্তকে প্রধান বিচারপতি প্রশ্ন করেন, কোনও লোক বা বিক্ষোভ নেই। তার আগেই কি গুলি চালানো ঠিক? রাজ্যের বিজ্ঞপ্তি ভিত্তিহীন বলে মন্তব্য ডিভিশন বেঞ্চের। কীসের ভিত্তিতে বিজ্ঞপ্তি? প্রশ্ন করেন বিচারপতিরা।\nবিসর্জন নির্দেশ নিয়ে রাজ্যকে প্রবল ভর্ৎসনা হাইকোর্টের। কী কারণে বিসর্জন নিষেধাজ্ঞা? আইনশৃঙ্খলা পরিস্থিতি যে বিঘ্নিত হবে না তা কী নিশ্চয়তা আছে? রাজ্যের নির্দেশ নিয়ে এমনই প্রশ্ন তোলে হাইকোর্ট।\nগন্ডগোল হবে এই অনুমানের ভিত্তিতে রাজ্যের নিষেধাজ্ঞার সমালোচনা করে বিচারপতি হরিশ ট্যান্ডন উদাহরণ দিয়ে বলেন, আকাশ থেকে কোর্টের মাথায় স্যাটেলাইট ভেঙে পড়বে, এই অনুমানের ভিত্তিতে কি আদালতের সব কাজ বন্ধ করে রাখা হবে ?\nএজিকে ভারপ্রাপ্ত প্রধান বিচারপতি রাকেশ তিওয়ারি বলেন, ‘প্রয়োজন ছাড়াই চূড়ান্ত ক্ষমতা ব্যবহার করছে রাজ্য ৷ নিয়ন্ত্রণ করা ও নিষেধাজ্ঞায় পার্থক্য আছে ৷ কোনও লোক বা বিক্ষোভ নেই ৷ তার আগেই কি গুলি চালানো ঠিক? রাজ্যের বিজ্ঞপ্তি ভিত্তিহীন ৷ কীসের ভিত্তিতে বিজ্ঞপ্তি, স্পষ্ট করুক রাজ্য ৷' অ্যাডভোকেট জেনারেলের পাল্টা মন্তব্য, ‘ধাপে ধাপে নিয়ন্ত্রণ শেষপর্যন্ত নিষেধাজ্ঞা হতে পারে ৷’\nদুই বিচারপতিই বারংবার এই বিষয়ে জোর দেন যে ‘নিষেধাজ্ঞা’ ও ‘নিয়ন্ত্রণ’, এই দুইয়ের মধ্যে সুক্ষ্ম হলেও একটি পার্থক্য আছে ৷ রাজ্য সরকারের উদ্দেশ্যে কোর্টের পরামর্শ ক্ষমতা প্রয়োগের মাধ্যমে এই সীমারেখা যেন মুছে না দেওয়া হয় ৷ বিশেষ করে যখন এতে নাগরিকদের মৌলিক অধিকারের প্রশ্ন জড়িয়ে রয়েছে ৷\nএরপরই ফের আদালত প্রশ্ন তোলে, পূর্বের এরকম কোনও ঘটনার অভিজ্ঞতা থেকেই কি মহরমের দিন বিসর্জন বন্ধ রাখার সিদ্ধান্ত নিয়েছে রাজ্য? এর উত্তরে মামলাকারী প্রিয়াঙ্কা তিব্রেয়াল বলেন, যতদূর ধারণা এমন ঘটনা কখনও ঘটেনি ৷ এমনকি মুখ্যমন্ত্রীকে বিসর্জনের নিষেধাজ্ঞা তুলে নেওয়ার আর্জি জানানোর সময় মুসলিম সম্প্রদায়ের তরফ থেকেও কোনও আপত্তি আসেনি এবং কেউ কোর্টে এই পিটিশনকে চ্যালেঞ্জও জানায়নি ৷ আদালতও জনস্বার্থ মামলাকারীর দ্বিতীয় অংশটিকে গুরুত্ব দিয়ে মহরমের দিন প্রতিমা বিসর্জনের অন্তবর্তী নির্দেশ জারি করেন ৷\nএরপর কোর্টের আদেশ মেনে নিয়েই বিসর্জনের প্রস্তুতি শুরু করে রাজ্য সরকার ৷ আদালতের নির্দেশের প্রতিক্রিয়ায় মুখ্যমন্ত্রী মমতা বন্দ্যোপাধ্যায় বলেন, ‘চাইলে আমার গলা কেটে ফেলতে পারেন কিন্তু আমাকে এটা বলতে পারেন না শান্তি রক্ষা করতে আমার কি করা উচিত ৷ উৎসবে কোনও অশান্তি মেনে নেব না ৷ আমি মানুষের দায়িত্ব নেব ৷ দাঙ্গাকারীদের দায়িত্ব আমার নয় ৷ কেউ দাঙ্গা করলে দায়িত্ব তাদেরই নিতে হবে ৷’\nআদালতের নির্দেশ মেনেই বিসর্জন শেষ করতে প্রস্তুতি নিচ্ছে রাজ্য প্রশাসন। তারই মধ্যে বিসর্জন ঘিরে শুরু হয়ে গেল পুরোদস্তুর রাজনীতি। হাইকোর্টের রায়কে হাতিয়ার করে রাজ্য সরকারকে আক্রমণ বিরোধীদের । বিসর্জন বিতর্ককে পিছনে ফেলে সুষ্ঠুভাবে উৎসব শেষ করাটাই এখন রাজ্য প্রশাসনের চ্যালেঞ্জ।\nরিপোর্ট- সৌগত মুখোপাধ্যায়\nFirst published: September 22, 2017, 16:16 IST\nTags: Calcutta High Court, Durga Puja 2017, Durga Puja festival, Durga puja idol immersion, Durga Puja idol immersion row


যেখানে প্রধানমন্ত্রী আছেন, সেখানে ভয়ের কিছু নেই : শিক্ষামন্ত্রী – সবুজ বিডি ২৪ ।। Sabuzbd24\nHome / রাজনীতি / যেখানে প্রধানমন্ত্রী আছেন, সেখানে ভয়ের কিছু নেই : শিক্ষামন্ত্রী\nযেখানে প্রধানমন্ত্রী আছেন, সেখানে ভয়ের কিছু নেই : শিক্ষামন্ত্রী\nin রাজনীতি জানুয়ারী 8, 2019\t51 Views\nশিক্ষামন্ত্রী ডা. দীপু মনি বলেছেন, প্রধানমন্ত্রী শেখ হাসিনা যে আস্থা ও বিশ্বাস নিয়ে আমাকে দায়িত্ব দিয়েছেন তা পালনে যথাসাধ্য চেষ্টা করবো । যেখানে শেখ হাসিনার মত দক্ষ, অভিজ্ঞ, সাহসী প্রধানমন্ত্রী আছেন সেখানে ভয়ের কিছু নেই।\nসবার সহযোগিতা ও পরামর্শ নিয়ে শিক্ষার উন্নয়নে কাজ করার প্রত্যাশা ব্যক্ত করেন তিনি।\nমঙ্গলবার ( ৮ জানুয়ারি ) দুপুরে সচিবালয়ে উপস্থিত হয়ে সাংবাদিকদের এক প্রশ্নের জবাবে তিনি একথা বলেন। এর আগে উপমন্ত্রী শিক্ষা মহিবুল হাসান চৌধুরী নওফেলকে সঙ্গে নিয়ে নিজ দফতরে আসেন নতুন শিক্ষামন্ত্রী । এসময় শিক্ষা মন্ত্রণালয়ের সচিব সোহরাব হোসেন তাকে ফুল দিয়ে সংবর্ধনা জানান।\nপরে গণমাধ্যম কর্মীদের উদ্দেশে ডা. দীপু মনি বলেন, গত ১০ বছর সরকার যে উন্নয়ন করেছে তা অব্যাহত থাকবে। এই ধারা অব্যাহত রাখতে যা যা করা প্রয়োজন তা ই করা হবে। এক্ষেত্রে আমার মন্ত্রণালয়ের সহকর্মী এবং গণমাধ্যম কর্মীদের সহায়তা খুবই প্রয়োজন হবে। আজ আর বেশি আর কিছু বলবো না।\nমন্ত্রণালয়ের কাজ বুঝে নিতে ৩-৪ দিন সময় লাগবে বলেও জানান সদ্য দ্বায়িত্ব পাওয়া এই শিক্ষামন্ত্রী ।\nPrevious: সেনাবাহিনীর বেসামরিক পদে চাকরি-Army Civilian Job Circular\nNext: গোপালগঞ্জে ইঁদুরের ফাঁদে পুলিশের মৃত্যু


zte axon 30 pro 5g camera: বিশ্বের প্রথম 200MP ক্যামেরার স্মার্টফোন ZTE Axon 30 Pro 5G? বিশদে জানুন - zte to launch axon 30 pro 5g smartphone which will feature 200mp primary camera sensor | Eisamay\nzte to launch axon 30 pro 5g smartphone which will feature 200mp primary camera sensor\nSayantan Mukherjee | EiSamay.Com | Updated: 03 Feb 2021, 01:26:00 PM\nZTE Axon 30 Pro 5G: এবার বিশ্বের প্রথম 200MP ক্যামেরার সেন্সর লঞ্চ হতে চলেছে। সবাইকে টেক্কা দিতে দৌড়ে ZTE। সূত্রের খবর খুব শীঘ্রই মার্কেটে লঞ্চ করতে পারে কোম্পানির Axon 30 Pro 5G স্মার্টফোন।\n200MP ক্যামেরার সাহায্যে 2.7 বিলিয়ন পিক্সেলস রেটে ফোটশুট করতে পারবেন ইউজারেরা।\nলো-লাইট কন্ডিশনে চমৎকার ছবি তোলার জন্যও অত্যাধুনিক প্রযুক্তি থাকছে এই ZTE স্মার্টফোনে।\nZTE-র আগের মডেল অর্থাৎ Axon 20 5G স্মার্টফোনের সবথেকে আকর্ষণীয় ফিচার ছিল তার নচলেস ডিসপ্লের ভিতরেই সেলফি সেন্সর।\nএই সময় ডিজিটাল ডেস্ক: কিছু দিন আগেই চিনা স্মার্টফোন-মেকার ZTE আন্ডার-ডিসপ্লে সেলফি ক্যামেরার হ্যান্ডসেট Axon 20 Pro 5G লঞ্চ করেছিল। বিশ্বের প্রথম কোনও সংস্থা হিসেবে এই কনসেপ্ট নিয়ে হাজির হয় ZTE। আবারও ইউজারদের চমক দিতে চলেছে কোম্পানি। সম্প্রতি একটি টিজার থেকে জানা গিয়েছে, ZTE এবার Axon 30 Pro 5G মডেল নিয়ে আসতে চলেছে মার্কেটে। Weibo-তে ওই টিজার পোস্টার প্রকাশ করেছেন ZTE কনজিউমার এক্সপিরিয়েন্স ডিপার্টমেন্টের ডায়রেক্টর Lu Qianhao।\nকিন্তু এর মধ্যে চমক কোথায়? স্বাভাবিক নিয়মেই জাস্ট একটা ফোন লঞ্চ, হয়তো ফিচার্সের কমবেশি। চমক রয়েছে। চমক রয়েছে Axon 30 Pro 5G স্মার্টফোনের ক্যামেরায়। সূত্রের খবর, এই ফোনেই বিশ্বের প্রথম 200MP ক্যামেরা দেওয়া হচ্ছে, যার সাহায্যে 2.7 বিলিয়ন পিক্সেলস রেটে ফোটশুট করতে পারবেন ইউজারেরা। লো-লাইট কন্ডিশনে চমৎকার ছবি তোলার জন্যও অত্যাধুনিক প্রযুক্তি থাকছে এই ZTE স্মার্টফোনে। অর্থাৎ অন্ধকারেও এক্কেবারে পরিষ্কার ছবি তোলা যেতে পারে এই ফোনের ক্যামেরার সাহায্যে। পাশাপাশিই এতে রয়েছে 4K HDR ভিডিয়ো রেকর্ডিং ফিচারও।\nWeibo পোস্টে Lu Qianhao নিশ্চিত বার্তা দিয়েছেন যে, Axon 30 Pro 5G স্মার্টফোনে Snapdragon 888 চিপসেট দেওয়া হবে। তাঁর বক্তব্য, এই বিশেষ চিপ ফোনের Spectra 580 ISP (ইমেজ সিগন্যাল প্রসেসর) -র জন্যই দেওয়া হয়েছে এবং এটিই ফোনের 200MP ক্যামেরাকে সাপোর্ট করবে। ZTE-র এর আগের মডেল অর্থাৎ Axon 20 5G মডেলে চিপসেট হিসেবে Qualcomm-এর Snapdragon 765G প্রসেসর দেওয়া হয়েছিল। পুরনো ভার্সনের এই চিপসেট কিন্তু Axon 30 Pro 5G মডেলে দেওয়া হচ্ছে না। তার অন্যতম কারণ হল এর অত্যাধুনিক ক্যামেরা ফিচার্স।\nহালফিলের স্মার্টফোনগুলিতে সর্ববৃহৎ ক্যামেরা সেন্সর হিসেবে দেখা যাবে একমাত্র 108MP সেন্সর। সদ্য মুক্তি পাওয়া 5G স্মার্টফোনগুলির মধ্যে Samsung Galaxy S21 Ultra, Samsung Galaxy Note 20 Ultra, Xiaomi Mi 10 Pro - ইত্যাদি প্রায় সব ফোনেই প্রাইমারি সেন্সর হিসেবে রয়েছে 108MP ক্যামেরা। এখন যদি Samsung এই 200MP ক্যামেরা তৈরির করার পরিকল্পনা করত, তাহলে Galaxy Note 21 বা Galaxy S22 - এই সব স্মার্টফোনেই দেওয়া হত বিশেষ এই সেন্সর। এর আগে জানা গিয়েছিল যে, Samsung 150MP-র সেন্সর নিয়ে কাজ করছে। অর্থাৎ সেই পরিকল্পনা যে, ZTE-র দেখাদেখি 200MP-তেও চলে আসতে পারে, সে কথাও অস্বীকার করার উপায় নেই।\nZTE-র আগের মডেল অর্থাৎ Axon 20 5G স্মার্টফোনের সবথেকে আকর্ষণীয় ফিচার ছিল তার নচলেস ডিসপ্লের ভিতরেই সেলফি সেন্সর। ভিডিয়ো দেখা বা গেম খেলার সময়ে এই ফিচার গ্রাহকদের সম্পূর্ণ একটা ডিসপ্লে দেখার অভিজ্ঞতা দিতে পারে। কিন্তু সেই ক্যামেরার কোয়ালিটি নিয়ে অভিযোগ উঠেছিল। এই ফিচার যদি Axon 30 Pro 5G মডেলেও দেয় ZTE, তাহলে তা আপগ্রেড করা হবেই বলে মনে করা হচ্ছে।\nFossil Gen 5E স্মার্টওয়াচে একাধিক নজরকাড়া ফিচার্স! দাম কত জানেন?\nএখন প্রশ্ন হচ্ছে, স্মার্টফোনের ক্যামেরা 200MP হলেই তা কি সেরা? তাহলে iPhone-এর মতো কোম্পানি কেন সেই রাস্তায় হাঁটছে না? একটা কথা মানতেই হবে, 200MP-র সেন্সরে চমৎকার ফোটোগ্রাফি অভিজ্ঞতা সঞ্চয় করতে পারবেন ইউজারেরা। কিন্তু iPhone-এর ক্যামেরাও কিছু কম যায় না। হালফিলের বহু iPhone রয়েছে, যাতে পূর্ণ দৈর্ঘ্যের ফিচার ফিল্ম অবধি শুটিং করা হয়েছে। এমনকী iPhone 12 Pro Max-এর সামান্য 12MP ক্যামেরাও বহু চমক দেখিয়েছে। এখন কথা হচ্ছে, ZTE-কে শুধুই ফোনের ক্যামেরা ডিপার্টমেন্ট সেরা করবে চলবে না। তার সঙ্গেই অন্যান্য ফিচারও দুর্ধর্ষ করতে হবে ZTE-কে।\nমার্চের শেষেই ভারতে Vivo X60 সিরিজ! পরের খবর\nzte axon 30 pro 5g specifications zte axon 30 pro 5g feature zte axon 30 pro 5g camera zte axon 30 pro 5g 200mp camera sensor world's first 200mp camera axon 30 pro 5g vs axon 20 pro 5g axon 30 pro 5g\nWeb Title : zte to launch axon 30 pro 5g smartphone which will feature 200mp primary camera sensor


শ্রাবন্তীর ‘বিয়ে বিয়ে খেলা’ Daily Sangbad Chorcha\n২৪শে শ্রাবণ, ১৪২৭ বঙ্গাব্দ, ৮ই আগস্ট, ২০২০ খ্রিস্টাব্দ, শনিবার, সকাল ৬:৫১\nপ্রকাশ: ১২ ০৫, ২০১৯ ৬:২৫:৩৪ অপরাহ্ণ | বিভাগ: বিনোদন\nআজকাল টালিউড ইন্ডাস্ট্রির পরিচালকেরা নতুন জুটির দিকে ঝুঁকছেন। তাতে ছবি ঘিরে যেমন অভিনবত্ব তৈরি হচ্ছে, সঙ্গে বাড়ছে দর্শকদের কৌতূহলও। দেব-পাওলি, ঋত্বিক-শ্রাবন্তী, ঋত্বিক-শুভশ্রীর মতো একঝাঁক নতুন জুটি পেয়েছে বাংলা সিনেদর্শক। এবার সেই পথেই হাঁটলেন পরিচালক রাজা চন্দ। তার পরবর্তী ছবির মুখ্য ভূমিকার জন্য বেছে নিলেন শ্রাবন্তীকে। আর তার বিপরীতে কাস্ট করেছেন বনি সেনগুপ্তকে। আর সেই ছবিতেই দেখা যাবে তাদের বিয়ে বিয়ে খেলা।\nঅভিনেতা বনি সেনগুপ্তকে এর আগে সাধারণত ঋত্বিকা এবং কৌশানী মুখোপাধ্যায়ের সঙ্গে জুটি বাঁধতেই দেখা গিয়েছে। তবে এই প্রথম শ্রাবন্তীর সঙ্গে জুটি বাঁধতে চলেছেন বনি। নেপথ্যে পরিচালক রাজা চন্দ। ছবির নাম ‘বিয়ে বিয়ে খেলা’। কীরকম ছবি? আদ্যোপান্ত পারিবারিক ছবি। মজার গল্প। তবে, সেই গল্পের মধ্যেই রয়েছে একাধিক চমক। জানালেন শ্রাবন্তী চট্টোপাধ্যায়। শুটিং শুরু হতে চলেছে চলতি ডিসেম্বরেরই ৯ তারিখ থেকে।\nশ্রাবন্তীর কথায়, এই প্রথম তিনি পরিচালক রাজা চন্দের সঙ্গে কাজ করছেন। সেই সঙ্গে এই প্রথমবারের জন্য বনির নায়িকা হিসেবে তাঁকে দেখতে পাবেন দর্শকরা। যদিও এর আগে বনি-শ্রাবন্তী ‘ভূতচক্র প্রাইভেট লিমিটেড’ এবং ‘জিও পাগলা’র মতো ছবিতে একসঙ্গে অভিনয় করেছেন, তবে সেখানে শ্রাবন্তীর সঙ্গে জুটি বাঁধতে দেখা যায়নি বনিকে। কিন্তু রাজা চন্দের ‘বিয়ে বিয়ে খেলা’য় তারাই মুখ্য জুটি। কীরকম চরিত্রে অভিনয় করছেন শ্রাবন্তী? সে সম্পর্কে অবশ্য মুখ খুলতে নারাজ অভিনেত্রী।\nপ্রসঙ্গত, ত্রিদিব রামানের ‘উড়ান’ নিয়ে উচ্ছ্বসিত শ্রাবন্তী চট্টোপাধ্যায়। গতকাল অথাৎ বুধবারই মুক্তি পেয়েছে ‘উড়ান’-এর টিজার। যে ছবিতে শ্রাবন্তীকে দেখা যাবে একেবারে অন্যরকম একটি চরিত্রে। পৌলমী বন্দ্যোপাধ্যায়, এক স্বাধীনচেতা মহিলা, চাকরি পায় এমন এক গ্রামে যেখানে রোগভোগ লেগেই রয়েছে। যেন মড়ক দশা। হঠাৎই পৌলমী ওরফে শ্রাবন্তী দেখেন সে গ্রামের জল আর্সেনিক দূষিত। আর ঠিক যে কারণে কঠিন রোগভোগে কাতরাতে হচ্ছে সেখানকার বাসিন্দাদের। শ্রাবন্তী আর্সেনিকমুক্ত জলের দাবিতে পথে নামে। গ্রামের বাড়ি বাড়ি গিয়ে সচেতনতা গড়ে তোলার চেষ্টা করে। তবে তাঁর পথে অন্তরায় হয়ে দাঁড়ায় গ্রামের মোড়ল গোছের কিছু লোক। পৌলমী কি পারবে, তাঁর লক্ষ্যে পৌঁছতে? গ্রামকে আর্সেনিক মুক্ত করে তুলতে? উত্তর মিলবে ‘উড়ান’-এ। এই ছবিতে শ্রাবন্তীর সঙ্গে জুটি বেঁধেছেন সাহেব ভট্টাচার্য। এখানেও ছক ভাঙা এক জুটিতে আস্থা রেখেছেন পরিচালক ত্রিদিব।


WB Governor Jagdeep Dhankar to perform Surya Namaskar to thwart corona\nপথ দেখালেন মোদিই, আন্তর্জাতিক যোগ দিবসে সস্ত্রীক সূর্যপ্রণাম করবেন রাজ্যপাল\nPublished by: Tiyasha Sarkar | Posted: June 20, 2020 9:55 pm| Updated: June 20, 2020 10:40 pm\nগৌতম ব্রহ্ম: যোগা দিবসের সিলেবাসে নেই ঠিকই। তবুও যোগা দিবসেই মোদিজির প্রিয় সূর্যপ্রণাম রাজভবনের মেনুতে! রবিবার রাজভবনে সস্ত্রীক সূর্যপ্রণাম করবেন রাজ্যপাল জগদীপ ধনকড় (Jagdeep Dhankhar)। করোনাভীতি কাটিয়ে রোগ প্রতিরোধ ক্ষমতা বাড়ানোর পরামর্শ দেবেন আমজনতাকে। এখানেই শেষ নয়, যুদ্ধভয় কাটাতে রাজভবন মুখরিত হতে পারে শঙ্খধ্বনিতে। কারণ, ফুসফুসের কর্মক্ষমতা বাড়াতে শঙ্খবাদন যে ‘স্পাইরোমিটার’-এর কাজ করে!\nকরোনাপর্বের জন্য এবছর যোগ দিবস উপলক্ষে ধর্মতলায় প্রকাশ্যে কোনও অনুষ্ঠান হচ্ছে না। রাজভবনে ছোট পরিসরে পালিত হবে ‘আন্তর্জাতিক যোগ দিবস’। আয়োজক ‘ক্রীড়া ভারতী’। রাজ্যপাল ও রাজভবনের কর্মীদের একাংশ অংশ নেবেন তাতে। অনুষ্ঠানটির সরাসরি সম্প্রচার সাড়ে তিন লক্ষ মানুষের কাছে পৌঁছে দেওয়ার পরিকল্পনা নেওয়া হয়েছে। অনুষ্ঠানের তত্ত্বাবধানে যোগ বিশারদ ডা. অভিজিৎ ঘোষ। তিনি জানান, একদিকে করোনাভীতি, অন্যদিকে যুদ্ধ পরিস্থিতি। মনকে চাঙ্গা রাখা খুব জরুরি। তাই সিলেবাসের বাইরে গিয়েই সূর্যনমস্কার করানোর পরিকল্পনা। এর আগে একাধিকবার ভারতের প্রধানমন্ত্রী নরেন্দ্র মোদি (Narendra Modi) সূর্যনমস্কারের উপকারিতার উল্লেখ করেছেন। নিজের ভিডিও পোস্ট করেছেন টুইটারে। কিছুদিন আগে রাহুল গান্ধীর সঙ্গে বাকযুদ্ধেও সূর্যপ্রনামের প্রসঙ্গ টেনে এনেছেন প্রধানমন্ত্রী। বলেছেন, ‘সূর্যপ্রনামে পিঠ শক্ত হয়।’ প্রধানমন্ত্রীর ভাইরাল হওয়া সেই বক্তব্য রাতারাতি সূর্যপ্রনাম নিয়ে আম জনতার আগ্রহ বাড়িয়ে দেয়। বিতর্কিত সেই যৌগিকমুদ্রা এবার রাজভবনে।\nপ্রোটোকল মেনে অন্য যৌগিক পদ্ধতিও থাকছে। অর্ধকুর্মাসন, তির্যক টাডাসন, ভুজঙ্গাসন, অর্ধশলভাসন, অনুলোম–বিলোম, কপালভাতি, ভ্রামরি। সবেতেই রোগ প্রতিরোধ ক্ষমতা বৃদ্ধি পায়। আর সূর্যপ্রনামের মধ্যেই তো রয়েছে চোদ্দো আসন, জানালেন অভিজিৎবাবু। সোশ্যাল ডিসট্যান্সিংয়ের জন্য একসঙ্গে বেশি লোক জড়ো করার উপায় নেই। তাই অভিজিৎবাবু নিজের ইনস্টিটিউটের কয়েকজন প্রশিক্ষককে নিয়েই রাজভবনে আসবেন এদিন। সকাল সাতটা থেকে আটটা পর্যন্ত হবে অনুষ্ঠান। ভাষণ দেবেন রাজ্যপাল। ইতিমধ্যেই যোগগুরু রামদেব রোগ প্রতিরোধ ক্ষমতা বাড়ানোর জন্য সূর্যনমস্কার-সহ পাঁচটি ‘সুপার যোগা’ করার পরামর্শ দিয়েছেন। দেশের বেশ কয়েকটি কোয়ারেন্টাইন সেন্টারে আয়ুশ প্রোটোকল মেনে নিয়মিত যোগ করানো হচ্ছে। ওষুধ না খেয়ে কয়েকজন কোভিড পজিটিভ রোগী যোগের দৌলতে দ্রুত সুস্থও হয়েছেন বলে দাবিও করা হয়েছে।\n[আরও পড়ুন: হাওড়ার চিতনানে ভাঙল রূপনারায়ণ নদের রিং বাঁধের একাংশ, আতঙ্কে স্থানীয়রা]\nরবিবার রাজভবনে সস্ত্রীক সূর্যপ্রনাম করবেন রাজ্যপাল জগদীপ ধনকড় (Jagdeep Dhankhar)।\nকরোনাভীতি কাটিয়ে রোগ প্রতিরোধ ক্ষমতা বাড়ানোর পরামর্শ দেবেন।\nএখানেই শেষ নয়, যুদ্ধভয় কাটাতে রাজভবন মুখরিত হতে পারে শঙ্খধ্বনিতে।


তৃণমূলে এখনও আছে উপসর্গহীন বেইমান! পিকের রিপোর্টই ধ্বনিত অভিষেকের কণ্ঠে, Abhishek Banerjee criticizes Suvendu Adhikari ‘Asymptomatic betrayer’ was in TMC, - Bengali Oneindia\n7 min ago টিকিট না পেয়ে তৃণমূলে হওয়া ভাঙনে বিজেপির পাশাপাশি লাভবান বামেরাও, হেভিওয়েট নেতাকে ফেরাল ফব\n11 min ago আফটার শকও ভয়ঙ্কর, ফের তীব্র কম্পন নিউজিল্যান্ডে\n15 min ago মুকুলের খেল শুরু প্রার্থী তালিকায় প্রকাশ হতেই, ভোটের মুখে ভেঙেই চলেছে তৃণমূল\n25 min ago বিশ্ব টেস্ট চ্যাম্পিয়নশিপের পয়েন্ট টেবিলের কোথায় ভারত? কবে শুরু হাই-ভোল্টেজ ফাইনাল?\n| Updated: Mon, Dec 28, 2020, 13:57 [IST]\nশুভেন্দু অধিকারী-সহ একাধিক নেতা-বিধায়ক একুশের আগে দল ছেড়ে বিজেপিতে যোগ দিয়েছেন। ভোট যত এগিয়ে আসবে, আরও নেতা-নেত্রীরা যে তৃণমূল ছাড়বেন, সেই আভাস দিয়েছেন প্রশান্ত কিশোরও। এবার তৃণমূল যুব কংগ্রেসের সভাপতি তথা সাংসদ অভিষেক বন্দ্যোপাধ্যায়ও ইঙ্গিত করলেন তেমনটাই। ডায়মন্ড হারবারের মঞ্চ থেকে তিনি গর্জে উঠলেন আবার।\nউপসর্গহীন বেইমান বলে কটাক্ষ করেছেন অভিষেক\nঅভিষেক ডায়মন্ড হারবারের সভা থেকে বলেন, তৃণমূলে এখনও উপসর্গহীন বেইমান রয়েছে। যাঁরা তৃণমূলে আছেন, কিন্তু কাজ করছেন বিজেপির হয়ে। তাঁদের চিহ্নিত করার কাজ চলছে। তাঁদেরকেই উপসর্গহীন বেইমান বলে কটাক্ষ করেছেন অভিষেক। সেইসঙ্গে ঘুরিয়ে শুভেন্দুকেও উপসর্গহীন বেইমান বলে অভিহিত করেছেন।\nশুভেন্দু তৃণমূলে থেকে বেইমানি করেছেন দলের সঙ্গে\nশুভেন্দু বিগত তিন-চার বছর ধরে বিজেপির সঙ্গে যোগাযোগ রেখে চলছেন, সামনে এসেছে সেই তথ্য। এমনকী মুকুল রায়ও তাঁদের গোপন যোগাযোগের কথা ফলাও করে প্রকাশ্যে এনেছেন। আবার মুকুল অনুগামী সাংসদ সৌমিত্র খান জানিয়েছেন, তাঁর জয়ের নেপথ্যে ছিলেন শুভেন্দু অধিকারী। এইসব কথাতেই স্পষ্ট শুভেন্দু তৃণমূলে থেকে বেইমানি করেছেন দলের সঙ্গে।\nমমতা যতক্ষণ আছেন, ততক্ষণ বিপক্ষের বুকটা দুরুদুরু\nঅভিষেক এদিন বলেন, যতদিন মমতা বন্দ্যোপাধ্যায় আছেন, ততদিন কে এল, কে গেল তাতে কিছু এসে যায় না। এখনও যাঁরা যাবেন মনে করছেন, তাঁরা তৃণমূল ছেড়ে দিতে পারেন। যিনি বিজেপিতে যেতে চান, চলে যান। তৃণমূলের কিছু এসে যায় না। মমতা বন্দ্যোপাধ্যায় যতক্ষণ আছেন, ততক্ষণ বিপক্ষের বুকটা দুরুদুরু করবে।\nঅভিষেকের উপসর্গহীন বেইমান তত্ত্ব, সৌজন্যে প্রশান্ত কিশোর\nপ্রশান্ত কিশোর সম্প্রতি এক সাক্ষাৎকারে বলেছেন, তৃণমূলের আরও কয়েকজন নেতা দল ছাড়বেন, সেই অঙ্ক কষেই তিনি বলেছেন বিজেপি ৯৯-এ আটকে যাবে। অর্থাৎ প্রশান্ত কিশোরের টিম যে সমীক্ষা তুলে আনছে, তাতে এটাও রয়েছে যে, তৃণমূল ছাড়তে পারেন কেউ কেউ। শীর্ষ নেতৃত্বের কাছে সেই রিপোর্ট এসেছে বলেই অভিষেক এই উপসর্গহীন বেইমান তত্ত্ব খাঁড়া করেছেন।\nতৃণমূলে থেকে বিজেপি করা হয়ে উঠছে না উপসর্গহীন বেইমানদের\nএখনই নয়, ২০১৯ কিংবা তার আগে থেকেই একটা কথা রাজনৈতিক মহলে ঘোরাফেরা করছিল যে, দিনে তৃণমূল রাতে বিজেপি। প্রশান্ত কিশোর ও তাঁর টিমের সৌজন্যে অনেকেরই সেই দ্বাত ভূমিকায় থাকা সম্ভব হচ্ছে না। অনেককেই ভেক ছেড়ে পথ বেছে নিতে হচ্ছে। ফলে বিজেপিতে যোগ দিতে হচ্ছে তাঁদের, তৃণমূলে থেকে বিজেপি করা হয়ে উঠছে না।\nদক্ষিণ ২৪ পরগনাঃ নরেন্দ্র মোদীকে একহাত নিলেন অভিষেক বন্দোপাধ্যায়\nবিজেপিতে পদ পেলেন শোভন ও বৈশাখী! ২০২১-এর আগে কি তবে সব জল্পনার অবসান\nAbhishek Banerjee criticizes Suvendu Adhikari ‘Asymptomatic betrayer’ was in TMC


বঙ্গোপসাগরের দিকে ধেয়ে আসছে ঘূর্ণিঝড় আম্ফান\nAuthor: admin Published Date: May 1, 2020 LeaveaComment on বঙ্গোপসাগরের দিকে ধেয়ে আসছে ঘূর্ণিঝড় আম্ফান\nবিশ্বের বিভিন্ন দেশের আবহাওয়া অধিদফতর ও এ-সংক্রান্ত সংস্থা বলে আসছে, বঙ্গোপসাগরের দিকে ধেয়ে আসতে পারে ঘূর্ণিঝড় আম্ফান । বাংলাদেশের আবহাওয়া অধিদফতর বলছে, সেই আম্ফানের এখনও সৃষ্টি হয়নি। আগামী দু-তিনদিনের মধ্যে সৃষ্টি হতে পারে এই ঘূর্ণিঝড়। আর বাংলাদেশে এর প্রভাব পড়ার সম্ভাবনাও আপাতত কম।\nবৃহস্পতিবার (৩০ এপ্রিল) সকালে আবহাওয়াবিদ মো. শাহিনুর ইসলাম জাগো নিউজকে বলেন, ‘আম্ফান এখনও সৃষ্টি হয়নি। এটা সৃষ্টি হতে আরও দু-তিনদিন সময় লাগতে পারে। এর প্রভাব বাংলাদেশে পড়ার সম্ভাবনা আপাতত কম। তবে এখনও সুনির্দিষ্ট কিছু বলা যাচ্ছে না। দু-তিনদিন পর বিস্তারিত বলা যাবে।’\nবেশকিছু দিন ধরে দেশের বিভিন্ন অঞ্চলে বৃ্ষ্টি হচ্ছে। আম্ফান সৃষ্টি ও বাংলাদেশের এর অল্প-বিস্তর প্রভাব পড়ার আগে বর্তমান বৃষ্টির হওয়ার পরিমাণ কিছুটা কমে আসতে পারে।\nএ বিষয়ে শাহিনুর ইসলাম বলেন, ‘বর্তমান যে বৃষ্টির প্রবণতা কমে তা আসতে পারে, তবে পুরোপুরি থামবে না। পরিমাণ একটু কমে আসতে পারে।’\nএর আগে ভারতীয় সংবাদমাধ্যম ওয়ান ইন্ডিয়ার এক প্রতিবেদনে জানায়, এপ্রিলের শেষে বা মে মাসের শুরুতেই বঙ্গোপসাগরে আঘাত হানতে পারে ঘূর্ণিঝড় ‘আম্ফান’। তবে কোথায় আছড়ে পড়তে পারে ওই আম্ফান, তা স্পষ্ট নয়। এই তথ্য জানানো হয়েছে।\nআম্ফান নামটি দিয়েছে থাইল্যান্ড এবং নামটি ২০১৯-এর ঘূর্ণিঝড় তালিকার শেষ নাম। ‘নর্দান ইন্ডিয়ান ওশেন সাইক্লোন’-এর নামগুলো আটটি দেশ পর্যায়ক্রমে রাখে। এই পর্যায়ক্রমগুলো হলো-বাংলাদেশ, ভারত, মালদ্বীপ, মিয়ানমার, ওমান, পাকিস্তান, শ্রীলঙ্কা ও থাইল্যান্ড। সেই পর্যায়ক্রমে আট নম্বর তালিকায় শেষ নামটি হলো আম্ফান।\n← হযরত মুহাম্মদ (সা:)’র ঐতিহাসিক ভাষণ\nআলহামদুলিল্লাহ, আমি যেভাবে করোনা থেকে সুস্থ হলাম! →


ভাষণ দিতে নারিকেল গাছে শ্রীলংকার মন্ত্রী! Dhakatimes24\n| প্রকাশিত : ১৯ সেপ্টেম্বর ২০২০, ১৯:২১\nগড়ের মাঠে, মস্ত বড় হলরুমে কিংবা পিছঢালা রাস্তা আটকিয়ে জনতার উদ্দেশ্যে সুমিষ্ট কিংবা কর্কশ কণ্ঠে বুলি আওড়ানোই রাজনীতিবিদদের পেশা। যেকোনো বিষয়ে অনর্গল বুলি কপচিয়ে আমজনতাকে মেনেজ করাই তাদের জীবিকা ও জীবনের সার্থকতা। তাইতো এই মহান কাজটি করতে মাঝে মধ্যেই অনেক ঝুঁকি নিতে হয় এই ‘মহান মানুষ’দের। বক্তব্যের জেরে প্রায়ই খেতে হয় `মামলা, যেতে হয় জেলে।\nকিন্তু কেউ কি কখনো দেখেছেন কিংবা শুনেছেন আমজনতাকে মেনেজ করতে গাছে উঠে ভাষণ দেয়ার মতো ঝুঁকি কোনো রাজনীতিবিদ নিয়েছেন? শুনেননি তো! তাইলে বলি শোনেন। সম্প্রতি নারিকেলের সংকট বোঝাতে শ্রীলংকার অরুন্দিকা ফার্নান্দো নামের এক মন্ত্রী নারিকেল গাছে উঠেছেন। ভাষণও দিয়েছেন। জনগণকে বুঝিয়েছেন,‘স্থানীয় শিল্প এবং অভ্যন্তরীণ ব্যবহারের জন্য দেশজুড়ে যে পরিমাণ নারিকেলের প্রয়োজন তা পাওয়া যাচ্ছে না। দেশজুড়ে বর্তমানে ৭০০ মিলিয়ন নারিকেলের সংকট দেখা দিয়েছে।’\nতিনি জনতাকে তাগাদা দিয়ে বলেছেন, ‘দেশের জমির প্রতিটি প্লট নারিকেল চাষের জন্য ব্যবহার করতে হবে। এর মাধ্যমে দেশের অর্থনীতি গতিশীল হবে। দেশের চাহিদা পূরণ করে আমরা নারকেল দেশের বাইরেও রপ্তানি করেত পারব।’\nতবে ভাষণের পর কীভাবে গাছ থেকে নামবেন সেটা মন্ত্রীর জানা ছিল না। তাই তাকে গাছ নামাতে বিপাকে পড়তে হয়েছে সমর্থকদের। সূত্র: নিউজ ফার্স্ট


০৮ জুন ২০১৮ শুক্রবার, ০৯:৩৯ পিএম\nগ্যাস ও বিদ্যুৎবিদ্যুৎ উৎপাদনের সঙ্গে জ্বালানি খাতের সমন্বয় করার কথা থাকলেও প্রস্তাবিত নতুন বাজেটে ভিন্ন চিত্র লক্ষ্য করা যাচ্ছে। বিদ্যুৎ খাতে বরাদ্দ বাড়ানোর প্রস্তাব দেওয়া হলেও কমানো হয়েছে জ্বালানি খাতের। ২০১৭-১৮ অর্থবছরের বরাদ্দ খরচ করতে না পারার কারণে কমিয়ে দেওয়া হয়েছে এ বরাদ্দ। নতুন প্রকল্প না থাকা, চলমান প্রকল্পের কাজ শেষ করতে না পারা এবং প্রকল্প পরিচালকদের অদক্ষতার কারণে এ পরিস্থিতি তৈরি হয়েছে বলে মনে করছেন বিশেষজ্ঞরা।\nগ্যাসের অনুসন্ধান বাড়ানো গেলে বিদ্যুৎ উৎপাদনে খরচ কমে আসতে পারতো। কিন্তু অনুসন্ধানে জোর না দিয়ে আমদানি করা জ্বালানি তেল ও এলএনজি দিয়ে বিদ্যুৎ উৎপাদন করায় বাড়ছে বিদ্যুতের দাম। জ্বালানি খাতের এই দুরবস্থার কারণে ভবিষ্যতে বিদ্যুতের দাম আরও বাড়বে বলে আশঙ্কা করছেন সংশ্লিষ্টরা।\nএ অর্থবছরের (২০১৭-১৮) জ্বালানি বিভাগের জন্য বরাদ্দ ছিল ২ হাজার ২২৫ কোটি টাকা। কিন্তু সংশোধিত বাজেটে এটা কমিয়ে ১ হাজার ৪৪১ কোটি টাকা করা হয়। অর্থাৎ জ্বালানি বিভাগ বরাদ্দের পুরো অর্থ খরচ করতে পারেনি। এবার এ কারণে জ্বালানিতে ব্যয় বাড়ানোর বদলে কমিয়ে দেওয়া হয়েছে। আগামী অর্থবছরের (২০১৮-১৯) বাজেটে জ্বালানি খাতের জন্য ১ হাজার ৯৮৫ কোটি টাকা বরাদ্দের প্রস্তাব করেছেন অর্থমন্ত্রী আবুল মাল আবদুল মুহিত।\nবাংলাদেশ প্রকৌশল বিশ্ববিদ্যালয়ের (বুয়েট) অধ্যাপক ও জ্বালানি বিশেষজ্ঞ ম. তামিম বলেন, ‘জ্বালানিতে কোনও প্রজেক্ট নেই। কোনও খরচ নেই। বাজেট দেবে কেন? নতুন প্রজেক্ট বা চলমান প্রজেক্ট না থাকলে বাজেট দেওয়ার তো কোনও কারণ নেই।’ তিনি বলেন, ‘কাজ থাকলে টাকা দিতো। আমাদের নিজস্ব কোনও অনুসন্ধান নেই। কোনও পাইপলাইন না, কোনও কিছুই নেই। যে কয়টা আছে তা অবকাঠামোগত কাজের প্রজেক্ট। ফলে জ্বালানিতে বরাদ্দও নেই।’\nজ্বালানিতে বরাদ্দ কমানো হলেও বাড়ানো হয়েছে বিদ্যুৎ খাতের বরাদ্দ। বিদ্যুৎ খাতে ২০১৭-১৮ অর্থবছরে বরাদ্দ ছিল ১৮ হাজার ৮৯৪ কোটি টাকা। কিন্তু তারা ব্যয় করেছে ২২ হাজার ৮২০ কোটি টাকা। এবার বিদ্যুতে বাজেট বরাদ্দ ২২ হাজার ৯৩৬ কোটি টাকার প্রস্তাব দেওয়া হয়েছে।\nএ বিষয়ে জ্বালানি বিশেষজ্ঞ শামসুল আলম বলেন, ‘বর্তমান পরিস্থিতিতে জ্বালানি খাতের জন্য বরাদ্দ বেশি থাকার কথা। কিন্তু সেখানে জ্বালানিতেই খরচ কম হচ্ছে। অন্যদিকে বিদ্যুতে বেশি খরচ হচ্ছে।’ তিনি বলেন, ‘জ্বালানির চাহিদা পূরণ করা সম্ভব না হলে বিদ্যুতের অতিরিক্ত খরচ কোনও কাজে আসবে না। বাজেটের এই বরাদ্দ এবং খরচের ধরন দেখেই বোঝা যায়, কোনও রকম পরিকল্পনা ছাড়াই চলছে জ্বালানি খাত।’\nসংশ্লিষ্টরা বলছেন, জ্বালানি উত্তোলন বাড়ানো সম্ভব না হওয়ায় আমদানির ওপর নির্ভরতা বাড়ছে। জ্বালানির সংকট সমাধানে তেল আমদানি ও এলএনজি আমদানি করা হচ্ছে।\nএদিকে এলএনজি আমদানির শুরুতেই গ্যাসের দাম বাড়ানোর আলোচনা শুরু হয়েছে। এ দাম বাড়ায় বিদ্যুতের উৎপাদন খরচও বাড়বে। এ কারণে তেল-গ্যাস অনুসন্ধান ও উত্তোলনে বেশি জোর দেওয়া উচিত বলে মত সংশ্লিষ্টদের। তারা বলছেন, বিদ্যুতের চেয়ে জ্বালানিতে ব্যয় বেশি হওয়ার কথা। কিন্তু হচ্ছে উল্টোটা। জ্বালানি বিভাগের ব্যর্থতার কারণে অতি উচ্চ মূল্যের জ্বালানি আমদানি করে বিদ্যুৎ উৎপাদন করা হচ্ছে। এতে বাড়ছে বিদ্যুতের দাম। একইসঙ্গে আমদানিনির্ভর হওয়ায় জ্বালানির দরও বাড়ানো হচ্ছে।\nজ্বালানি খাতের বিষয়ে জানতে চাইলে বিদ্যুৎ, জ্বালানি ও খনিজসম্পদ প্রতিমন্ত্রী নসরুল হামিদ বলেন, ‘জ্বালানিতে কর্মীদের দলগত কাজের মানসিকতা নেই। প্রকল্প পরিচালকরা অদক্ষ। এজন্য তারা ঠিকমতো কাজও করতে পারেন না। তাদের বরাদ্দ হওয়া উচিত ছিল ১০ হাজার কোটি টাকা। কিন্তু তারা এই সামান্য অর্থই শেষ করতে পারে না।’\nতিনি বলেন, ‘আমরা উদ্যোগ নিয়েও কেবলমাত্র কর্মকর্তাদের অদক্ষতা এবং ব্যর্থতার কারণে অনেক কাজ করতে পারেনি।’ একইসঙ্গে বিদ্যুতে এর বিপরীত চিত্র দৃশ্যমান বলে মনে করেন প্রতিমন্ত্রী। তিনি বলেন, ‘বিদ্যুতে একটি চমৎকার দলগত কাজের পরিবেশ তৈরি হয়েছে।’\nনেপাল থেকে ভারত হয়ে আসবে বিদ্যুৎ\nআজ পালিত হচ্ছে জ্বালানি নিরাপত্তা দিবস\nরাজধানীর বর্জ্য থেকে বায়োগ্যাস উৎপাদনের উদ্যোগ\nরূপসা বিদ্যুৎকেন্দ্রে এডিবির ৪ হাজার কোটি\nসাভারের ৩ হাজার অবৈধ গ্যাস সংযোগ বিচ্ছিন্ন\nবড়পুকুরিয়ায় কয়লা গায়েবে ১৯ জনের বিরুদ্ধে মামলা\n৪ জেলায় ১ মাস বিদ্যুৎ বিভ্রাট হবে\nপুরোপুরি বন্ধ হয়ে গেল বড়পুকুরিয়া তাপ বিদ্যুৎ কেন্দ্র


গ্রেফতার আরও এক ঘনিষ্ঠ পুলিশ অফিসার, এখনও খোঁজ নেই ভারতীর\nশেষ আপডেট: ১৭ ফেব্রুয়ারী, ২০১৮, ০৫:১৯:৫৪\nতাঁর ফ্ল্যাটে ম্যারাথন তল্লাশি চালিয়েছে সিআইডি। পাল্টা অডিও বার্তায় সুর চড়িয়েছেন ভারতী ঘোষ। কিন্তু, প্রাক্তন আইপিএস অফিসার এখন কোথায় আছেন, তার হদিস নেই সিআইডি-র। এদিকে, সোনা লুঠের মামলায় এদিনআরও এক ভারতী ঘনিষ্ঠ পুলিশ অফিসারকে গ্রেফতার করল সিআইডি। আটক করা হয়েছে ভারতীর গাড়ির চালক দলবীর সিংহকেও।\nপশ্চিম মেদিনীপুরের প্রাক্তন পুলিশ সুপার এবং তাঁর দেহরক্ষী, প্রাক্তন কনস্টেবল সুজিত মণ্ডলের খোঁজে হন্যে হয়ে ঘুরছেন রাজ্য গোয়েন্দা পুলিশের দুঁদে অফিসাররা। পশ্চিমবঙ্গের পাশাপাশি গুজরাত সহ উত্তর ও দক্ষিণ ভারতের কয়েকটি রাজ্যে ঘাঁটি গেড়ে রয়েছে সিআইডির ছোট ছোট দল।\nগোয়েন্দা সূত্রে দাবি, ভারতী এবং সুজিত দুজনেই রাজ্যের বাইরে আছেন। ভারতী ঘোষ নিজেও অডিওবার্তায় সেকথা জানিয়েছেন। বলেছেন, আমি বাইরে আছি। ফিরে ব্যবস্থা নেব।\nগত কয়েকদিনে হোয়াটসঅ্যাপ মারফত এরকম প্রায় পাঁচটি অডিওবার্তা দিয়েছেন ভারতী ঘোষ। এই প্রেক্ষিতে অনেকে প্রশ্ন তুলছেন, মোবাইলের সূত্র ধরেও ভারতীর হদিশ পাওয়া যাচ্ছে না কেন? গোয়েন্দা সূত্রে দাবি, পশ্চিম মেদিনীপুরের পুলিশ সুপার থাকাকালীন জঙ্গলমহলে মাওবাদীদের উপর নজরদারি চালাতে অত্যাধুনিক প্রযুক্তি ব্যবহার করতেন ভারতী ঘোষ।\nসিআইডি-তেও তিনি দীর্ঘদিন কাজ করেছেন। সিআইডি কীভাবে তাঁর খোঁজ করতে পারে এবং গোয়েন্দাদের নজর এড়াতে কী কী করতে হবে, তা পুরোটাই তাঁর জানা। তাঁর ঘনিষ্ঠ হওয়ার সুবাদে এই বিষয়গুলি জানেন সুজিতও। সেই কারণেই তাঁরা গোয়েন্দাদের নজর এড়িয়ে এতদিন গা ঢাকা দিয়ে থাকতে পারছেন।\nসিআইডি-র তল্লাশি অভিযান শুরু হয় দাসপুরের স্বর্ণ ব্যবসায়ী চন্দন মাজি দায়ের করা একটি অভিযোগের সূত্র ধরে। এই অভিযোগটি দায়ের করেন ১ ফেব্রুয়ারি। সিআইডি-র অনুমান, মামলা হওয়ার কথা আঁচ করে সম্ভবত জানুয়ারির শেষ সপ্তাহেই রাজ্য ছাড়েন ভারতী ঘোষ ও সুজিত মণ্ডল।\nশেষবার তাঁকে প্রকাশ্যে দেখা যায় ২৪ জানুয়ারি, মেদিনীপুরের একটি অনুষ্ঠানে। ভারতী ঘোষের স্বামী এমএভি রাজুর সঙ্গেও সিআইডি-র কার্যত লুকোচুরি চলছে। সিআইডি প্রথমবার ৬ ফেব্রুয়ারি নোটিশ দিয়ে রাজুকে ডেকে পাঠায়। পরদিন ভবানী ভবনে গিয়ে রাজুর আইনজীবী জানান, তিনি অসুস্থ। ফের তাঁকে ১০ তারিখ দেখা করতে বলে নোটিস জারি করা হয়। সেই দিনও রাজু ভবানী ভবনে যাননি। এর মধ্যে বৃহস্পতিবার রাজুর আবেদনের ভিত্তিতে হাইকোর্ট নির্দেশ দিয়েছে, ১৫ মার্চ পর্যন্ত তাঁকে গ্রেফতার করা যাবে না।\nমাজির দায়ের করা সোনা লুঠের মামলায় ইতিমধ্যে ফ্ল্যাটের কেয়ারটেকার, ভারতী ঘোষ ঘনিষ্ঠ বলে পরিচিত একাধিক পুলিশ অফিসারকে গ্রেফতার করেছে সিআইডি। এদিনই গ্রেফতার করা হয় এএসআই দেবাশিস দাসকে। ঝাড়গ্রামের মোটর ট্রান্সপোর্ট অফিসার ছিলেন দেবাশিস। সিআইডি সূত্রে দাবি, নোট বাতিলের সময় সোনা পাচারে ব্যবহৃত গাড়ি। ধৃতের নখদর্পনে সমস্ত গাড়ির গতিবিধি। ভবানী ভবনে ডেকে দিনভর জেরার পরে গ্রেফতার করা হয় দেবাশিস দাসকে।\nপাশাপাশি, গোয়েন্দাদের নজরে পশ্চিম মেদিনীপুরের প্রাক্তন পুলিশ সুপারের দুই গাড়ি চালকও। ইতিমধ্যেই দক্ষিণ ২৪ পরগনার বাসন্তী-ভরতগড় এলাকা থেকে ভারতীর গাড়ির চালক দলবীর সিংহকে আটক করেছে সিআইডি। পুলিশ সূত্রে খবর, সপ্তাহখানেক আগে বাসন্তী থানা এলাকায় এক আত্মীয়ের বাড়িতে উঠেছিলেন দলবীর। বৃহস্পতিবার তাঁকে আটক করে সিআইডির হাতে তুলে দেয় বাসন্তী থানার পুলিশ।\nসিআইডির অনুমান, এই দুই গাড়ি চালকের মাধ্যমে টাকা ও সোনা পাচার হয়ে থাকতে পারে। কিন্তু, কোথায় পাচার হয়েছে টাকা বা সোনা? এই প্রশ্নেরই উত্তর প্রাক্তন আইপিএসের দুই গাড়ি চালকের কাছে থাকতে পারে বলে মনে করছেন গোয়েন্দারা। সিআইডি-র অনুমান, দুই গাড়ি চালকের কাছ থেকে ভারতীর গতিবিধি সংক্রান্ত তথ্যও মিলতে পারে।\nআপাতত দলবীর সিংহকে জিজ্ঞাসাবাদ শুরু করেছেন তদন্তকারীরা। অপর চালকের খোঁজ চালাচ্ছে সিআইডি। এরই মধ্যে শুক্রবার ভারতী ঘোষ ঘনিষ্ঠ বলে পরিচিত, ঘাটালের তৎকালীন সিআই শুভঙ্কর দে, ঘাটাল থানার তৎকালীন ওসি চিত্ত পাল এবং ফ্ল্যাটের কেয়ারটেকার রাজমঙ্গল সিংহকে আদালতে পেশ করে সিআইডি। ২ পুলিশকর্মীর ৫ দিনের পুলিশ হেফাজত এবং রাজমঙ্গলকে ১০ দিনের বিচারবিভাগীয় হেফাজতে পাঠান বিচারক।\nএদিকে ৬ ফেব্রুয়ারি, মাদুরদহের একটি বন্ধ ফ্ল্যাট থেকে আড়াই কোটি টাকা উদ্ধার করা হয়েছে বলে দাবি করেছিল সিআইডি। পরে তদন্তকারীরা জানতে পারেন, ফ্ল্যাটটি অভিজিৎ চক্রবর্তী নামে এক ব্যক্তিকে আগেই বিক্রি করে দিয়েছেন ভারতী। এরপর তাঁর ফ্ল্যাটে ভয় দেখিয়ে, জোর করে টাকা রাখার অভিযোগে, আনন্দপুর থানায় ভারতীর স্বামীর বিরুদ্ধে এফআইআর করেন ওই ফ্ল্যাট মালিক। সেই মামলায় শুক্রবার আলিপুর আদালতে আত্মসমর্পণ করে জামিন পান এম এ ভি রাজু।


বাজিতপুরে প্রভাবশালীরা বন্ধ করলো কালভার্টের মুখ: খুলে দিলেন ইউএনও বাজিতপুরে প্রভাবশালীরা বন্ধ করলো কালভার্টের মুখ: খুলে দিলেন ইউএনও – Amar Kagoj\n/ এক্সক্লুসিভ, গ্রামবাংলা\nমো. ফারুক\t/ ১৩৯\tশেয়ার\nঘটনাস্থল পরির্দশনে উপজেলা নির্বাহী অফিসার মোছা. মোরশেদা খাতুন\nকিশোরগঞ্জের বাজিতপুর উপজেলার পিরোজপুর ইউনিয়নের জোয়ারিয়া গ্রামের কয়েকটি প্রভাবশালী পরিবার একটি গুরুত্বপূর্ণ কালভার্টের মুখ মাটি দিয়ে বন্ধ করে দিয়েছিল। এতে করে অপর প্রান্তের বিস্তীর্ণ ফসলী জমিতে জলাবদ্ধতা দেখা দেয়।\nকালভার্টের মুখ বন্ধ থাকার কারণে সৃষ্ট জলাবদ্ধতা\nজানা যায়, এলাকার প্রভাবশালী কয়েকটি পরিবারের পারিবারিক দ্বন্দ্বের কারণে গ্রামের হাজী বাড়ি থেকে জোয়ারিয়া রাস্তার উপর নির্মিত কালভার্টের এক প্রান্ত মাটি দিয়ে বন্ধ করা হয়েছিল।\nদীর্ঘদিনের দ্বন্দে কালভার্টটি বন্ধ থাকায় এলাকাবাসী তথা ফসলি জমির মালিকরা ব্যাপক দুর্ভোগে পড়েন।\nমাটি দিয়ে ভরাট করা কালভার্টের মুখ\nসম্প্রতি বাজিতপুর উপজেলা নির্বাহী অফিসার মোছা. মোরশেদা খাতুন ঘটনাস্থল পরিদর্শন করে স্থানীয় জনপ্রতিনিধি, ইউনিয়ন ভূমি উপসহকারী কর্মকর্তা ও এলাকাবাসীর সহযোগিতায় মাটি দিয়ে ভরা করা কালভার্টটির মুখ খুলে দেন। এতে করে কালভার্টের মাধ্যমে পানি নিষ্কাশন ব্যবস্থা সচল হয়েছে। উপজেলা প্রশাসনের এ ধরনের উদ্যোগকে এলাকাবাসী সাধুবাদ জানিয়েছেন।\nকালভার্টের মুখ খুলে দেয়ার ফলে পানি নিষ্কাশন ব্যবস্থা সচল হয়েছে\nএ সময় বাজিতপুর উপজেলা নির্বাহী অফিসার মোছা. মোরশেদা খাতুন উপজেলা প্রশাসনের পক্ষ থেকে স্বাভাবিক শৃঙ্খলা বজায় রাখার জন্য এলাকাবাসীকে অনুরোধ জানান। পানি প্রবাহ ঠিক রাখার জন্য ঐ বিলে বিএডিসি আরো কিছু কাজ করবে তিনি জানিয়েছেন।


কী হচ্ছে পাকিস্তানে? কী হচ্ছে পাকিস্তানে? – সিসি নিউজ\nশনিবার, ১৬ অক্টোবর ২০২১, ১১:৩৭ পূর্বাহ্ন\t|\nকী হচ্ছে পাকিস্তানে?\nমাসুম খলিলী: এক অদ্ভুত রাজনৈতিক সুনামির মধ্য দিয়ে পার হচ্ছে পাকিস্তান। আন্তর্জাতিকভাবে অনেকটা বিতর্কহীন নির্বাচনের মাধ্যমে ক্ষমতায় আসার পর দেড় বছর পার না হতেই নওয়াজ সরকারের পদত্যাগ দাবিতে দু’টি দল ইসলামাবাদে সহিংস আন্দোলন শুরু করেছে। ক্রিকেটার থেকে রাজনীতিবিদ হওয়া ইমরান খান ছাড়া সংসদের সব বিরোধী দল সরকার পতনের এই আন্দোলনের বিরোধিতা করে বলছে এটি গণতন্ত্রের বিরুদ্ধে আন্দোলন। এরপরও এক অজানা শঙ্কা দেশটির রাজনীতি অর্থনীতি এমনকি নিরাপত্তা পরিস্থিতিকেও অনিশ্চয়তার মুখে ঠেলে দিয়েছে। কেন এই পরিস্থিতির সৃষ্টি হলো? এর গন্তব্য বা পরিণতিই বা কী- এই আলোচনা পাকিস্তানের ঘরে বাইরে সবার মধ্যে।\nএই আন্দোলনের প্রধান ব্যক্তি ইমরান খানের পাকিস্তান তেহরিক-ই-ইনসাফ-পিটিআই দেশটির বিগত নির্বাচনে তৃতীয় বৃহত্তম দল হিসেবে আত্মপ্রকাশ করে। জাতীয় পরিষদে ৩৪টি আসন রয়েছে তার। খাইবার পাখতুন খোয়ায় জামায়াতে ইসলামীকে সাথে নিয়ে কোয়ালিশন সরকার গঠন করেছে পিটিআই। ইমরানের অভিযোগ পাঞ্জাবের ১০টির মতো আসনে ক্ষমতাসীন দল কারচুপি করে নির্বাচনের ফলাফল পাল্টে দিয়েছে। এসব আসনে তার দলের প্রার্থীরা প্রথম দিকে অগ্রগামী ছিল। এই অভিযোগে তিনি প্রধানমন্ত্রী নওয়াজ শরিফের পদত্যাগ দাবি করছেন। তার যুক্তি একটাই, তিনি ক্ষমতায় থাকলে নির্বাচনী জালিয়াতির নিরপেক্ষ তদন্ত হবে না। এর বাইরে সংসদ ভেঙে দিয়ে নতুন তত্ত্বাবধায়ক সরকার গঠন ও সেই সরকারের অধীনে নির্বাচন কমিশন পুনর্গঠন করে নয়া নির্বাচন দেয়াসহ নানা দাবি রয়েছে। ইমরানের সাথে রয়েছেন ড. তাহিরুল কাদরি নামে কানাডায় বসবাসকারী এক পাকিস্তানি ধর্মীয় নেতা। তিনি কানাডা থেকে মাঝে মধ্যে এসে রাজনৈতিক ইস্যু নিয়ে এ ধরনের আন্দোলনে ঝাঁপিয়ে পড়েন। এবার তিনিও পৃথক লংমার্চ নিয়ে ইমরানের সাথে ইসলামাবাদের রেড জোনে বিক্ষোভ করেছেন। দ্বৈতকণ্ঠে পদত্যাগের দাবি জানাচ্ছেন নওয়াজ শরিফের। নতুন নির্বাচন দেয়ার দাবি জানিয়ে তাহিরুল কাদরি বলছেন, নওয়াজকে এবার যেতেই হবে, জনগণ যদি আবার ভোট দেয় তাহলে তিনি পুনরায় ক্ষমতায় যেতে পারবেন। ড. তাহিরুল কাদরি আসিফ আলি জারদারির সময়ও একবার এ ধরনের লংমার্চ ও আন্দোলন করেছিলেন। তিনি তখন তত্ত্বাবধায়ক সরকারের অধীনে নির্বাচন চেয়েছিলেন। কিন্তু তার দল পাকিস্তান আওয়ামী তেহরিক-পিএটি পরের নির্বাচনে আর অংশ নেয়নি। ফলে কাদরির বা তার দলের কতটা জনপ্রিয়তা সেটি বোঝার কোনো উপায় ছিল না।\nএবারের আন্দোলনে নানা ধরনের রহস্য ভর করেছে। ইমরানের পিটিআই দলের জাতীয় সংসদ সদস্যরা পদতাগপত্র দিয়েছেন। কয়েকটি প্রাদেশিক পরিষদ সদস্যরাও পদত্যাগ করেছেন। খাইবার পাখতুন খোয়ায় ইমরানের পিটিআইয়ের কোয়ালিশন অংশীদার হলো পাকিস্তান জামায়াতে ইসলামী। দলটির বর্তমান আমির সিরাজুল হক একসময় প্রাদেশিক সরকারের সিনিয়র অর্থমন্ত্রী ছিলেন। ইমরানের সরকারের পদতাগের দাবির সাথে তিনি কোনো সময় একমত হননি। তার প্রশ্ন, এভাবে নির্বাচনের অল্প ক’দিন পর সমাবেশ করে সরকারের পদত্যাগ করানো হলে গণতান্ত্রিক ব্যবস্থা কিভাবে টিকবে? তবে সরকার ও আন্দোলনকারীদের মধ্যে সমঝোতার চেষ্টা চালিয়ে যাচ্ছেন তিনি। ইমরানের সব দাবি সরকারের কাছে তুলে ধরছেন কেবল নওয়াজের পদত্যাগের দাবিটি ছাড়া। এই প্রচেষ্টায় সরকারপক্ষ স্বাগত জানালেও ইমরানের সমঝোতার ইচ্ছা সব সময় এক রকম যাচ্ছে না। প্রথম দিকে তিনি আলোচনার কথা বলেছেন। পরে শক্ত অবস্থান নিয়ে বলছেন প্রধানমন্ত্রী পদত্যাগ করার পরই অন্য দাবি নিয়ে আলোচনা হতে পারে। এভাবে তিনি মাঝখানে অনেকটা এড়িয়ে গেছেন সমঝোতার প্রয়াসকে। এখন আবার সমঝোতার ব্যাপারে তার আগ্রহ কিছুটা বেশিই দেখা যাচ্ছে।\nমূল শক্তি কারা?\nইমরান খান অথবা তাহিরুল কাদরির এরকম কোনো রাজনৈতিক প্রভাব বা ক্ষমতা নেই যে, এত বিপুল সমর্থন নিয়ে সরকার গঠনের পর তাদের আন্দোলনে সরকারের জন্য এক পতনোন্মুখ অবস্থা সৃষ্টি হতে পারে। আসলে সবার ভয় আতঙ্ক হলো সেনাবাহিনীর সম্ভাব্য অভ্যুত্থানকে কেন্দ্র করে। ১৯৯৯ সালে অনেকটা এভাবেই নওয়াজের বিরুদ্ধে অভ্যুত্থান করেছিলেন জেনারেল পারভেজ মোশাররফ। গণতন্ত্র ব্যাহত হওয়ার এই আশঙ্কার কারণেই বলা যায় পাকিস্তানের সব রাজনৈতিক শক্তি এই আন্দোলনের বিরুদ্ধে ঐক্যবদ্ধ আওয়াজ তুলেছে। সৃষ্ট পরিস্থিতিকে গণতন্ত্রের বিরুদ্ধে ষড়যন্ত্র হিসেবে বর্ণনা করা হচ্ছে। রাজনৈতিক শক্তির পাশাপাশি নানা ঘরানার সামাজিক শক্তিও এবার সরকারের পক্ষেই দাঁড়িয়েছে। যদিও উচ্চতর আদালতের কী ভূমিকা হবে সেটি নিয়ে সংশয় রয়েছে অনেকের মনে।\nইমরান-কাদরির আন্দোলনের পেছনে সেনাবাহিনীর হাত থাকার বিষয়টি অনুভবের স্তর থেকে প্রকাশ্যে চলে আসে ইমরানের পিটিআইয়ের সভাপতি জাভেদ হাশেমির এক বক্তব্য থেকে। তিনি এক সাক্ষাৎকারে বলেছেন, ‘পাকিস্তানে ‘বাংলাদেশ মডেল’ অনুযায়ী ঘটতে পারে নীরব অভ্যুত্থান! সেনাসমর্থিত বাংলাদেশের বিগত তত্ত্বাবধায়ক সরকারের মতো পর্দার আড়ালে থাকবে সেনাবাহিনী। ইমরান খান এমনই আভাস দিয়েছেন তার দলের নেতৃত্বকে।’ ২০০৭ সালে বাংলাদেশে সেনাবাহিনী পর্দার আড়ালে থেকে যেভাবে সরকার পরিচালনা করেছে তেমনটি ঘটার কথা বলা হয় এ ক্ষেত্রে। জাভেদ হাশেমির বক্তব্যের সূত্র ধরে বলা হচ্ছে, বাংলাদেশ মডেলের সরকার রাজনীতিতে শুদ্ধি অভিযান চালাতে পারে। কিছু রাজনীতিককে (এর মধ্যে থাকতে পারেন শরিফ ভ্রাতৃদ্বয়) দূরে সরিয়ে দিতে পারে। নিতে পারে সৎ ও যোগ্য (ইমরান খানের মতো) ব্যক্তিদের সামনে নিয়ে আসার উদ্যোগ।\nএ ধরনের সরকার কী কী কাজ করবে তার ধারণা পাওয়া যায় জেনারেল আসলাম বেগের এক নিবন্ধে। তিনি লিখেছেন, রাজনৈতিক স্থিতিশীলতা আনতে আইনশৃঙ্খলা পরিস্থিতির উন্নতি ঘটাতে হবে। স্বাধীন নির্বাচন কমিশন প্রতিষ্ঠা এবং নির্বাচনী প্রক্রিয়ার নতুন বিন্যাস ঘটাতে হবে। যত তাড়াতাড়ি সম্ভব আদমশুমারি করতে হবে। স্বাধীন বিচার বিভাগ নিশ্চিত করতে (পড়–ন প্রতিপক্ষ ঘরানার বিচারপতিদের বিদায় করতে) সুপ্রিম জুডিশিয়াল কাউন্সিল করতে হবে। এরপর স্থানীয় সরকার নির্বাচন দিতে হবে। তারপর আয়োজন করতে হবে সাধারণ নির্বাচনের। সেই নির্বাচনে সংখ্যাগরিষ্ঠ আসনে যারা জয়ী হবে, তাদের হাতে ক্ষমতা দিতে হবে। এর সব কিছু করতে হবে ৯ মাস সময়ের মধ্যে। সময়সীমার বিষয়ে পিটিআই সভাপতি জাভেদ হাশেমি বলেছেন, ‘যখন ইমরান খান তার পরিকল্পনার কথা প্রকাশ করলেন আমি তার কাছে জানতে চাইলাম- খান সাহেব আপনি কী করছেন? জবাবে ইমরান খান বললেন, আমি আপনাকে বলছি সেপ্টেম্বরে নির্বাচন হবে। সব কিছু ঠিকঠাক হয়ে আছে।’ ইন্টারন্যাশনাল ক্রাইসিস গ্রুপও সম্প্রতি একই ধরনের আভাস দিয়েছে। তারা বলেছে, পাকিস্তানে সামরিক অভ্যুত্থান ঘটার আশঙ্কা প্রবল। এমনটা ঘটলে অর্থনৈতিক, উন্নয়ন ও নিরাপত্তায় যে উন্নতি হয়েছে তা বাধাগ্রস্ত হবে।\nজাভেদ হাশেমির বক্তব্যের আগ পর্যন্ত সেনাবাহিনী দৃশ্যত কোন পক্ষ অবলম্বন করছে, এমনটি দেখা যায়নি। যদিও অনুভব করা গেছে রাজনৈতিক সুনামির পেছনের হাতটি তাদেরই সক্রিয় রয়েছে। সাবেক সেনাপ্রধান জেনারেল মির্জা আসলাম বেগসহ যারা পত্রপত্রিকায় লেখেন, তারা প্রধানমন্ত্রী নওয়াজ শরিফকে পদত্যাগ করতে হবে বলে উল্লেখ করছেন। কেউ কেউ শরিফ ভ্রাতৃদ্বয়কে গণতন্ত্রের শত্রু বলেও উল্লেখ করছেন। প্রধানমন্ত্রী নওয়াজ শরিফের সাথে সেনাপ্রধান রাহিল শরিফের বৈঠকও হয়েছে। বৈঠকে নওয়াজ শরিফকে সেনাপ্রধান পদত্যাগ করতে বলেছেন বলে খবর বেরিয়েছে। যদিও পরে তা করা হয়েছে অস্বীকার। সেনাবাহিনীকে মধ্যস্থতা করার অনুরোধের বিষয়টিও এসেছে। রাজনৈতিক সহিংসতা দমনে সরকার বারবার সংশয়ের মধ্যে পড়েছে। বিক্ষোভকারীরা পিটিভি ভবন দখল করে নিলে ঘণ্টাকালব্যাপী সেনাবাহিনী কোনো হস্তক্ষেপ করেনি। এসব কারণে পুরো ঘটনার অন্তরালে যে সেনাবাহিনী ও সরকারের দ্বন্দ্ব সক্রিয় রয়েছে, তাতে আর কোনো সন্দেহ থাকেনি।\nপাঞ্জাবের বণিক শিল্পপতি রাজনীতিবিদ নওয়াজ শরিফ এর আগে যখন প্রধানমন্ত্রী হয়েছিলেন, তখন বছর তিনেকের মতো সময় ক্ষমতায় থাকতে পেরেছিলেন। এরপর সেনা অভ্যুত্থানে ক্ষমতাচ্যুত হন তিনি। এরপর জেনারেল পারভেজ মোশাররফের ৯ বছরের শাসন নওয়াজের জন্য মোটেই সুখকর ছিল না। সেনাশাসকেরা নওয়াজের পরিবর্তে বেনজিরের পিপিপির সাথেই সমঝোতায় বেশি আগ্রহী হন। এরপর জারদারির নেতৃত্বে পিপিপি সরকার পূর্ণ পাঁচ বছর ক্ষমতায় থাকে। পিপিপি সরকারের মেয়াদ পূর্তির পর তত্ত্বাবধায়ক সরকারের অধীনে ২০১৩ সালের মে মাসে অনুষ্ঠিত নির্বাচনে বিপুল সংখ্যাগরিষ্ঠতা নিয়ে নওয়াজ শরিফের মুসলিম লীগ ক্ষমতায় আসে। কিন্তু সেনাবাহিনীর সাথে সেই পুরনো দ্বন্দ্বই মাথাচাড়া দিয়ে ওঠে। জারদারি নানা ধরনের বৈরী অবস্থার মধ্যেও সেনাবাহিনীর সাথে আপসরফা করে যেভাবে ক্ষমতাকে ধরে রাখতে পেরেছেন, সেভাবে যেন পারছেন না নওয়াজ।\nনরেন্দ্র মোদি একক সংখ্যাগরিষ্ঠতা নিয়ে ভারতের ক্ষমতায় আসার পর শপথ অনুষ্ঠানে সার্ক নেতাদের আমন্ত্রণ জানালে নওয়াজ শরিফ সেই আমন্ত্রণ গ্রহণ করেন। সেনা নেতৃত্ব নওয়াজের এ সফরের বিরোধিতা করেছিল। সেটিকে পাত্তা দেয়ার প্রয়োজন অনুভব করেননি নওয়াজ শরিফ। তিনি শপথ অনুষ্ঠানে হাজির হন। মোদির সাথে বৈঠক করেন। ভারতের সাথে শান্তি প্রতিষ্ঠার ব্যাপারে বিভিন্ন রেটরিকও তিনি উচ্চারণ করেন। এটি ুব্ধ করে সেনাবাহিনীকে।\nএ ছাড়া সাবেক সেনাপ্রধান ও প্রেসিডেন্ট পারভেজ মোশাররফের বিরুদ্ধে চলমান মামলায় সেনাবাহিনী চেয়েছিল তাকে বিদেশে চলে যেতে দেয়া হোক। অভ্যুত্থানের জন্য কোনো সেনাপ্রধানের বিচারের বিষয়টি সেনাপ্রতিষ্ঠান স্বাভাবিকভাবে মেনে নিতে চায়নি। নওয়াজ শরিফ এখানেও সেনাবাহিনীর আকাক্সাকে নিজের প্রতিশোধ ইচ্ছার কারণে আমলে নেননি।\nতৃতীয় বিষয়টি ছিল সেনা গোয়েন্দা প্রতিষ্ঠান আইএসআইয়ের বাজেট কমানো বা কাট টু সাইজ করার ইস্যু নিয়ে। পাকিস্তানের জাতীয় নিরাপত্তার জন্য আইএসআইয়ের রয়েছে ব্যাপক ভূমিকা। আবার রাজনীতিতে হস্তক্ষেপ করার বিষয়ে এই প্রতিষ্ঠান নিয়ে বিতর্কও রয়েছে সেখানে। এই বিতর্কের জের ধরে সুপ্রিম কোর্টে মামলা পর্যন্ত গিয়ে ঠেকেছে। পিপিপির পাঁচ বছরে আন্তর্জাতিক শক্তিগুলো অন্তরালে সরকারের ওপর আইএসআইয়ের বাজেট কমানো এবং তাদের বেসামরিক জবাবদিহিতার মধ্যে আনার ব্যাপারে বিভিন্নভাবে চাপ দিয়েছে। যদিও যেসব আন্তর্জাতিক শক্তি এ ধরনের চাপ দিয়েছে তাদের দেশের গোয়েন্দা সংস্থার বাজেট ক্রমেই বেড়েছে এবং সেখানকার জবাবদিহিতার মাত্রা পাকিস্তানের চেয়ে খুব অগ্রসর এমনটি বলা যাবে না। তবে এই চাপকে হাতিয়ার করে পিপিপি পাঁচ বছরে আইএসআইয়ের অব্যাহতভাবে বাজেট কমিয়ে এর নেটওয়ার্ক সীমিত করে ফেলেছে। মুসলিম লীগ আমলে এসে এর উন্নতি প্রত্যাশা করেছিল সেনা কর্তৃপক্ষ। বাস্তবে তাদের হতাশই হতে হয়েছে। সেই পুরনো প্রবণতাই অব্যাহত থেকেছে। আইএসআইয়ের গোপন বিষয় তোলা হয়েছে আদালত পর্যন্ত। গণমাধ্যমে এই প্রতিষ্ঠানের ব্যাপারে বিভিন্ন সমালোচনা নিত্য বিষয়ে পরিণত হয়।\nএর বাইরে পাকিস্তানি তালেবান হিসেবে পরিচিত তেহরিক-ই-তালেবানের সাথে আলোচনার বিষয় নিয়েও সরকারের সৃষ্টিভঙ্গি আর সেনাবাহিনীর প্রত্যাশা একই বিন্দুতে মেলেনি। সেনাপ্রতিষ্ঠানে নিয়োগ পদোন্নতির মতো বিষয়েও হয়তো কোনো ক্ষোভ অসন্তোষ থাকতে পারে। এসব বিষয় সেনাবাহিনীর সাথে সাথে রাজনৈতিক সরকারের দূরত্বকে বাড়িয়ে তুলেছে। এ কারণে হয়তোবা বেপরোয়াভাবে সরকারের ওপর চাপ সৃষ্টির কর্মকাণ্ডে পেছন থেকে সমর্থন জুগিয়েছে সেনাবাহিনী।\nপাকিস্তানের রাজনৈতিক সুনামির পেছনে সক্রিয় থাকতে পারে নানা আন্তর্জাতিক সমীকরণ। ২০১৪ সাল বৈশ্বিক নানা ঘটনাপ্রবাহের জন্য পাকিস্তান বেশ গুরুত্বপূর্ণ অবস্থানে থাকছে। আফগানিস্তানে আমেরিকান সেনা প্রত্যাহার সম্পন্ন হওয়ার কথা এই বছরে। আফগানিস্তানে শান্তি প্রতিষ্ঠা অথবা মার্কিন সেনা প্রত্যাহার-উত্তর দেশটির পরিস্থিতির ব্যাপারে পাকিস্তান অত্যন্ত গুরুত্বপূর্ণ দেশ। আফগানিস্তানে মার্কিন নেতৃত্বাধীন সন্ত্রাসবিরোধী লড়াইয়ে পাকিস্তান সহযোগিতা করলেও তাতে দেশটির স্বার্থ সব সময় রক্ষিত হয়নি। ন্যাটো অভিযানের পর আফগানিস্তানের উন্নয়নকাজ এবং গোয়েন্দা সংস্থার পুনর্গঠন থেকে শুরু করে অনেক কৌশলগত বিষয়ে আমেরিকা ভারতের ওপর বেশি নির্ভর করেছে। ২০১৪ সালে মার্কিন বাহিনীর প্রত্যাহারের শূন্যতার বড় অংশ ভারতকে দিয়ে পূরণ করার ইচ্ছা ছিল ওয়াশিংটনের। বিভিন্ন টানাপড়েনে সেটি কতটা বাস্তবে সম্ভব তা নিয়ে সংশয় রয়েছে। পাকিস্তানের যেকোনো শক্তিশালী সরকার আফগানিস্তান নিয়ে দরকষাকষির জন্য অন্য পক্ষের জন্য অনুকূল হবে না। রাজনৈতিক কর্তৃপক্ষের সাথে সেনাবাহিনীর স্নায়ু সঙ্ঘাতের ফলাফল যাই হোক না কেন, তা সরকারের অবস্থানকে দুর্বল করবে। সেনাবাহিনী ক্ষমতা দখল করলে বৈধতা নিয়ে সঙ্কটে থাকবে সরকার। আর সেনাবাহিনীর সাথে সমঝোতার মাধ্যমে সরকার টিকে গেলে একক কর্তৃত্ব থাকবে না রাজনৈতিক সরকারের। এই হিসাব-নিকাশ পাকিস্তানের রাজনৈতিক সঙ্কট সৃষ্টির পেছনে ইন্ধনের কারণ হতে পারে।\nপারমাণবিক শক্তিধর দেশ হিসেবে মধ্যপ্রাচ্যের নিরাপত্তা পরিস্থিতির জন্য পরোক্ষ ভূমিকা রয়েছে পাকিস্তানের। রাষ্ট্র হিসেবে পাকিস্তানের যেকোনো দুর্বল অবস্থা সৌদি নিরাপত্তা ব্যবস্থার ওপর নেতিবাচক প্রভাব ফেলে। এসব কারণে রাজনৈতিক অচলাবস্থা সৃষ্টির সাথে আন্তÍর্জাতিকভাবে অনেক মহলের স্বার্থ যুক্ত রয়েছে। এর বাইরে পাকিস্তান তার নিরাপত্তা ও অর্থনৈতিক ক্ষেত্রে সাম্প্রতিক বছরগুলোতে চীনের ওপর বেশি নির্ভরশীল হয়ে পড়েছিল। এ ব্যাপারে নওয়াজ শরিফেরও রয়েছে বিশেষ স্ট্রাটেজিক দৃষ্টিভঙ্গি। রাজনৈতিক সঙ্কট সৃষ্টি বা এর সমাধানে আমেরিকা যে ভূমিকা পালন করতে পারে সেটি পারে না চীন। পররাষ্ট্র সম্পর্কের ক্ষেত্রে পাশ্চাত্যের সাথে ভারসাম্য আনার জন্য চাপ সৃষ্টির একটি সম্পর্ক থাকতে পারে এই সঙ্কটের সাথে। যদিও যুক্তরাষ্ট্র প্রকাশ্যে সাংবিধানিক সরকারের পক্ষে কথা বলছে। পাশ্চাত্য প্রভাবিত বৈশ্বিক চিন্তক সংস্থা ইন্টারন্যাশনাল ক্রাইসিস গ্রুপ বা ইকোনমিস্টের মতো প্রভাবশালী গণমাধ্যম পাকিস্তানে গণতান্ত্রিক ধারাবাহিকতা রক্ষার কথা বলছে; কিন্তু এ জন্য সেনাবাহিনীর প্রতি বিদ্বেষপ্রসূত বক্তব্যও রয়েছে তাদের মূল্যায়নে।\nপাকিস্তানের অখণ্ডতা ও নিরাপত্তার জন্য গণতান্ত্রিক ধারাবাহিকতার যেমন প্রয়োজন তেমনি প্রয়োজন শক্তিশালী সেনাবাহিনী। এই দুইয়ের মধ্যে যখনই সঙ্ঘাত দেখা দিয়েছে, সেটি রাষ্ট্রটিকে অর্থনৈতিক ও অন্যান্য বিবেচনায় পিছিয়ে দিয়েছে। এখন তেমন এক পরিস্থিতির আশঙ্কা নানা কারণে করা হচ্ছে। এ দফা সঙ্কটের সমাধান হয়ে নওয়াজ শরিফের সরকার টিকে গেলেও এই খড়ক তার মাথার ওপর থেকে হয়তো কোনো সময় চলে যাবে না। পাকিস্তান রাষ্ট্রটির যারা শুভ কামনা করে না, তারা এ ধরনের অস্থির এক অবস্থায় তাদের স্বার্থ আদায় করতে চায় সব সময়।\nপাকিস্তানের ঘটনা পরম্পরা কোন্ দিকে মোড় নেবে তা এখনই নিশ্চিত হয়ে বলা যাবে না। ইমরান-কাদরির ন্যূনতম দাবি বলা হয়েছিল নওয়াজ শরিফের পদত্যাগ। এখন তাদের সে অবস্থানে নমনীয়তা এসেছে। ‘বাংলাদেশ মডেল’ বাস্তবায়নের সম্ভাবনাও কিছুটা কমে এসেছে। ইমরান-কাদরি আলোচনা করছেন মধ্যস্ততাকারীদের সাথে। সেনাবাহিনীর ক্ষমতা গ্রহণের ব্যাপারে পশ্চিমা চাপ মনে হয় বেশ খানিকটা বাড়ছে। দেশের ভেতরে বাইরে সৃষ্ট সঙ্কট নিয়ে যেভাবে সেনাবাহিনীর বিতর্কিত হওয়ার আশঙ্কা দেখা দিয়েছে, তাতে সরব নীরব সামরিক অভ্যুত্থানের কোনো ঝুঁকি তারা এ সময়ে নেবে বলে মনে করা হচ্ছে না।\nঅন্য দিকে ইমরান-কাদরির সমাবেশে লোক কমার সাথে সাথে নিজেদের ভেতরেও বিরোধ শুরু হয়ে গেছে। এমকিউএমকে তাদের লাইনে আনার চেষ্টা সফল হয়েছে বলে মনে হচ্ছে না। এ কারণে তাদের অবস্থানকে এক দিকে ধরে রাখা যেমন অসম্ভব হয়ে উঠছে, তেমনিভাবে তাদের সামনে আইনগত ব্যবস্থা গ্রহণের ঝুঁকিও বাড়ছে। সুপ্রিম কোর্টের নির্দেশ না মেনে রেড জোনে অবস্থান কর্মসূচি চালানোর ঝুঁকির পাশাপাশি রাষ্ট্রদ্রোহ মামলা হতে পারে দুই নেতার বিরুদ্ধে। সব চেয়ে বড় কথা হলো এভাবে ২০-২৫ হাজার মানুষ সমবেত করে একটি নির্বাচিত সরকারের পতন ঘটানোকে কোনোভাবে গ্রহণযোগ্য মনে করা হচ্ছে না। জনমতও উল্টে যেতে শুরু করেছে। যদিও ইমরান-কাদরির সেরকম ব্যাপক সমর্থন কোনো সময় ছিল না। কিন্তু সেনাপ্রতিষ্ঠানকে এখনো পাকিস্তানে অখণ্ডতা ও সার্বভৌমত্ব রক্ষার প্রতীক বলে মনে করে জনগণ। সে অবস্থানে বড় রকমের ব্যত্যয় ঘটুক তা হয়তো চাইবে না সেনা নেতৃত্ব।\nতবে নওয়াজ শরিফকে ক্ষমতা টিকিয়ে রাখার জন্য কোনো-না-কোনোভাবে আপসে যেতে হবে সেনাবাহিনীর সাথে। সেটি হতে পারে প্রতিরক্ষা ও পররাষ্ট্র সম্পর্কের গুরুত্বপূর্ণ সিদ্ধান্ত নেয়ার ক্ষেত্রে তাদের মতামত গ্রহণ করা। পাকিস্তানের শক্তিমান রাষ্ট্রিক অবস্থান টিকিয়ে রাখার জন্য দ্বন্দ্ব সঙ্ঘাত যত কমানো যাবে, ততই হবে মঙ্গল। এবারের সঙ্কটে অবশ্য রাজনৈতিক শক্তির একটি ঐক্যের প্রতিফলন ঘটেছে। এটি দেশটির সংহতি ও শক্তিকে আরো উচ্চকিত ও গণতান্ত্রিক ধারাবাহিকতা অব্যাহত রাখতে সাহায্য করবে।


কত প্রাণ হবে বলিদান? – Women Chapter\nজুন ১৬, ২০১৮, ১:৫৯ পূর্বাহ্ণ\n“ওরা গিয়েছিল রাতের আঁধারে সূর্য আনার জন্য”, ওরা জেনেছিলো, “স্বর্গের চেয়ে প্রিয় জন্মভূমি”, ওরা চেয়েছিলো “এই দেশেতেই জন্ম যেন এই দেশেতেই মরি।”\n৪৭ বছরে ওরা জেনে গেছে,\nপূর্ব দিগন্তে রক্তলাল সূর্যোদয় ওরা দিয়ে গিয়েছিলো, একনদী রক্ত পেরিয়ে ওরা তুলে এনেছিলো রক্তপদ্ম অনন্য, বাংলার আকাশে রক্তিম সূর্য। ওরা এনেছিলো আমাদের পতাকা আমাদের মান সত্য সুন্দর বিজয় নিশান, লাল- সবুজের পতাকা মোড়ানো এক নতুন মানচিত্র।\nআমরা রাখতে পারিনি তার মান।\nসুযোগ পেলেই তাকে অবমাননা করেছে,\nরক্তাক্ত করেছে ঘাপটি মেরে থাকা হায়না শকুনের দল, যে পুরনো শকুন একদিন সোনায় মোড়ানো বাংলাকে শ্মশান করেছিল।\nএকটি ফুলকে বাঁচাবো বলে আমাদের আর যুদ্ধ করা হবে না। অস্ত্র ধরা হবে না একটি মুখের হাসির জন্য। তোমার ভাবনার দিন, ভয় পাবার দিন, আতংকিত হবার দিন হয়তো এসে গেছে মা। মাগো, আমরা তোমার এতোটাই শান্তিপ্রিয় শান্ত ছেলে যে শত্রু এলে আর অস্ত্র হাতে লড়তে জানি না, প্রতিবাদ করতে জানি না।\nআমরা ভুলে যাব ওঁদের – এক সাগর রক্তের বিনিময়ে বাংলার স্বাধীনতা এনেছিলো যাঁরা।\nযাদের জন্য একদিন হয়েছিলো, হিমালয় থেকে সুন্দরবন অবাক বাংলাদেশ! যাদের জন্য একটি বাংলাদেশ জাগ্রত জনতার, সারা বিশ্বের বিস্ময়, যাদের জন্য এদেশ জননী, জন্মভূমি আমার অহংকার!\nরক্তে যাদের জেগেছিলো স্বাধীনতার নিশা, যারা\nজীবন দিয়ে রেখে গেছে মুক্ত পথের দিশা\nওরা আর কোনোদিন বলবে না, ভেবোনা গো মা তোমার ছেলেরা হারিয়ে গিয়েছে পথে। ওরা এবার জন্মান্তরের চেনাপথ হারাতে চাইবে, দেখে নিও। গাইতে হবে না আর বিজয়ের গান।\nসব কটা জানালা আর খুলে দিতে হবে না।\nবরং দুয়ার এঁটে ঘরে বসে থাকবো।\nওরা আর কোনোদিন আসবে না চুপিচুপি।\nযারা এই দেশটাকে ভালোবেসে দিয়ে গেছে প্রাণ। তারা কী ফিরিবে আর, তারা কী ফিরিবে আর সুপ্রভাতে, যত তরুণ অরুণ গেছে অস্তাচলে?\nওরা কী সত্যিই আর আছে মাগো হাজার মনের বিপ্লবী চেতনাতে?\nবিস্মৃতির অতলে হারিয়ে যাবে মুক্তির গান।\nমুক্তির মন্দির সোপানতলে আর কত প্রাণ হবে বলিদান?\nTags: উইমেন চ্যাপ্টার, একাত্তর ও শহীদ সন্তান, কত প্রাণ হবে বলিদান?, ফুলেশ্বরী প্রিয়নন্দিনী, শহীদ সেলিনা পারভীন, সুমন জাহীদ


ঘূর্ণিঝড়:১ থেকে ১১ পর্যন্ত কোন সংকেতে কী অর্থ? – 52BD.TV\nঘূর্ণিঝড়:১ থেকে ১১ পর্যন্ত কোন সংকেতে কী অর্থ?\nঘূর্ণিঝড় এলে নদী ও সমুদ্রবন্দরগুলোতে ১ থেকে ১১ পর্যন্ত সতর্ক সংকেত দিতে দেখা যায়। এই সংকেতগুলোর প্রতিটির পৃথক পৃথক অর্থ রয়েছে।\nসমুদ্রে ঝড় সৃষ্টি হলে আবহাওয়া অফিস থেকে উপকূল সংশ্লিষ্ট এলাকায় বিভিন্ন সংকেত পাঠিয়ে সর্তক করা হয়। ১ থেকে ১১ পর্যন্ত নম্বর আর সংকেত দিয়ে বোঝানো হয় বিপদ, মহাবিপদ বা ঝড়ের ভয়াবহতার কথা। বুলবুল ঘনীভূত হয়ে আসছে বাংলাদেশের দিকে। দেয়া হচ্ছে নানান সংকেত। সবশেষ ৭ নম্বর বিপদ সংকেত দেখিয়েছে আবহাওয়া অফিস।\n১ নং দূরবর্তী সতর্ক সংকেত: এর অর্থ হলো জাহাজ ছেড়ে যাওয়ার পর দুর্যোগপূর্ণ আবহাওয়ার সম্মুখীন হতে পারে। দূরবর্তী এলাকায় একটি ঝড়ো হাওয়ার অঞ্চল রয়েছে, যেখানে বাতাসের গতিবেগ ঘণ্টায় ৬১ কিমি, যা সামুদ্রিক ঝড়ে পরিণত হতে পারে।\n৩ নং স্থানীয় সতর্ক সংকেত: বন্দর ও বন্দরে নোঙর করা জাহাজগুলো দুর্যোগকবলিত হওয়ার আশঙ্কা রয়েছে। বন্দরে ঝড়ো হাওয়া বয়ে যেতে পারে এবং ঘূর্ণি বাতাসের একটানা গতিবেগ ৪০-৫০ কিমি হতে পারে।\n৫ নং বিপদ সংকেত: বন্দর ছোট বা মাঝারি তীব্রতার ঝঞ্জাবহুল এক সামুদ্রিক ঝড়ের কবলে নিপতিত। ঝড়ে বাতাসের সর্বোচ্চ একটানা গতিবেগ ঘণ্টায় ৬২-৮৮ কিমি। ঝড়টি বন্দরকে বাম দিক রেখে উপকূল অতিক্রম করতে পারে।\n৬ নং বিপদ সংকেত: বন্দর ছোট বা মাঝারি তীব্রতার ঝঞ্জাবহুল এক সামুদ্রিক ঝড়ের কবলে নিপতিত। ঝড়ে বাতাসের সর্বোচ্চ একটানা গতিবেগ ঘণ্টায় ৬২-৮৮ কিমি। ঝড়টি বন্দরকে ডান দিক রেখে উপকূল অতিক্রম করতে পারে।\n৭ নং বিপদ সংকেত: বন্দর ছোট বা মাঝারি তীব্রতার ঝঞ্জাবহুল এক সামুদ্রিক ঝড়ের কবলে নিপতিত। ঝড়ে বাতাসের সর্বোচ্চ একটানা গতিবেগ ঘণ্টায় ৬২-৮৮ কিমি। ঝড়টি বন্দরকে উপর বা কাছ দিয়ে উপকূল অতিক্রম করতে পারে।\n৮ নং মহাবিপদ সংকেত: বন্দর প্রচণ্ড বা সর্বোচ্চ তীব্রতার ঝঞ্জাবিক্ষুব্ধ ঘূর্ণিঝড়ের কবলে পড়তে পারে। ঝড়ো বাতাসের একটানা গতিবেগ ঘণ্টায় ৮৯ কিমি বা তার ঊর্ধ্বে হতে পারে। প্রচণ্ড ঝড়টি বন্দরকে বাম দিকে রেখে উপকূল অতিক্রম করবে।\n৯ নং মহাবিপদ সংকেত: বন্দর প্রচণ্ড বা সর্বোচ্চ তীব্রতার ঝঞ্জাবিক্ষুব্ধ ঘূর্ণিঝড়ের কবলে পড়তে পারে। ঝড়ো বাতাসের একটানা গতিবেগ ঘণ্টায় ৮৯ কিমি বা তার ঊর্ধ্বে হতে পারে। প্রচণ্ড ঝড়টি বন্দরকে ডান দিকে রেখে উপকূল অতিক্রম করবে।\n১০ নং মহাবিপদ সংকেত: বন্দর প্রচণ্ড বা সর্বোচ্চ তীব্রতার ঝঞ্জাবিক্ষুব্ধ ঘূর্ণিঝড়ের কবলে পড়তে পারে। ঝড়ো বাতাসের একটানা গতিবেগ ঘণ্টায় ৮৯ কিমি বা তার ঊর্ধ্বে হতে পারে। প্রচণ্ড ঝড়টি বন্দরের উপর বা নিকট দিয়ে উপকূল অতিক্রম করবে।\n১১ নং যোগাযোগ বিচ্ছিন্ন সংকেত: আবহাওয়া বিপদ সংকেত প্রদানকারী কেন্দ্রের সঙ্গে সব যোগাযোগ বিচ্ছিন্ন হয়ে পড়েছে এবং স্থানীয় কর্মকর্তা আবহাওয়া অত্যন্ত দুর্যোগপূর্ণ বলে মনে করেন।\n১ নং নৌ সতর্কতা সংকেত: বন্দর এলাকা ক্ষণস্থায়ী ঝড়ো আবহাওয়ার কবলে নিপতিত হওয়ার সম্ভাবনা রয়েছে। ঘণ্টায় সর্বোচ্চ ৬০ কিমি গতিবেগের কালবৈশাখী ক্ষেত্রেও এই সংকেত প্রদর্শিত হয়। এই সংকেত আবহাওয়ার চলতি অবস্থার উপর সতর্ক নজর রাখারও তাগিদ দেয়।\n৩ নং নৌ বিপদ সংকেত: বন্দর এলাকা ঝড়ে কবলিত। ঘণ্টায় সর্বোচ্চ একটানা ৬২-৮৮ কিমি পর্যন্ত গতিবেগের একটি সামুদ্রিক ঝড় সহসাই বন্দর এলাকায় আঘাত হানতে পারে। সব নৌযানকে অবিলম্বে নিরাপদ আশ্রয় গ্রহণ করতে হবে।\n৪ নং নৌ-মহাবিপদ সংকেত: বন্দর এলাকা একটি প্রচণ্ড বা সর্বোচ্চ তীব্রতার সামুদ্রিক ঝড়ে কবলিত এবং সহসাই বন্দর এলাকায় আঘাত হানবে। ঝড়ে বাতাসের সর্বোচ্চ একটানা গতিবেগ ঘণ্টায় ৮৯ কিমি বা তদুর্ধ্ব। সব ধরনের নৌযানকে নিরাপদ আশ্রয়ে থাকতে হবে।\nPosted On November 8, 2019 November 8, 2019 in জাতীয় with0Comments. Tagged: ঘূর্ণিঝড়.\n← বালাগঞ্জের কালিবাড়ীবাজারস্থ কালি মন্দিরে কমিটি গঠন সম্পন্ন।\nঘূর্ণিঝড় বুলবুল মোকাবেলায় সরকারের সাথে দেশবাসীকেও প্রস্তুত থাকতে হবে- এনডিপি →


হাদীস: “আমার কাছে যা কিছু (মাল) আসে তা আমি তোমাদেরকে না দিয়ে কখনই জমা ক’রে রাখব না। (কিন্তু তোমরা একটি কথা মনে রাখবে,) যে ব্যক্তি চাওয়া থেকে পবিত্র থাকার চেষ্টা করবে, আল্লাহ তাকে পবিত্র রাখবেন। আর যে ব্যক্তি (চাওয়া থেকে) অমুখাপেক্ষিতা অবলম্বন করবে, আল্লাহ তাকে অমুখাপেক্ষি করবেন। যে ব্যক্তি ধৈর্য ধারণ করার চেষ্টা করবে আল্লাহ তাকে ধৈর্য ধারণের [মতা প্রদান করবেন। আর কোন ব্যক্তিকে এমন কোন দান দেওয়া হয়নি, যা ধৈর্য অপেক্ষা উত্তম ও বিস্তর হতে পারে। - নবী সাল্লাল্লাহু আলাইহি ওয়াসাল্লামের হাদীসের অনুবাদ বিশ্বকোষ\nহাদীস: “আমার কাছে যা কিছু (মাল) আসে তা আমি তোমাদেরকে না দিয়ে কখনই জমা ক’রে রাখব না। (কিন্তু তোমরা একটি কথা মনে রাখবে,) যে ব্যক্তি চাওয়া থেকে পবিত্র থাকার চেষ্টা করবে, আল্লাহ তাকে পবিত্র রাখবেন। আর যে ব্যক্তি (চাওয়া থেকে) অমুখাপেক্ষিতা অবলম্বন করবে, আল্লাহ তাকে অমুখাপেক্ষি করবেন। যে ব্যক্তি ধৈর্য ধারণ করার চেষ্টা করবে আল্লাহ তাকে ধৈর্য ধারণের [মতা প্রদান করবেন। আর কোন ব্যক্তিকে এমন কোন দান দেওয়া হয়নি, যা ধৈর্য অপেক্ষা উত্তম ও বিস্তর হতে পারে।\nশ্রেণিবিন্যাস: জীবনী ও ইতিহাস . নবী জীবনী . মুহাম্মাদী শারীরিক ও চারিত্রিক গঠন . চারিত্রিক বৈশিষ্ট্যসমূহ . রাসূলুল্লাহ সাল্লাল্লাহু আলাইহি ওয়াসাল্লামের বদান্যতা .\nআবূ সায়ীদ খুদরী রাদিয়াল্লাহু ‘আনহু মারফূ‘ হিসেবে বর্ণিত যে কিছু আনসারী আল্লাহর রসূল সাল্লাল্লাহ আলাইহি ওয়াসাল্লাম-এর কাছে কিছু চাইলেন। তিনি তাদেরকে দিলেন। পুনরায় তারা দাবী করল। ফলে তিনি (আবার) তাদেরকে দিলেন। এমনকি যা কিছু তাঁর কাছে ছিল তা সব নিঃশেষ হয়ে গেল। অতঃপর যখন তিনি সমস্ত জিনিস নিজ হাতে দান ক’রে দিলেন, তখন তিনি বললেন, “আমার কাছে যা কিছু (মাল) আসে তা আমি তোমাদেরকে না দিয়ে কখনই জমা ক’রে রাখব না। (কিন্তু তোমরা একটি কথা মনে রাখবে,) যে ব্যক্তি চাওয়া থেকে পবিত্র থাকার চেষ্টা করবে, আল্লাহ তাকে পবিত্র রাখবেন। আর যে ব্যক্তি (চাওয়া থেকে) অমুখাপেক্ষিতা অবলম্বন করবে, আল্লাহ তাকে অমুখাপেক্ষি করবেন। যে ব্যক্তি ধৈর্য ধারণ করার চেষ্টা করবে আল্লাহ তাকে ধৈর্য ধারণের [মতা প্রদান করবেন। আর কোন ব্যক্তিকে এমন কোন দান দেওয়া হয়নি, যা ধৈর্য অপেক্ষা উত্তম ও বিস্তর হতে পারে।”\nকিছু আনসারী সাহাবী আল্লাহর রাসূল সাল্লাল্লাহু আলাইহি ওয়া সাল্লামের কাছে কিছু চাইলেন। তিনি তাদের দিলেন। পুনরায় তারা চাইল। তিনি আবারও দিলেন। এমনকি যা কিছু তাঁর কাছে ছিল তা শেষ হয়ে গেল। অতঃপর তাদের সংবাদ দিলেন যে, তাঁর কাছে সম্পদ থাকলে তা তাদেরকে না দিয়ে কখনই জমা করে রাখা সম্ভব নয়। কিন্তু তার কাছে কোনো কিছুই নেই। তিনি তাদেরকে চাওয়া থেকে পবিত্র থাকা, অমুখাপেক্ষিতা অবলম্বন করা এবং ধৈর্য ধারণের চেষ্টা করার প্রতি উদ্ধুদ্ধ করেছেন। অতঃপর তিনি জানালেন, যে ব্যক্তি মানুষের কাছে চাওয়া বাদ দিয়ে আল্লাহর কাছে, যা আছে তাকেই যথেষ্ট মনে করে আল্লাহ তাকে অমূখাপেক্ষী করেন। অন্তরের ধনীই হচ্ছে প্রকৃত ধনী। মানুষ যখন মানুষের কাছে চাওয়া পরিহার করে আল্লাহর কাছেই চাইবে, আল্লাহ তাআলা তাকে মানুষের নিকট চাওয়া থেকে অমুখাপেক্ষি রাখবেন এবং তার মনোবল শক্তিশালী করবেন এবং তাকে চাওয়া থেকে বিরত রাখবেন। আর আল্লাহ অবৈধভাবে নারী থেকে যা হারাম করেছেন, তা থেকে যে পবিত্র থাকবে, আল্লাহ তাকে পবিত্র রাখবেন, তাকে সংরক্ষণ করবেন এবং তার পরিবারকেও সংরক্ষণ করবেন। যে ব্যক্তি ধৈর্য ধারণ করার চেষ্টা করবে আল্লাহ তাকে ধৈর্য ধারণের ক্ষমতা প্রদান করবেন। আর কোনো ব্যক্তিকে সবরের চেয়ে অধিক উত্তম রিযিক অথবা অন্য কিছু দেননি।